
योग का लक्षण 

“युज्‌” घातु से योग शब्द सिद्ध [होता है जिस धातु के 
अर्थ मिलना-जुलना आदि के हैं। “युज्यतेऽसौ योगः” । जो 
युक्त करे, मिलावे उसे योग कहते हैं। योगदर्शन के भाष्यकार 
महषि व्यास ने “योगस्समाधिः” कह कर योग को समाधि 
बतलाया है जिसका भाव यह है कि जीवात्मा इस उपलब्ध 
समाधि के द्वारा सच्चिदानन्देस्वरूप ब्रह्म का साक्षात्कार करे। 
भगवद्गीता में श्रीकृष्ण ने “योग: कर्म सुकौदलम्‌” कहकर 
कर्म में कुशलता और दक्षता का नाम योग ठहराया है। 


योग ओर पश्चिमी विद्वान्‌ 


कतिपय पश्चिमी और पश्चिमी दृष्टिकोण रखने वाले 
विद्वानों ने योग को चित्त की एकाग्रता के द्वारा अन्तःकरण 
और शरीर से पृथक्‌ हुए आत्मा का साक्षात्कार करना . 
बतलाया है! । परन्तु डाक्टर रेले ने योग के लक्षण इस प्रकार 
किये हैं :-- 

प्योग उस विद्या को कहते हैं जो मनुष्य के अन्तःकरण 
को इस योग्य बना देवे कि वह उच्च स्फुरणों से ग्रनुकूल होता 


१ असली शब्द ये हूँ: —“Self Cancentration with a view 
to seeing the Soul as it looks when it is abstracted 
from Mind and Matter.” (Mysterious Kundalini P. 0) 


२ ६ SN योग रहस्य 
७७ क ७२७२७ ७-७ «७-७ ्् सn्््n् nमn् त्स 
हुआ संसार में हमारे चारों ओर जो असीम सज्ञान व्यवहार 
हो रहे हैं उनको बिना किसी की मदद के जाने, ग्रहण करे 
और बचावे" । डाक्टर रेले ने इस अन्तिम लक्षण को सबसे 
झधिक अपने अनुकूल समझा है। 


महषि पतंजलि ओर योग 


इस प्रकार अनेक विद्वानों ने अपने-अपने ढंग से योग की 
परिभाषायें की हैं, परन्तु योगियों के मुकुटमणि योग शिरोमणि 
पतंजलि ने योग की परिभाषा इस प्रकार की है: 
योगश्चित्त-वृत्तिनिरोधः २ । अर्थात्‌ योग चित्त की वृत्तियों के 
रोक देने का नाम है। चित्त की वृत्तियां क्या हैं? उनके 
-रोकने का भाव क्या है ? इन प्रश्‍नों के समझे बिना परिभाषा 
का भाव समझा नहीं ज? सकता ।इन प्रश्नों को समभने से 
पहले यह समझं लेना उपयोगी होगा कि चित्त की इन वृत्तियों 
को रोकने की जरूरत क्यों होती है ? 


जीवात्मा ओर उसका कतृ त्र 
योगदर्शन, ईश्वर, जीव और प्रकृति तीनों की स्वतन्त्र 
' सत्ता स्वीकार. करता है। इनमें से जीव है जिससे कतृ त्व में 


` १ डाक्टर रेले के शब्द ये ह:-_Yoga is the science 
which raises the capacity of fhe human mind to 
respond to higher vibrations, aiid (० perceive, catch 
and assimilate the infinite conscious movements going 


on around us in fhe Universe. (The mysterious Kunda- 
‘lini by Dr. Vasant G. Rele P, 2000 | I) 

Sonos 
सहायता देने के लिये इस दर्शन की रचना हुई है। वेद में 
ईश्वर को “वाचि व्याहृतायाम्‌” कहा गया है । अर्थात्‌ ईश्वर 
वाच्य के वाचक व्याहृति “भूभु वः स्वः’ हैं । भू सत्तायाम्‌ धातु 
से 'भुः' सत्‌ के अर्थं में और भुवः का अर्थं अवचिन्तने धातु से 
चित्‌ है और स्वः आनन्द को कहते हैं। इस प्रकार “भुभु वः 
स्वः के अर्थ सच्चिदानन्द हैं । भूभु व: स्वः अथवा सच्चिदानन्द 
शब्द पर विचार करने से जीव के कतृ त्व का उद्देश्य निश्चित 
हो जाता है।: सत्‌ प्रकृति को कहते हैं, सतृ+-चित्‌ जीव का 
नाम है, सच्चिदानन्द ईश्वर को कहते हैं। सच्चित्‌ जीव की 
एक ओर प्रकृति का गुण सत्‌ और दूसरी ओर ब्रह्म का 
स्वरूप आनन्द है । प्रश्‍न यह्‌ है कि जीव को अपने कतृ'त्व का 
उद्देश्य, किसको प्राप्त करना, बनाना चाहिये ? सत्‌ जो 
प्रकृति का गुण है वह जीव को पहले ही से प्राप्त है इसलिये 
प्राप्त की प्राप्ति का यत्न व्यर्थ है परन्तु ब्रह्म का स्वरूप 


'आनन्द' जीव को अप्राप्त है इसलिये जीव के कतृत्व का ' . 


अन्तिम उद्देश्य आनन्द को प्राप्त करना ठहरता है। उस 
(जीव) के पूरे उद्देश्य को इस प्रकार कह सकते हैं । 

“प्राप्त संसार (प्रकृति रूप जगत्‌) को इस 
प्रकार कास में लाना चाहिये कि जिससे वह अन्त सें 


आनन्द स्वरूप ब्रह्म को प्राप्ति का साधन बन जावे ।'”” 
झात्मा के स्वाभाविक गृण ज्ञान और प्रयत्न हैं। जीव का यह | 
ज्ञान और प्रयत्न (कर्मे) रूप, पुरुषार्थं जीव के बाहर (जगत्‌) में 
भी काम करता है श्रौर जीव के अन्दर भी। जब वह बाहर 


१ देखो यजुर्वेद अध्याय ८ मन्त्र ५४.। 


४ ir , योग रहस्य 
काम करता है तबं उसका नाम बहिमु खी वृत्ति होता है और 
जब अन्दर काम करता है तब उसका नाम अन्तमु खी वृत्ति 
होता है। जीव चू कि प्रयत्नशील है इसलिये दोनों वृत्तियों में से 
एक न एक सदैव जारी रहती है। यदि बहिमु खी बन्द होती है 
तो स्वयमेव अन्तमु'खी वुत्ति काम करने लगती है और जब 
अन्तमुखी वृत्ति बन्द होती है तब बहिमुंखी वृत्ति स्वतः 
अपना काम जारी कर देती है। बहिमुखी वृत्ति जब जारी 
रहती है तब जीव भ्रन्त:करणों के माध्यम से जगत्‌ में इन्द्रियों 
' द्वारा काम किया करता है परन्तु अन्तमु'खी वृत्ति होने पर 
वह आत्मानुभव और परमात्मद्शेन किया करता है। 
FC डि 
योगदशन की शिक्षा 
महामुनि पतंजलि ने अपने कल्याणकारी दर्शेन में उपयु क्त 
उद्देश्य को लक्ष्य में रखते हुए, इसलिए यह शिक्षा दी है कि 
जगत्‌ को इस प्रकार काम में लाओ कि जिससे यह भी अधिक 
से अधिक काम की वस्तु सिद्ध हो और अन्तिम उद्देश्य की 
पूर्ति का साधन भी बन सके । इसके लिये उन्होंने दो कर्त्तव्य 
बतलाये हैं। . 
पहला कर्ताब्य-चित्त की वृत्तियों को एकाग्र करना । 
चित्त के इस प्रकार एकाग्र हो जाने से मनुष्य को संसार 
अधिक से अधिक सुखदायक बन सकता हू । ` 


सांसारिक सुख का कारण 


सांसारिक सुख की तहु में घुसने से: पता लगता है कि 
इुनियां में सुख किसे कहते हैं |. वह न अच्छे-अच्छे स्वादिष्ठ 

भोजनों में है, न भ्रच्छी-अच्छी कीमती पोशाकों के पहनने में 
और न संसार के अन्य विषयों में। सुख असल में चित्त की 
एकाग्रता में है। भोजनादि विषय के साथ भी चित्त लग जाता 
है, वह विषय सुखदायी प्रतीत होने लगता है और जिस विषय 
के साथ चित्त नहीं लगता वह रूखा सुखा निस्सार-सा प्रतीत 
होने लगता है। एक मनुष्य ग्रपने अनुकूल अत्यन्त स्वादिष्ट 
भोजन करते हुए उसका आनन्द ले रहा है, परन्तु अचानक 
पुत्र की मृत्यु की खबर सुनने और. चित्ता के भोजन से हटकर 
पुत्र की स्मृति की ओर चले जाने से अब वह्‌ भोजन सुखदायी 
नहीं रहा । अब उसका एक-एक लुकमा गले में भ्रटकता है। 
कारण स्पष्ट है, अब चित्त भोजन के साथ नहीं रहा । अस्तु, 
योग दर्शन ने चित्त की एकाग्रता की उपयोगिता बतलाते हुए 
शिक्षा यह दी है कि इस चित्त की एकाग्रता को इस प्रकार 
काम में लाना चाहिये कि जिससे उसका मुह चित्त के निरोध 
की ओर फेरा जा सके। 


चित्त का निरोध क्यों होना चाहिए ? 


जब तक चित्ता एकाग्र रहता है, तब तक चित्त की वृत्तियां 
अपने काम सें लगी हुई हैं और तत्परता के साथ अपना काम 
कर रही हैं। यहां तक आत्मा की बहिमुखी वृत्ति ही काम 
करती है। चित्त की एकाग्रता बहिमुंखी वृत्ति की सीमा के 
अन्तर्गत ही है । परन्तु उद्देश्य अ्रन्तमु खी वृत्ति का जागृत 
,क्ररना है। उसके जागृत करने या काम में लाने का साक्षात्‌ 

साघन अज्ञात है इसलिये असाक्षात्‌ साधन से काम लिया 
जाया करता है और वह असाक्षात्‌ साधन यह है कि चित्त की 
बुत्तियों का निरोध करके बहिमुखी वृत्ति का काम बन्द कर 
दिया जावे। इसलिये योग : दर्शन में चित्त की वृत्तियों के 
निरोध का विधान किया गया हैं। बहिम्‌खी वृत्ति के बन्द 
होने पर अन्तमू'खी वृत्ति स्वयमेव जागृत होकर अपना काम 
करने लगती है । 


चित्त और उसको वृत्तियां 


चित्त को यदि एक सरोवर मानें तो उस सरोवर में उठी 

हुई लहरों को चित्त की वृत्तियां मानना पड़ेगा। इस चित्त ; 

रूपी सरोवर का एक किनारा बुद्धि से मिला हुआ आत्मा 

रूपी गंगा की ओर है उसका दूसरा विरोधी किनारा इन्द्रियों 

से मिला हुआ जगत्‌ की ओर है। चित्त रूपी सरोवर में उठने 

वाली वृत्ति रूपी लहरें पांच प्रकार की हैं--(१) प्रमाण 
अर्थात्‌ प्रत्यक्ष, अनुमान और आगम (आप्तोपदेश) (२) विप- 

य्येय अर्थात्‌ मिथ्या ज्ञान (३) विकल्प अर्थात्‌ वस्तु शून्य कल्पित ` 
नाम (४) निद्रा, सोना (५) स्मृति अर्थात्‌ पुर्वं श्रुत और 
इष्ट पदार्थ का स्मरण ।* चित्त में जितनी अच्छी या बुरी 
वृत्तियां हो सकती हैं वे सभी इन्हीं पांच प्रकारों के अन्तगंत 
हुआ करती हैं। इन वृत्तियां को समष्टि रूप से अभ्रच्छा या 

. बुरा नहीं कह सकते । इनमें दोनों प्रकार की बातें सम्मिलित 
हैं। परन्तु ये सवकी इन्द्रियों के माध्यम से जगत्‌ कीं ओर 


१ देखो ग्रोगदशन १। ६ 

जाने वाली हैं। ऊपर जो कुछ वर्णन हुआ है उसको एक चित्र 
से, जो नीचे दिया गया है, भली प्रकार समझा जा सकेगा-- 
 श्रात्मा रूपी गंगा ओर उसकी नहर 
चित्र में (क) चिक्त वाली आत्मा रूपी गंगा है-(ख) 


उसकी नहर है-(ग) बुद्धि । १ (क) . 
आत्मा रूपी गंगा (झ) अन्तमु खी वृत्ति 

“3 ड 

_` | तिलको 

4 | वृत्तियां रूपी 

| नहरें 

Ae 

त 

र्‌ 

| 


bie 9,६६४ 


(20) 

(७७) 


इन्द्रिय विषय मय जगत्‌ 

अर्थात्‌ बहिम्‌ खी वृत्ति रूपी नहर का प्रारम्भ (च) चित्त रूपी 
सरोवर और (घ) उसकी वृत्ति लहरें हैं। (छ) इन्द्रियां और 
(ज) इन्द्रिय विषय रूप संसार है। (ज) गंगा और नहर के ' 
पुल के' फाटक जिनके खोलने और बन्द करने से पानी चाहे 
गंगा की धारा में बहाया जा सकता है चाहे नहर में भेजा जा 
सकता है। चित्त की वृत्तियों से विरुद्ध होने का भाव यह है 
कि (झ) रूपी पुल के फाटकों में से वे फाटक बन्द हो गये 
जिनमें होकर गंगा का बहिमू'खी वृत्ति रूप जल गंगा की 
नहर रूपी जगत्‌ में जाया करता था। इसका मतलब यह 
हुआ कि चित्त की वृत्तियों के विरुद्ध हो जाने से अब ग्रात्मा 
की बहिमु खी वृत्ति वन्द हो गई। इसका अनिवार्य परिणाम 
यह निकलता है कि आत्मा की अन्तमू खी वृत्ति जागृत हो 
गई । गंगा का जल यदि नहर में न जायेगा तो आवश्यक 
है कि गंगा की धारा में बहे। बस योग के अद्वितीय आचाये 
महामुनिः पतंजलि का आंशय इस योगदर्शन की रचना से 
केवल इतना ही था कि चित्त की वृत्ति के निरोध द्वारा 
आत्मा की बहिमु'खी वृत्ति को बन्द करके उसकी अन्तम्‌'खी 
बृत्ति को जागृत कर दें। योगदर्शन में जितने भी साधन 
बतलाये गये हैं वे इसी परिणाम पर पहुंचाने के अचूक 
साधन हैं। 


चित्त की एकाग्रता 


अच्छा, यदि चित्त की वृत्तियों के निरुद्ध हो जाने से योगी 

के उद्देश्य की पूर्ति हो सकती है तो फिर चित्त की एकाग्रता 
का वीच में अड्ङ्का किस लिये लगाया गया । उत्तर स्पष्ट है 
कि चित्त को एकाग्र क्रिये बिना, निरुद्ध नहीं कर सकते । एक 
उदाहरण से यह बात स्पष्ट हो जावेगी । एक अत्यन्त चंचेल 
और खिलाड़ी बालक है। अनेक प्रकार के खेलों में सदैव व्यग्र 
रहता है । इष्ट यह है कि इस बालक को इन खेलों से हटाकर 
शिक्षा-प्राप्ति के श्रेष्ठ कार्य में लगाया जावे । वालक से जब 
यह कहते हैं कि तुम इन खेलों को छोड़ दो तो वह हूँ, हां, कर 
बात टाल देता है परन्तु ग्रपनी शरारत से बाज नहीं आता, 
अब क्या करना चाहिये? एक बुद्धिमान्‌ गुरु, जिसने मनुष्य 
स्वभाव का भलीभांति अध्ययन किया था, मिल जाता है। 
उस गुरु ने बालक के साथ खेलना शुरू करके उसे रजामन्द 
कर लिया कि उसके बहुसंख्यक खेलों में से सवसे ग्रच्छे एक 
खेल को खेलें और वाकी सबको छोड़ देवें । बालक ऐसा ही 
करने लगा । बालक का अरब जबकि एक ही खेल रह गया तोः 
वह गुरु के कहने से कभी-कभी उसे भी छोड़ देने लगा, अन्त 
में कुछ काल के वाद उससे वह खेल भी छूट गया और वह 
अनेक अच्छे कामों में लग गया । चित्त का भी ठीक यही हाल 
है, उसकी चंचलता को छुड़ाकर जब तक उसे एक काम में 
नहीं लगाते तत्र तक उससे सब कुछ छुट जाना अत्यन्त कठिन 
काम है। इसलिये चित्त को एकाग्र करना निरुद्ध करने के 
लिये ग्रनिवार्यं था । अत्र प्रश्न यह है कि अच्छा, इस चित्त कोः 
एकाग्र किस प्रकार किया जावे ? 

योग के आठ अंग 


योग दशन में इसी उद्देश्य की पूर्ति के लिये आठ अंगों का 
विधान किया गया है। वे अंग इस प्रकार हैः- (१) यम, 
(र) नियम, (३) आसन, (४) प्राणायाम, (१) प्रत्याहार, 
९६) धारणा, (७) ध्यान ग्रौर (८) समाधि । 

योग के आठ अंग किस प्रकार चित्त की एकाग्रता के 
साधन हैं, यही बात है जो यहां प्रकट की जाती है-- 


[ १] यम--- 


कमं विज्ञान का यह प्रारम्भिक पाठ है कि मनुष्य को यह ` 
समक लेना चाहिये कि सुख-दुःख प्राप्ति के दो साधन होते हैं। 
एक मनुष्य के अपने कमफल और दूसरा अन्यों के कमं । इसी- 
लिये मनुष्य के दो कत्त व्य ठहराये गए हैं कि वह ग्रपने को भी 
` अच्छा बनावे और अपने को अच्छा बनाने के साथ ही अन्यों 
को भी अच्छा बनावें ` । एक मनुष्य अपने को कितना ही 
अच्छा क्यों न बना लेवे परन्तु यदि उसके पड़ौसी बुरे हों तो 
चह कभी भी सुख ओर शान्ति से नहीं रह सकता । उसे सदैव . 
अपने पड़ौसी के दुष्ट कर्मों से दुःखी होना पड़ेगा | यदि कोई 
व्यक्ति योग की प्रक्रिया को काम में लाना चाहता है तो यह 
अत्यन्त आवश्यक है कि उसके चारों ओर शान्ति का वातावरण 


, १ आर्यसमाज के & वें नियम में इपीलिये प्रकट किया गया: 
है कि मनुष्य को अपनी ही उन्नति में सन्तुष्ट नहीं होना चाहिए 
किन्तु सबकी उन्नति में भ्रपनी उन्नति समझनी “चाहिए । 

हो अन्यथा वह कुछ भी नहीं कर सकता । इसीलिये योग के 
झाठ अंगों में सबसे पहले शांति का वातावरण उत्पन्न करने 
का विधान किया गया है। उस वातावरण के उत्पन्न करने 


का साधन “यम” है । यम के अन्तगंत शवातें हैं जिनको आच- 
रण में लाने से वायुमण्डल सुधरा करता है (१) अहिसा 
(२) सत्य (३) श्रस्तेय (४) ब्रह्म चयं (५) अपरिग्रह । ` 

प्रहिसा-मन,वाणी और क्रिया से किसी भी प्राणी को 
तकलीफ न देना । योगी जब पूर्णरूप से अहिसक हो जाता है 
तब उसके प्रति समस्त प्राणी बैर का त्याग कर देते हैं। भ्रम- 
रीका के तपस्त्री थैरियों के लिये लिखा है कि जब वह वाल्डन* 
नामक भील के किनारे रहता हुआ अहिसा का अभ्यास करता 
था तो उसके शरीर से शहद की मक्खियां लिपट जाती थीं, 
परन्तु कोई उसे डसती न थी, बिच्छू पांवों से लिपट जाते थे 
परन्तु वे भी उसे डंक नहीं मारते थे। इसी प्रकार की बात 
महा कवि वाण ने अपने प्रसिद्ध ग्रन्थ “हर्षं चरितम्‌'' में लिखी 
है । उसने एक जगह लिखा है कि एक बार राजा हषंवर्धन एक | 
तपोभूमि में गया जहाँ का आचार्य दिवाकर था, और जहाँ 
अनेक ब्रह्म चारी शिक्षा पाते थे, वहां राजा ने देखा कि उन 
अहिसक गुए शिष्यों के प्रभाव से सिहाँ ने उनके लिए हिंसावृत्ति 

__ 5 करा 


१. योग दर्शन २ । ३५ 
२. Walden by Thoreau 

को त्याग दिया था और वे उनकी तपोभूमि में उसी प्रकार 
रहते थे जैसे पाले हुए घरेलू कुत्त । 

१ सत्य-मन, वचन और क्रिया तीनों में सत्य के प्रति- 
ष्ठित होने से योगदर्शंन-भाष्यकार व्यास के लेखानुसार, योगी 
की वाणी श्रमोध हो जाती है और फिर वह जो कुछ भी कहता 
है वह सत्य ही हो जाता है। यदि वह किसी को कह दे कि तू 
धामिक हो जा तो वह घामिक हो जाता है इत्यादि ।१ 

अस्तेय-मन, वाणी और क्रिया किसी से भी चोरी न 
करना और न चोरी की भावना रखना । 
ब्रह्मचयं-शरीर में उत्पन्न हुए रज वीयं की रक्षा 
करते हुए लोकोपकारक विद्याश्रों का अध्ययन करना । मनुष्य 
के भीतर ब्रह्म चर्य से “मातृवत्परदारेषु” की भावना २ उत्पन्न 
होकर योगी को संसार के लिये निर्दोष बना देती है। 


अपरिग्रह-धन के संग्रह करने, रखने और खोये जाने, 
धन की इन तीनों अवस्थाम्नों को दुःखजनक समझ उससे 
श अधिक जिससे जीवन यात्रा पुरी हो सके, धन की इच्छा न 
करना अपरिग्रह कहा जाता है। : 
योगी इन पांच बातों पर ग्राचरण करने से अपने को इस 
योग्य बना लेता है कि जिससे उसे दूसरे के कर्मों से दुःखी नः 
होना पड़े । fs 


१. देखो योग दर्शन २। ३६ का व्यासभाष्य । 
२. निरन्तर तीन और तीन से धिक वर्षों के अभ्यास से 


वीर्ये की ऊध्वेगति होकर जननेन्द्रिय शिथिल ग्औौर परिमाण में 
छोटी हो जाती है। क 

[२] नियम--- 


अपने कमं के फल से दुःखी न होना पड़े इसलिये योगी को 
नियमों का पालन करना चाहिये वे नियम ये हैं:-- 


शौच-बाह्य और अन्तःकरणों [को शुद्ध रखना। 


सन्तोष-पुरुषाथं से जो कुछ प्राप्त हो उससे अधिक की 
इच्छो न करना और श्रन्यों के धनादि को अपने लिये 
ःलोष्ठइतू समझना । 


तप-शीतोष्ण,सुख-दुःखादि को एक जैसा समभते हुए 
“नियमित और संयमित जीवन व्यतीत करना । 


स्वाध्याय-ओंकार का श्रद्धापूर्वक जप करना और वेद, 
-उपनिषदादि उद्देश्य साधक ग्रन्थों का निरन्तर अध्ययन करचा।, 


ईश्वर प्रणिधान-इश्वर का प्रेम हृदय में रखते श्रौर 
ईश्वर को अत्यन्त प्रिय और परम गुरु समभते हुए, अपने 
समस्त कमो को उसके श्रपण करना । 
ये पांच नियम हैं। इनके पालन करने से मनुष्य ्रपने को 
इस योग्य वना लेता है कि अधम और पाप से सम्पर्क न रख 
सके । पांच नियमों कें पालन करने से मनुष्य यमों के पालन 
करने में समर्थ हुआ करता है और नियमों के पालने से यमों 
के अनुकूल आचरण रखने में भ्रभिरुचि बढ़ा करती हैँ। 


[३] असन-- । 

आसन सुखपूर्वक बैठने को कहते हैं। यद्यपि श्रासनों की 
संख्या ४८ कही जाती है और उनमें से प्रत्येक की उपयोगिता 
भी है परन्तु राजयोग में आसन सुखपू्वक बैठने का नाम है 

जिससे वह किसी आयन्दे की, की जाने वाली क्रिया में, विघ्न- 
कारक न हो सके । 

आसन की एक और उपयोगिता 

गिता यह है कि वह भूख के कम लगने का कारण होता है। 

इसके समभने के लिये यह समझ लेना आवश्यक हैं कि प्राण 

और अपान की इस सम्बन्ध में उपयोगिता, अनुपयोगिता 

है - और वह उपयो- 


क्या है TR 
प्राण और अपान पर एक वैज्ञानिक दृष्टि-जो स्वास 
बाहर जाता हैं उसे प्राण (६६९4 87) कहते हैं और जो 
अन्दर आता है उसे अपान (090८ 4) प्राण में कारबोनिक 
एसिड गैस (0470०९ 400) की औसत प्रायः ६-२८ फीसदी 
होती है। दिन की अपेक्षा रात्रि में यह शरीर से अधिक निकल 
जाता है । भूख की इच्छा; अनिच्छा, कार्बोनिक एसिड गँस के 
शरीर से अधिक और कम निकलने पर निर्भर होती है । शरीर 
के हिलने जुलने, व्यायाम करने, चलते-फिरते, भोजन करने 
आदि से बैठे रहने की अपेक्षा यह गस शरीर से अधिक निकल 
जाती है और इसीलिए भूख अधिक लगती है। भूख, प्यास 
की इच्छा भी अ्रस्यास में बाधक हुआ करती है इसीलिए योग 
- का तीसरा अंग आसन (विना किसी प्रयास की गति किये, 
` शान्ति के साथ एक ढंग बैठे रहना) ठहराया गया है जिससे 
भूख भी बाघक न हो सके । पातञ्जल योगाभ्यास के लिये 

पद्मासन अन्य आसनों की अपेक्षा अधिक उपयोगी सिद्ध 
हुआ है। 

सिताहार-भोजन करने के बाद कार्वोनिक एसिड के 


शरीर से निकलने की मात्रा, भोजन न करके भूखा रहने की 
अपेक्षा, अधिक बढ़ जाती है । सीक्वीन (९१००) एक विद्वान्‌ 


के अनुभव में यह बात आई है कि जब वह उपवास करता था 
तो केवल १२१० घन्‌ इंच प्राणवायु (02४६९7) काम में आता -` 
था परन्तु भोजन करने के बाद पाचन क्रिया के मध्य १६०० 
धन इ च प्राणवायु (0४६००) व्यय हुआ । कार्वोनिक एसिड 
के शरीर से कम निकलने के उद्देश्य से ही जिससे भूख वाधक 
न हो सके । योगी कभी उपवास भी करता है और कभी 
ग्रल्पाहार ग्रहण करता है और मिताहारी (नियमित झाहार 
वाला) तो उसे सदैव होना ही चाहिए । कोई-कोई अभ्यासी 
दिन में कुछ भी नहीं खाते केवल रात्रि में थोड़ा-सा भोजन 
किया करते हैं। ऐसे योगी नक्त-भोजी कहलाते हैं । 
कार्बोनिक एसिड के निर्माता तत्त्व-जिस कार्वोनिक 
एसिड गैस के शरीर से अधिक निकल जाने से भूख, अधिक 
लगा करती है वह १२ ग्रंश कार्चन और ३१ अश प्राणप्रद 
(0%४६९०) वायु से निकल कर बना करता है। यह यदि 
वायु में चार या पांच भी प्रति-शतक हो तो ऐसी वायु में कोई 
चीज भी न जल सकेगी । अस्तु अधिक प्राणप्रद के काम में 


योग रहस्य 
० ० जा काम और 


१६ 


आने का अभिप्राय यही हुआ कि कार्वोनिक एसिड शरीर से 
अधिक निकला। - 


गुफाझओों में रहकर श्रभ्यास करना-उष्ण ऋतु की 
अपेक्षा शीतकाल में शीतोष्ण (7९०7९०५7९) में, शीत की 
अधिकता से भी कार्बोनिक एसिड शरीर से श्रधिक निकलता 
है और इसलिये भूख भी अधिक लगा करती है । इसी कारण 


` ` से पुराने योगी, मांद में रहने वाले पशुओं की भांति गुफाओं 


में रहा करते थे क्योंकि जितना भी वाहर का शीतोष्ण 
प्राणियों के भीतरी शीतोष्ण के निकट होगा उतना ही भूख 
कम लगेगी । कारण स्पष्ट है कि ऐसे बाह्य शीतोष्ण में शीत 
की मात्रा श्रधिक नहीं हो सकती, इसलिये भूमध्य रेखा के 
समीपवर्ती प्राणियों की अपेक्षा ध्रुव देश के समीपवर्ती प्राणियों 
को भूख की इच्छा अधिक हुआ करती हैं। एक बात और भी 
है और वह यह कि जो स्थान चारों ओर से घिरे होते हैं 
जैसे गुफा, उनमें रहने वाले कार्वोनिक एसिड, उन स्थान में 
रहने वालों की अपेक्षा जो चारों ओर से खुले रहते हैं, कम 
खर्चे करते हैं। इसी लिये उन्हें भूख भी कम सताती है। इन 
कारणों से योगियों को छोटे द्वार वाली गुफाओ में. रहना 
अधिक रुचिकर होता है । 


कम बोलना अथवा मौनादलम्बन-यदि मनुष्य चुप 
रहे तो उसकी अपेक्षा नियत समय में बोलने अथवा उच्च स्वर 
से बोलने वाले, अधिक कार्बोनिक एसिड व्यय करते हैं, इसी लिये 

योगी मौन रहना अपने लिये अच्छा संमभंते हैं। इससे भी वे 

भूख को चिन्ता से मुक्त रहते हैं । 


चित्त की एकाग्रता की उपयोगिता-चित्त के काम लेने 
की अपेक्षा उसे स्थान विशेष, म्र मध्यादि में एकाग्र कर देने से 
भी कारबोनिक एसिड कम खच होता है इसलिये योगियों को 
चित्त की एकाग्रता का अभ्यास करने से भी भूख का कष्ट 
कम हो जाता है। 


एक परीक्षण-पृथ्वी के सूखे भाग में. रहने वाला एक 
जन्तु विशेषतः “बोम्बस” (5००७५५) जाति में से था, आध 
घण्टे तक शान्ति से गतिशून्य रहा । फल यह हुआ कि उसके 
. श्वास गहरे और लम्बे हो गये ।. उन श्वासो की मात्रा एक 
मिनट में ५ रही । वह जन्तु इस हालत में १४० मिनट जब 
रह चुका तब उसके श्वासों को संख्या एक मिनट में केवल ४६ 
रहं गई । इसके बाद १८० मिनट गुजरने पर उसके शवाक्ष 
गिनती में ग्राने के अयोग्य हो गये ।१ 


अधिक बेठने को श्रादत से भूख कम हो जाती है- 
चलने फिंरने श्रौर शारीरिक परिश्रम करने की अपेक्षा, 

. चुपचाप बैठकर कुछ न करने या दिमागी काम करने से, भूख 
SESS रति 


--इस परीक्षा का उल्लेख किसी ग्रन्थ से जो (४4० 
Hऽ!०7५) पर था, डा० पाल ने अपने एक निबन्ध में किया है । 
A Treaties on the Yoga Philosophyby Dr. N.C 
Paul (p. 4 and 5) 

कम लगने लगती है क्योंकि इसके श्वास की संख्या कम हो 
जाने से कारबोनिक एसिड के खर्च होने की मात्रा भी कम हो 
जाती है । जिन लोगों को बैठने का काम अधिक रहता है उन्हें 
. भोजेन सदेव कम करना चाहिये .और भोजन में दूध या ऐसी 
ही कोई हल्की और दस्तावर {गिजा खानी चाहिये । 


जलाशय के किनारे भ्रभ्यास की उपयोगिता 
पृथ्वी के उस भाग में रहने वाले जहां नमी ग्रधिक हुआ 
करती है, सूखे भाग में रहने वालों की अपेक्षा कारबोनिक | 
एसिड कम खर्च करते हैं। इसलिये उन्हें भूख भी कम तकलीफ 
देती है । मनु ने अपने घमंशास्त्र में इसलिये जलाशय के किनारे 
सन्ध्या आदि के करने का विधान किया है। 


पहाड़ पर अभ्यास की उपयोगिता-समुद्र के धरातल 

की अपेक्षा उससे ऊचे स्थान पहाड़ आदि में, वहां के रहने 

वाले कारबोनिक एसिड कम व्यय करते हैं इसलिये पहाड़ 

` तपस्या और अभ्यास के लिये अधिक उपयोगी समझे जाते हैं । 

शीतल जल पान-जो लोग ठण्डा पानी अधिक पिया 

करते हैं वे कारबोनिक एसिड अधिक खच करते हैं। इसीलिए 

अभ्यास करने वाले अल्पाहार के साथ अल्प जल ही पान 
किया करते हैं । द 


झविर्क मोटेपन को अनुपयोगिता-जो लोग अधिक 


मोटे ग्रौर गोरे होते हैं वे भी अधिक कारबोनिक एसिड खच 
करते हैं और इसी लिये उन्हें अधिक भ्रनावश्यक भूख लगा करती 

हैं । योग शास्त्र की अपेक्षा, सम्पत्ति शास्त्र की इष्टि से ऐसे. 
` लोग किसी भी देश के लिये अधिक हानिकारक होते हैं। कई 
आदमियों का भोजन वह अकेंले ही चट कर जाते हैं और 
उसके बदले में काम कम से कम करते या कर सकते हैं । योगी 


अपने को सदैव हल्का और चुस्त इसीलिये बना लिया करते 
हैं कि जिससे भूख कम तकलीफ दे । 


अधिक भोजन से आयु का ह्वास-अधिक भोजन करने 
से मनुष्य की आयु भी कम हो जाती है। इतिहास गवाही देता 
है कि औसतन जो लोग अल्पाहारी थे उनकी आयु धिक 
हुई । उदाहरण के लिए देखिए :-- 
सं० नाम व्यक्ति आयु 
(१) सेन्ट एन्थोनी (88. 4nth०7}) १०५ वर्ष 
. (२) जेम्स दी हुरमिट (James the Hermit) १०४ 
(३) अरसेनियस जो राजा अरकेडियस का शिक्षक 


था (Arsenius. tutor of the Emperor 


Arcadius) ५२८ १२० ;, 
(४) साइमन (Simon the Srylite) ११२ .,, 
(५) रोमोल्ड (२०१०) 5 १२० 


डा० पाल ने केसियन (९१55/००) के हवाले से लिखा है | 
कि इन लोगों का भोजन २४ घण्टे में १२ आस रोटी और 
पर्याप्त मात्रा में जल था । 

त 2०३०७ स ७९३ कक ७२७७-७७ २७७४ न ७७७७ ७-७-७७७ 
और औंस रोटी की निर्माता वस्तु-इस १२ औंस रोटी 

: में क्या-क्या और कितनी वस्तुए' होती थीं उनका विवरण इस 


प्रकोर है :-- 
(१) जल २३०४ ग्रेन 
(२) कार्बन (Carbon) १५३४ ,, 
(३) प्राणप्रद वायू (Oxygen) १५२४ ,, 
(४) हाईडोजन (Hydrogen) २०५:२ „, 
(५) नाईट्रोजन (Nitrogen) ७२ ,, 
(६) नमक १२० ) 


अतः स्पष्ट है कि २४ घण्टे में उपयु वत पुरुषों ने १५०० 
ग्रेन से कुछ अधिक कारबोनिक एसिड:खर्च किया और ६ बार 
से कम एक मिनट में श्वास लिया। कम भोजन करने या 
बिल्कुल न करने से श्वास की संख्या कम हो जाती है। जैसा 
कि कहा जा चुका है, शरीर का ह्लास भी कम हो जाता है 
आर इसलिये आयु की वृद्धि होती है। 

आसन के प्रकरण में ऊपर जो कुछ कहा गया है उससे 
आंसन की उपयोगिता भली-भांति प्रकट होती है । श्रव प्राणा- 

. याम पर विचार कीजिये । ] 


[४] प्राणायाप--- | 
योगियों में प्राणायाम की बडी उपयोगिता है । योग दर्शन 
में बताया गया है कि प्राणायाम से प्रकाश पर जो-तमादि का 

आवरण झा जाता हैं वह क्षीण हो जाता है” और प्रत्याहार 
आदि आगे के अ'गों के सिद्ध करने की योग्यता भी झा जाती 
है*। प्राणायाम से इनके सिवा शारीरिक और मानसिक 
उन्नति भी होती है जिसका विवरण नीचे दिया जाता है:— 


प्राणायाम और शारीरिक उन्तति-प्राणायाम से शारी- 
रिक उन्नति किस प्रकार होती है इस बात को जानने के लिये 
'एक इष्टि शरीर के अन्दर होने वाले अनिच्छित कार्यों में से, 
हृदय और फेफड़े कें कार्यों पर डालनी चाहिये । 


हृदय का स्थूल. कार्य-समस्त शरीर से अति सूक्ष्म 
नलियां हृदय में आती हैं और हृदय से समस्त शरीर में जाया | 
करती हैं । पर नलियां 'शिरा' और दूसरी “त्रमनि' कहलाती 
हैं। शिराओं का काम: यह है कि समस्त शरीर से अशुद्ध खत ' 
शुद्ध होने के लिये हृदय में लाया करें। हृदय, उस रत को 
फेफड़े द्वारा शुद्ध करता है और शुद्ध रक्त को, धमनियों के 
द्वारा, समस्त शरीर में भेज दिया करता है । रक्त अशुद्ध क्यों 
होता हैः? इसका कारण यह. कि समस्त शरीर-व्यापार में 
उसका प्रयोग होता हैं। शुद्ध रक्त में कुछ चमक लिये हुए 
अच्छी सुरखी होती हैं परन्तु शरीर व्यापार में आनि से वह 
अशुद्ध हो जाता है औरः उसमें कुछ मैलापन आ जाता है। शुद्ध 


w, 


रक्त में 09६०० काफी मात्रा में रहता है। काम में आने से 


१. योगदशेनः,२। ` ५२: 
२. योगदर्शंन{२ । ५३ 

. यह मात्रा कम होकर उसकी जगह एकःविषेली वायु (09:00- 
nic 4०0३ G5) रक्त में आ जाती है और इसी परिवतेन से 
रक्त का रंग मैला, स्याही-माइल ,हो जाता है। हृदय में जब . 
अशुद्ध रक्त शिराओं द्वारा पहुंचता है तो हृदय उसे फेफड़े में 

` भेजता है।] 


फेफड़े का कास- यहीं से फेफड़े का काम शुरू होता है। 
फेफड़े स्पंज की भांति असंख्य छोटे-छोटे घटकों (००॥७) का 
समुदाय है। एक शरीर-वंज्ञानिक नेईहिसाब लगाया कि लम्बाई 
चौड़ाई मात्रा में फैला देने से फेफड़ा १४००० वर्गफीट जगह 
घेरेगा । ये घटक एक मांसपेशी डायेफ्राम (D।३एhः३९०) की 
चाल से खुलते और बन्द होते रहते हैं। जब ये घटक खुल जाते 
हैं तब एक ओर से तो हृदय से शुद्ध रक्त ओर दूसूरी ओर से 
श्वास के द्वारा लिया हुआ शुद्ध वायु दोनों उन्हें भर देते हैं । 
प्रकृति का एक विलक्षण नियम उनमें काम करता है, उस 
नियम के वशीभूत होने से जिसमें जो वस्तु नहीं होती वह 
` दूसरे से खींच लेता है। रक्त में तो शुद्ध वायु (0५४६०) नहीं 
होता वह उसे श्वास के द्वारा आये हुए वायु में से भ्रलग कर. 
लेता है। और श्वास द्वारा लिये हुए वायु में काबन वायु नहीं 
होता । वह उसे अशुद्ध रक्त से ले लेता है। इसका परिणाम 
यह होता है कि. रक्त में से काबन वायु के निकल जाने झौर. 
शुद्ध वायु के आ जाने से वह शुद्ध हो जाता है। इस प्रकार. 
शुद्ध हुआ रक्त धमनियों के द्वारा शरीर में चला जाता है और ˆ 
झणुद्ध हुई वायु निःश्वास के द्वारा बाहर निकल जाती है। 
यह कायं प्रतिक्षण हुआ करता है । RIS 

हृदय को घडकन- हृदय से रक्त का शुद्ध होने के लिये 
फेफड़े में एक वार जाना और फेफड़े से शुद्ध होकर रक्त का 
हृदय में वापिस आ जाना, इन्हीं दो क्रियाओं से हृदय कीं 
धड़कन बनती है। औसतन एक मिनट में ७२ ऐसी घड़कनें, 
एक प्रौढ़-पुरुष के हृदय में हुआ करती हैं। विशेष अवस्थाओं 
में आयु के न्यूनाधिक होने आदि कारणों से, धड़कनों की संख्या 
भी न्यूनाधिक हो जाया करती है। २४ घण्टे में इस प्रकार, 
एक शरीर शास्त्रज्ञ के हिसाब से २५२ मन रक्त हृदय से शुद्ध 
होने के लिए ग्रता है और इतना ही शुद्ध होकर फेफड़े से 
हृदय में वापिस चला जाता है। इस धड़कन की श्रावाज 
“लूबव+-डप” शब्दों के उच्चारण जैसी होती है । 


फेफड़े में शुद्ध वायु न पहु चने का परिणाम- 

अस्तु ! अब विचारणीय बात यहु है कि हृदय से रक्त शुद्ध 
होने के लिये फेफड़े में जावे परन्तु श्वास द्वारा पर्याप्त वायु 
केफड़े में न पहुंचे या सब कोषों (घटकों) में जहां रक्त पहुंच 
चुका है, शुद्ध वायु न पहुंचे तो {उसका परिणाम क्या होगा ? 


फेफड़े के मुख्यतया तोन भाग हैं-(१) ऊपरी [भाग 
जो प्रायः गर्दन तक है (२) मध्य भाग जो दोनों ओर हृदय के 
इधर-उधर हैं (३) निम्न भाग “डायेफ्राम” के ऊपर दोनों 
ओर है। साधारण रीति से जो श्वास लिया जाता है वह पूण 
इवास नहीं होता इसलिये फेफड़े के सब भाग, अथवा सबःभायों 

` के समस्त घटकों में नहीं पहुंचता तो फेफड़े का ऊपरी भाग 
रोगी होना शुरू हो जाता है और अन्त. में, वह “ट्यूब्र 
क्यूलोसिस” (7५७९८८।०।४) जैसे रूप को ग्रहण कर लेता है, 
इसी प्रकार फेफड़े के मध्य भौर निम्न भागों के रोगी हो जाने 
से खांसी, श्वास, निमोनिया और जीणं-ज्वरादि अनेक रोग 
जो फेफड़े से सम्बन्धित हैं, होने लगते हैं । इस प्रकार पर्याप्त 
वायु फेफड़ों में न पहुंचने से जहां एक ओर फेंफड़े से सम्बन्धित 
रोग उत्पन्न होते हैं तो दूसरी ओर रक्त शुद्ध नहीं होने पाता 
झौर यह, बिना शुद्ध हुए, अशुद्ध रक्त ही हृदय में लौट कर 
वहां से समस्त शरीर में धमनियों के द्वारा फैल. जाता है। 
बार-बार इस प्रकार दुषित, रक्त के शरीर में फैलने से मामूली 
खाज से लेकर कृष्ठ रोग तक हो जाया करते हैं। इन सब 
दुष्वरिणामों से बचने के लिये आवश्यक है कि प्राणायाम के 
द्वारा फेफड़े के समस्त भागों में वायु बहुतायत से पहुंचा करे। 
जिससे उन्हें भी पुष्ट बनाया जावे और रक्त को भी उपथू'क्त 
दोषों से पृथक्‌ रक्खा जावे। ॒ 


प्राणायाम सें'कारबोनिक एसिड, के निकलने में, कमी - 
प्राणायाम के सम्बन्ध में एक विद्वान्‌ ने जिसका नाम 
वीराट (४७०४) था अनेक परीक्षण किये और उन परीक्षणों . 


का.फल. यह निकला कि जब मनुष्य निःश्वासः रहा तो कार्बो- 
ज्षिक एसिड गैस: कम मात्रा में उसके शरीर से. निकली " 


६ A patie, ०१, ४३ Joep एकमा by N; ९- 


Papl:p; 5१8 


ee FE) श 


उपोद्घात | २% 


BSP 


जिसका फल स्वाभाविक रीति से यह हुआ कि वह भूख के 


कष्ट से मुक्त रहा । 


जप से भूख सें कमी-प्राणायाम के साथ जप भी किया 
गया। जप चाहे प्राणायाम के साथ किया गया या बिना 
प्राणायाम के, परन्तु था वह मानसिक ओम्‌ का जप। तो 
प्रत्येक दशा में फल यह निकला कि कारबोनिक एसिड गेस 
कम मात्रा में निकला । उपवास के बाद जिस क्रिया से भूख 
कम से कम लगती है वह ओम्‌ का मानसिक जप हैं। यदि 
मनुष्य प्रतिदिन १२००० वार ओम्‌ का जप कियां करे तो 
उसे बहुत थोड़े भोजन की जरूरत रह जाती है। जप से कुम्भक 
की अवधि भी बढ़ती है आर जिन शब्दों से कुम्भक की 
मात्रा बढ़ती है वह मूर्छोत्पादक (स९०००४० ए०००) समके 
जाते हैं। डाक्टर रैकलिफ (07. ९६५०॥।£) का कहना है कि 
एक लड़का ४५० वार 'कप' (टप) शब्द के उच्चारण करने 
से सो गया ।१ जप की अवस्था में केवल ८ ग्रॉस रोटी-दाल 
खाना भूख के निवारणार्थ पर्याप्त समझा गया है । अनेक वार 
परीक्षा करने सें भी ऐसा ही प्रमाणित हुआ है । 

एक उदाहरण-एक बच्चे का शीतोष्ण, जिससे श्वास 
जल्द-जल्द चला करते हैं १०२-१ (7) होता है परन्तु एक बूढ़े 
आदमी का, जिसके लिए कम भोजन की जरूरत हुआ करती 
है, शीतोष्ण (Temperature) केवल ९९.५ (ह) होता है। एक 
चिड़िया जिसका टेम्प्रेचर १०६ से १०९ तक होता है, केवल 
तीन दिन बिना भोजन के जिन्दा रह सकती है परन्तु एक 


क 

सांप जो चिड़िया की अपेक्षा थोड़ी गर्मी रखता है, थोड़ा पुरु- 
पार्थं करता है भ्रौर इसीलिए थोड़ी कारबोनिक एसिड गैस | 
'निकालता है, ३ मास गौर इससे भी अधिक बिना भोजन के 
जीवित रह सकता है ।इसी प्रकार प्राणायाम का जितना भी 
अधिक अभ्यास होगा उतनी ही कम भूख लगेगी और आयु 


“की वृद्धि भी होगी । 


सेढक और प्राणायाम-कुछ एक प्राणियों के नाम यह 
'दिखलाने के लिये अंकित किए जाते हैं कि वे एक मिनट में 


कितने श्वास लेते हैं-- 


सं० नाम प्राणी 
१. कबुतर 


२. मामूली चिड़िया 


३. वत्तख 
४, बन्दर 
५. मनुष्य 
. ६. सुअर 
. ७. कुत्ता 
र ८. बिल्ली . 
!. २..बकरी 
. १०. घोडा. 
` “११, मेंढक 


इस चित्र से.प्रकट है कि मेंढक सबसे कम श्वास लेता है। 


mm 


. , कितने श्वास एक मिनट में.लेते हैं 


३४ 
३० 
२१ 
३० 
१२ 
३६ 
२८ 
२४ 
२४ 
- १६ 
दे 

मेंढक के लिये, विद्वानों ने वतलाया है कि वह ११० वर्ष तक 
जीवित रहता है। नवम्बर के मध्य में यह जमीन के नीचे 
चला जाता है और फिर पांच मास के बाद अप्रैल के मध्य 
में निकलता है । इस प्रकार यह ५ मास तक बिना भोजन 

और बिना श्वास के रहा करता है। 


[५] प्रत्याहार-- 


इन्द्रियों का अपने विषयों से पृथक्‌ हो जाना प्रत्याहार 
कहलाता है। इन्द्रियों को अपने विषयों से पृथक्‌ होने का अर्थ 
यह है कि आत्मा का सामर्थ्यं जो बहिमुखी वृत्ति द्वारा चित्त 
और इन्द्रियों के माध्यम में व्यय हो रहा था श्र्र काम में आने 
से रुककर आत्मा में लौट गया । इसीलिये प्रत्याहार का उद्द श्य 


योग जगत्‌ में आत्म-शक्ति का एकत्रीकरण समका जाता है। 
आत्मशक्ति शरीर से पृथक्‌ होकर, शरीर में, जो ममता मनुष्य 
जोड़े रहता है, उसे दूर करने का कारण बन जाती है और 
तब योगी शरीर को आत्मा से पृथक्‌ आत्मा के हाथ का शस्त्रः 
वत्‌ समझने लगता है और अपना अधिकार समझता है कि 
उसे जब चाहे, हाथ की वस्तु की तरह, पृथक्‌ कर दे। जब 
योगी यम, नियम का पालन करते हुये भोजनादि की व्यवस्था, 
योगियो की मर्यादानुकूल, रखने लगता है और प्राणायाम का 
अभ्यास करते हुये १० मिनट तक श्वास रोके रखता हैं तब - 
उसको अपनी इन्द्रियों पर ग्रधिकार हो जाता है और वह 
धारणा के भ्रम्यास करने में समर्थ. होता है। ... 


२८ योग रहस्यः 


[६] घारणा-- 
चित्त को किसी केन्द्र पर केन्द्रित कर देना, धारणा कही 
जाती. है । जो शक्ति प्रत्याहार के भ्रभ्यास से एकत्रित हुई है 
उसे नाभिचक्र, नासिका के अग्रभागादि पर लगा देना धारणा 
. है। प्रत्याहार से इन्द्रियो पर अधिकार होता है तो धारणा 
से मन अधिकृत हुआ करता है। जब प्राणायाम का अभ्यास 
इतना अधिक बढ़ जाता है कि योगी २१ मिनट ३६ सेकिण्ड 
बिना श्बास के रह सके तब इनसे अनायास धारणा की सिद्धि 
हो जाती है। धारणा की सिद्धि से, ध्यान' के श्रभ्यास करने 
के योग्य, योगी हो जाता है। 
[७] भ्यान-- 
योगदशंन, में, धारणा में ज्ञान का एकसा बना रहना, ध्यान 
कहा गया है-।१ इसका तात्पर्यं यह है कि जिस लक्ष्य पर चित्त 
एकाग्र हुआ है, इस एकाग्रता का ज्ञान, (एकसा निरन्तर) बना 
रहे। सांख्य के आचायं महामुनि कपिल ने ध्यान की परिभाषा 
एक दूसरे प्रकार से की है। उन्होंने “ध्यानं निविषयं मन: * 
सुत्र के द्वारा मन के निविषय होने का नाम ध्यान बतलाया 
है। परन्तु भाव दोनों का एक ही है। जब मन किसी लक्ष्य पर . 
एकाग्र हो रहा है तब निश्चित है ।कि वह निविषय है क्योंकि 
“युगपञ्ज्ञानानुत्पत्तिर्मनसो लिंगम्‌?” की व्यवस्थानुसार, मंन 
एक समय में, दो विषयों को ग्रहण नहीं कर सकता। विषय 
१. योगदर्शन.३। २। 
२. सांख्य दर्शन । 
३. न्याय दशन १॥ १। १६। 

का अभिप्राय साधारणतया इन्द्रिय विषय ही होता है, इसलिये 
जब मन किसी लक्ष्य पर एकाग्र है और एकाग्रता में निरन्तरता 
है, तब यह योग दर्शनानुसार ध्यान है और इस ध्यान में मन | 
निर्विषय है । सांख्य दर्शेन में यही बात इस प्रकार वणित है कि 
जब मन निविषय है तो वह ध्यान की अवस्था में है। स्पष्ट 
है कि भाव दोनों का एक ही है। प्राणायाम का अभ्यास इतना 
हो जाने पर जिससे योगी ४३ मिनट १२ सेकिण्ड श्वास रोके 

रक्खे यह ध्यान की अवस्थां योगी को प्राप्त हो जाती है। 


[८] समाधि यु | 

घ्यानावस्था में ध्याता, ध्यान और ध्येय इन तीनों का 
ज्ञान योगी को बना रहता है, परन्तु जब यह हालत हो जाती 
है कि ध्याता भूल जाता है कि वह ध्याता है और यह भी कि 


ध्यान रूपी कोई क्रिया वह कर रहा है, इसका भी उसे ज्ञान 
नहीं रहता और केवल ध्येय ही उसके लक्ष्य में रह जाता है 
तब इस अवस्था का नाम समाधि कहा जाता है। इसे अवस्था 
में योगी को दुःख, सुख, शीतोष्णादि का कुछ भी ज्ञान नहीं 
“रहता । अब उसकी दृष्टि में न कोई मित्र है न शत्रु । न किसी 
बात में वह अपना मान समझता हैं और न अपमान । सोना- 
चांदी, उसके लिये मिट्टी के ढेले से अधिक प्रतिष्ठा की वस्तु 
नहीं रह जाती। प्राणायाम के द्वारा जब एक घण्टा २६ 
मिनट और २४ सेकिड तक योगी बिना श्वास के रहने लगता 
है, तब उसे समाधि की सिद्धि हो जाती है। 


३० ` : ` -योग;रहस्य 

“WP: 
| ्रष्टांग योग का परिणाम 
जब इस प्रकार से योगी अ्रष्टांग योग का अभ्यास करता 


है तब इंससे उसका चित्त स्थिर रीति से एकाग्र हो जाता है 
और इस चित्त की एकाग्रता से उसे सम्प्रज्ञात योग की सिद्धि 


हो जाती है। 
योग के दो भेद 
योग के दो भेद हैं (१) सम्प्रज्ञात (२) असम्प्रज्ञात। इन्हीं 
को सबीज और निर्बीज समाधि भी कहते हैं । सम्प्रज्ञात योग | 
के समझने के लिये, इस योग 'के चार भेदों को समझना 
चाहिये, इन भेदों का समष्टि नाम “समापत्ति” है। 


समापत्ति ग्रौर उसके चार भेद 
जब चित्ते की वृत्ति क्षीण हो जाती है और वह स्फटिक- 
मणि के सदृश, निर्मेल होकर ग्रहण (इन्द्रिय), ग्रहीता . 
` भ्रहङ्कार विशिष्ट आत्मा) और ग्राह्य (इन्द्रियों के विषय) में, 
स्थित होती हुई उन्हीं के से रूप को प्राप्त हो जाती है, तब 
इस अवस्था का नाम योगदशंन की परिभाषा में समापत्ति 
होता है, इस समापत्ति के चार भेद हैं :-- 


(१) सवितर्का-चित्त का किसी स्थूल पदार्थ (वृक्ष, गौ 
आदि) की तदाकारता प्राप्त कर लेने पर जब तक शब्द, र्थ 
और इन दोनों के मेल से जो ज्ञान होता है, उनके विकल्प का 
ज्ञान रहे तो वह सवितर्का है । 

(२) निवितर्का-जब उसी स्थूल पदार्थं की तदाकारता 


होने पर केवल अर्थ का ज्ञान रह जावे तब निवितर्का समामत्ति 
कही जाती है। 

(३) सविचारा-जब किसीः सूक्ष्म वस्तु (सूक्ष्म भूत 
अथवा प्रक्कति) की तदाकारता के साथ शब्द अर्थ और ज्ञान का 
विवेक बाकी रहे तब सविचारा । | 


(४) निविचारा-और जब केवल अर्थे का ज्ञान बाकी 

रह जावे तब निविचारा समापत्ति कही जाती है। 
इन चारों भेदों की सिद्धि होने पर सम्प्रज्ञात या सबीज 
' समाधि की सिद्धि हो जाती है, भेदों पर इष्टिपात करने से 
स्पष्ट है कि इनमें, चित्त की एकाग्रता, स्थूल या प्रकृति पर्यन्त 
सूक्ष्म विषयों तक, सीमित रहती है अर्थात्‌ आत्मा की बहिमूंखी 
वृत्ति ही काम करती रहती है। जब तक यह अवस्था चित्त 
की रहती है, तब तक चित्त एकाग्रता की सीमा में रहता है। 
चित्त की एकाग्रता की सीमा भी निविचारा समापत्ति में उस 
जगह तक है, जहां चित्त ग्रलिग (प्रकृति) में एकाग्र हो जाता 


_ है।१ इसके बाद चित्त की एकाग्रता और एकाग्रता का लक्ष्य, 


सूक्ष्म विषय दोनों की समाप्ति होकर आत्मा की बहिमुखी 
वृत्ति का क्षेत्र भी समाप्त हो जाता हैं। इसके बाद चित्त के 
निरोध की सीमा का प्रारम्भ होता है। इस सीमा में घुसने से 
पहले, जो योग्यता योगी को, सम्प्रज्ञात योग की सिद्धि से प्राप्त 
हो जाती है उसका कुछ उल्लेख कर दिया जावेतो अच्छा 
होगा। इस योग्यता का नाम योगदर्शन में विभूति रखा 
गया है। ः 
योग को विभूति 
योग की विभूति समभने से पहले संयम शब्द को समझ 


१. देखो योग दर्शन । ४५ | 


३२ योग दशनं 

लेना आवश्यक है । चित्त की एकाग्रता की योग्यता के भेद से, 
'जो दरजे योगी के हो जाते हैं, वे तीन हैं :-- 
(१) धारणा की योग्यता वाले । 
(२) ध्यान की योग्यता वाले । 
(३) समाधि की योग्यता वाले । 
इन तीनों योग्यताओं को एक साथ काम में लाने का नाम 
ही संयम' है।-संयम कर सकने वाले योगी की योग्यता के 
सम्बन्ध में, यहं समझ लेना चाहिये कि जगत्‌ में जो काम किए 
' जा सकते हैं, चाहे उन्हें कोई साधारणं पुरुष (अयोगी) 
_ असम्भव ही क्यों न समझता हो, वे सभी काम, सम्प्रज्ञातं 
समाधि सिद्ध योगो. द्वारा, किये जा सकते हैं। उदाहरण के 
'लिये कतिपय विभूतियों का ग्रहां उल्लेख किया जाता है :-- 


पहली विभूति-कहा गया है कि तीनों परिणामों: में 
संयम करने से अतीत (भूत) और भ्रनागत (भविष्य) का 
ज्ञान योगी को हो जाता है। साधारण स्त्री पुरुषों के लिएं 
यह बात असम्भव समझी जाती है परन्तु योगी के लिए सर्वथा 


१. योग दशेत ३। ४ 
२. योग दर्शन की टीका में जो विभूतियों की संख्या पड़ी 
है, उन्हीं के अनुसार, यहां जिस विभूति का भी उल्लेख 
किया जाएगा, उन पर, संख्या डाली जायेगी । 

(३) योग दर्शन ३। १३ 

(४) योग दर्शन ३। १६ 

सम्भव है। संसार में सम्भव-असम्भव शब्दों का प्रयोग करने 
वाला, अपनी योग्यता को लक्ष्य में रखकर ही किया करता 
है । एक बलशाली पुरुष के लिये २५-३० मन का पत्यर, 
अपनी छाती पर रख लेना सम्भव है, परन्तु एक निर्बल पुरुष 

के लिए यह काम असम्भव हैं, अस्तु ! 

विभूति को व्याख्या-विभूति की सम्भावना सममे 
के लिए श्रतीत अनागत शब्दों का भाव समझ लेना चाहिये । 
मनुष्य के अन्तःकरणों में, चित्त, वासना, स्मृति, और संस्कारों 
का भन्डार है । अन्तःकरण का सविस्तार विवरण, आगे दिया. 
जायेगा । चित्त में, ये स्मृति और वासना आदि जन्म-जन्मान्तर 
से संगृहीत रहती हैं। सूक्ष्म शरीर की स्थूल शरीर के साथ 
मृत्यु न होने से, वह चित्त बराबर हजारों, लाखों वषं से; 
जीवात्मा के साथ, बना रहता है और इसीलिये अतीत, (भूत) 
काल की स्मृति आदि भी, उसमें वनी रहती हैं। साधारण 
पुरुष उन्हें नहीं जान सकता परन्तु संयम करने से योगी के 
लिए, चित्त को, स्मृति आदि का, पुराना भन्डार ऐसा ही 
प्रत्यक्ष हो जाता हैं जैसा संसार के अन्य वतमान पदार्थ । 

अनागत की सत्ता, फल अथवा कार्य-रूप में होती है और 

उसका कारण, मनुष्य के वर्तमान और भूतकालिक किये जा 
रहे और किए गये कमं हुथ्रा करते हैं। मनुष्य जितने भी कमं 
करता है वे सब भी चित्त में {ग्र कित रहते हैं और इन्हीं को 
कमे की रेखा कहते हैं। योगी संयम द्वारा चित्त को साक्षात्‌ 

करके उन्हें और उनके द्वारा आयन्दा होने वाले इष्ट या 
अनिष्ट को भली प्रकार जान लिया करता.है। इसी प्रकार 
तीत और अनागत दोनों का ज्ञान योगी को हो जाया करता 
है। इसमें कुछ भी असम्भवता या अस्वाभाविकता नहीं है। 
अवश्य कोई भी योगी ्रतीत और भ्रनागत का उतना ज्ञान 
` प्राप्त नहीं कर सकता है जितना ईश्वर को है, सो इसका दावा 

भी विभूति-सूचक सूत्र में, नहीं किया गया है। 

दुसरी विभूति दूसरी विभूति यह है कि योगी को अन्य 
प्राणियों (पशु-पक्षी आदि) की बोली का ज्ञान हो-जाता है। 
यह कुछ बहुत विलक्षण वात नहीं है। अनेक विद्वान्‌, जिन्होंने 
अपना समय, पशु-पक्षियों के विवरण जानने में, व्यय किया है, 
बहुत से पशु-पक्षियों की बोली समझने लगते हैं। 
` चौथी विभूति_दुसरो के चित्त का ज्ञान प्राप्त कर लेना . 
योगियों के लिए तो कुछ भी दुस्तर नहीं है जबकि आकृति 
विद्या (Science of facial expression ) आदि के जानने वाले : 
अयोगी विद्वान्‌ भी, बहुत-सी बातें, दूसरे के चित्त की इन 
विद्याओं की सहायता से जान लिया करते हैं । 

नवसी विभूति--.'सूक्ष्म” व्यवहित (आड़ में रहने वाली 
चीजे) और दुर का ज्ञान हो जाना ।” ये सुक्ष्म और व्यवहि- 
तादि शब्द, आँखो की योग्यता कों कसौटी मानकर बनाये गये 
हैं। आंखों की रोशनी के लिये दीवार, मनुष्य-शरीर आदि 

“ब्राधक हैं। और वे आंखों के प्रकाश को रोक लेते हैं उसे 

पार नहीं जाने देते। परन्तु एक ऐसी रोशनी है जिसके लिये 
शरीरादि बाधक नहीं जैसे “एक्स-रे” (%-॥२६५) । जव योगी 
इतना राक्ति-सम्पन्न हो जाता है कि मन और चित्तादि से 
उसी प्रकार काम ले सके जैसे कि आँखो से काम लिया जाता 
है तब उसके लिये शरीर और दीवार आदि की आड़ नहीं रहा 
करती और उसे सुक्ष्म, दूर और आइ में होने वाली वस्तुओं 

का ज्ञान हो जाया करता है । 


दसवीं विभूति--'सूयं में संयम करने से भुवन का ज्ञान हो 
जाना” । शरीर के ग्रन्दर, जो रीड़ की हड्डी में नाड़ी है, उसे 
सुषुम्णा या ध्रव और उसके इधर जो नाड़िया हैं उन्हें इडा 
और पिंगला कहते हैं। इन्हीं का पारिभाषिक नाम भ्रव चन्द्र 
और सूरये है, इन्हीं नाड़ियों में से सूयं नाड़ी में संयम करने से 
भुवन का ज्ञान हो जाता है। यह बात कुछ, भी आश्चय की 
नहीं रहती यदि बेतार की तारवर्की (४८८० ०९६८०?) की 
कार्ये प्रणाली को समझ लिया जावे। उसका बहुत स्थूल रूप 
यहां दिया जाता है। 


. बेतार को तारवर्की को स्थूल कार्य प्रणाली 


इस कार्यप्रणाली का सुगमता से ज्ञान हो जाय, इसके लिए 
चित्र (ज) और (ट) देखिये :-- 

१--“'ग्र, क, ख” बेतार की तारवकी का खम्भा है।'"त, 
थ” दूसरा खम्भा है जहां खबर भेजनी है। 

२--्र, क वायु में सीधा खड़ा रहता है, उसका सिर (अ) 
ऐसे मसाले से भर दिया जाता है जिससे बिजली इस रास्ते से 
खम्भे से निकल न सके । 

३--“घ” जहां बहुत वेगःक़्े साथ बिजली पैदा होती है। 

४--च और छ वे पुरजे हैं वहां बिजली को चोटें उत्पन्न 
होती हैं अर्थात्‌ ऊपर का पुर्जा 'च' नीचे के पुरजे 'छ' से इतने 
वेग से टकराता है कि प्रतिक्षण अनेक चोटें उत्पन्न होती 
रहती हैं। 

५-ग पृथ्वी है और ख के द्वारा “अ क' का सम्बन्ध 
पृथ्वी से है “अ क'' एक तरफ वायु से आर दूसरी ओर 
पृथ्वी से सम्बन्धित हैं । । 

६--“घ” में विद्युत उत्पन्न होता है और उसी विद्यत से 
“बद्व” “छ” से टकरा कर शीघ्रता से चोटें मारता है। उन 
चोटों के प्रभाव से उत्पन्न हुआ विद्युत्‌ “अ क” तक “द घ' 
न” के रास्ते से पहुंच कर नीचे ऊपर घूमने लगता है। यदि 
अ क की नोक 'अ' खुली होती तो बिजली, उधर से निकल 
कर, वायु में चली जाती, परन्तु उसके बन्द होने के कारण, यह 
विद्युत्‌ उसी श्र क खम्भे में वेग पकडता है और अत्यन्त वेग- 
वान्‌ हो जाने पर “अक” खम्भे के चारों ओर वृत्तकार 
होकर घूमने लगता है जैसा चित्र 'ट' में दिखाया गया है।: 
“अ क” में धनात्मक (९०४४०) और ऋणात्मक (Negative) 
बिजलियों एक-दूसरे के बाद, घूमा करती हैं । इसी विदयुत में 


जो समाचार कि “त थ” में भेजना है, वह मौजूदा रहता है । 
वायु में दोनों प्रकार का विश्वव्यापी विद्यत रहता ही है। 
इसलिये “अ क” के चारों ओर घूमने वाला संदेशपूर्ण विद्यत 
वायु वाले विद्यत में, होकर “त थ” के चारों ओर उपरोक्त 
प्रकार से घूमने वाले विद्युत में पहुंच जाता है और इस प्रकार 
वह सन्देशपु्णं “त थ” विद्यूत्‌ खम्भे में पहुंच जाता है जैसा कि 
चित्र (ज) में दिखाया गया है। और सन्देश जहां भेजना था 
' वहां वह ले लिया जाता है। 


विभूति का विवरण 


यह है बेतार के तारवर्की की कार्य प्रणाली । इसको लक्ष्य 
में रखते हए, जब हम शरीर पर, दृष्टि डालते हैं तो वह भी 
विद्यत का एक यन्त्र कहा जा सकता है। मनुष्य के मस्तिष्क 
और हृदय में से एक ओर धनात्मक, और दूसरी ओर ऋणा- 
त्मक विद्यु त बहता और उत्पन्न होता रहता है। पृथ्वी और 
सूर्य में उपस्थित ऋणात्मक और घनात्मक विद्यूत शरीर के 
विद्यत को खींचते रहते हैं। प्राणायाम करते हुए जब बलपूर्वक 
रेचक और देर तक ठहरने वाला बाह्य -कुम्भक किया जाता 
है और दुहराया तिहराया जाताः है तब शरीर पसीना-पसीना 
हो जाता है नसें तड़ फने लगती हैं, रकत” में उबाल-सा आने 
लगता है, चेहरा सुखं हो जाता है, हृदय की धड़कन मध्यम 
पड़ने लगती है, नब्ज छूटने-सी लगती है और हृदय तथा 
मस्तिष्क दोनों में विद्यात का वेग बहुत बढ़ जाता है। इस 
अवस्था को प्राप्त हुए शरीर की तुलना बेतार की तारवर्की 
यन्त्र से करो। | “ 

शरीर र यन्त्र को समता 


सुषुम्णा का निचला भाग मूलाधार पृथ्वी स्थानीय है और 
वहीं से इडा और पिंगला (चन्द्र सूयं) एक दूसरे को काटकर 
मस्तिष्क की. ओर चलती हैं । 'इन नाड़ियों को “भर, क, ख' 
में स्कन्ध स्थानी समभें। [इनकी ऊपरी नोक अ “ब्रह्म रस्त 
चक्र है । जिस प्रकार “घ” में विद्यूत उत्पन्न होकर “अ,क, 
, ख” में पहुंचता है इसी प्रकार योगी, प्राणायाम के द्वारा, उदय 
होते हुए सूर्य से, विद्यूत ग्रहण करने के अभ्यास से बहु मात्रा 
में विद्यूत ग्रहण करता तथा उसमें रेचक और पूरक द्वारा. 
चोट लगने के सदृश, वेग उत्पन्न करता है, इस वेग में आये हुए 
बिद्युत को कुण्डिलिनी मुद्रा के अभ्यास से, योगी सूयं, चन्द्र 
और धव नाड़ियों में -ब्रह्म रथ की ओर भेजता है। इस 
अभ्यास को करते हुए योगी गीता के निम्न वाक्यानु हल, अपने 
शरीर के सभी द्वारों को जहां से विद्युत और प्राण बाहर जा 
सकते थे, बन्द किए रखता है :-- f 


सर्वद्वाराणि संयम्य सनो हृदि निरुध्य च । 
सू्ध्न्याधायात्सनः प्राणमास्थितो योगधारणस्‌ ॥ 
(गीता ० । १२) 
जिस प्रकार “अ” नोक के बन्द होने से विदत की चोटों 
के निकलने का मागे बन्द रहता है इसी प्रकार इन सूर्यं चन्द्र 
और घव शरीर में खड़ी नाड़ियों के द्वार बन्द होने से 
विद्युत बाह्र न जाकर इन्हीं नाड़ियों और शरीर के चारों. 

और घूमकर वायु में रहने वाले विश्वव्यापी विद्यत से मेल 
करके, अन्तगेत जो भी क्रियायें होतीं हैं अथवा जो कुछ उनके 
अन्दर निहित होता है, उन सब परोक्ष की बातों का ज्ञान 
प्राप्त कर लेता है। उनः क्रियाग्रों के साथ योगी, छ) 
धारणा, और समाधि से उत्पन्न शक्ति को भी सूर्यादि नाड़िय 
में (संयम द्वारा) लगा कर, इन क्रियाश्रों में सीमा और अत्यन्त 
- उत्त जना भी पैदा कर लेता है जिससे इष्ट सिद्धि में और भी 
अधिक सुलभता हो जाती है। ग्रतः स्पष्ट है कि सूय नाड़ी में 
संयम करके योगी शरीर से बाहर परोक्ष रूपी भवन का ज्ञान 
प्राप्त कर लेता है। 9 


ग्यारहवों ओर बारवों विभूतियों में-प्राये तारा व्यूह 
का श्र्थ शरीरस्थ सृक्ष्मातिसूक्ष्म नाड़ी हैं जो इन्हीं सूर्य, चन्द्र 
और धव नाड़ियों से मिलकर नाड़ी गुच्छक (Nervous system) 
और सूर्य चक्र (0७४४४) बनाती है जिनका और जिनकी गति 
आदि का ज्ञान, इन्हीं चक्रों द्वारा, सूर्य, चन्द्र, और ध्रव 
नाड़ियों में संयम से, योगी को हो जाया करता है। 


तेरहवीं विभूति-नाभि शरीर का केन्द समझी और 
मानी जाती है। केन्द्र में संयम करने से रचना का ज्ञान हो 
जाना स्पष्ट ही है। अन्य विभूतियों के सम्बन्ध में जो ज्ञातव्य 
था वह सूत्रों की व्याख्या में अंकित किया जा चुका है । सम्प्र- 
ज्ञात समाधि सिद्ध योगी की अपुवं योग्यताओं का वर्णन करने 
के बाद, अब असम्प्रज्ञात योग . की ओर चलना चाहिए और 
देखना चाहिए कि चित्त की वृत्तियों का निरोध किस प्रकार 
किया जा सकता है। " 

' चित्त की वृत्तियों का निरोध 

जिस ससय चित्त की वृत्तियों की एकाग्रता हो जाने से 
मन और इन्द्रियां, योगी के वश में हो जाती हैं, तब अपनी 

उपलब्ध सामर्थ्यं से, मन और इन्द्रियों के काम को बन्द करके, 
जागृतावस्था को सुषुप्तावस्थावत्‌ बना देता है। इसका फल. 

यह होता है कि मन और इन्द्रियां दोनों का काम रुक जाने से, 
आत्मा की बहिमू खी वृत्ति का काम बन्द हो जाता है। दोनों 


वृत्तियों में से, एक न एक सदेव जारी रहती है, जैसा पहले कहा 
जा चुका है, इसलिए वहिमु खी वृत्ति के बन्द होने का अनि- 
वार्य फल यह होता है कि अन्तमु खो वृत्ति जागृत हो जाती है। 
.इस अन्तमुखी वृत्ति के जागृत होने का तात्पय यह हैं 
कि चित्त की वृत्तियाँ विरुद्ध हो गई । इतना जान लेने पर अब 
यह वतलाने की चेष्टा की जाती है कि साक्षात्‌ साधन चित्त 
की वृत्तियों के रोकने के क्या हैं ! 
चित्त को वृत्तियों के रोकने के कुछेक सहायक साधन 
किस साधन से कौन वृत्ति निरुद्ध हो जाती है, अब यह 
बतलाया जाता है :-- 
चित्त की वृत्तियां ९ हैं | उनमें से -- 
(१) स्मृति वृत्ति का निरोध, आसन की सिद्धि और प्राणा- 
याम के अभ्यास से होता है । 
(२) निद्रावृत्ति का निरोध, प्रत्याहार और धारणा के 
अभ्यास से होता है। . 

(३) विकल्प वृत्ति का निरोध, ध्यान से होता है। 

(४) विपयय वृत्ति का निरोध समाधि से होता है । इस 
प्रकार इन चार वृत्तियों के निरुद्ध हो जाने से, पांचवीं प्रमाण 
वृत्ति स्वयमेव निरुद्ध हो जाती है । र 

बृत्तियों के निरोध का कोषों पर प्रभाव 

(१) स्मृति वृत्ति के निरोध से, ्रन्नमय कोषःका आवरण . 
बाधारहित हो जाता है। 

(२) निद्रा वृत्ति के निरोध. से, प्राणायाम कोष निर्दोष हो 
जाता हू। 

(३) विकल्प वुत्ति के निरोध से; मनोमय कोष का परि- 

त्याग हो जाता है.। । 

(४) विपयंय वृत्ति के निरोधं से, विज्ञानमय शरीर परि- 
"त्यक्त हो जाता है। 

इस प्रकार बचा हुआ केवल आनन्दमय कोष होता है जो 
अन्त में शरीर के साथ छूट जाता है। ु 

` वृत्तियों के निरोध पर योगांगों का 
अवस्थाओ्ं पर प्रभाव 


(१) प्राणायाम से, जागृत अवस्था पर 


(२) प्रत्याहार से, स्वप्नावस्था पर 
(३) धारणा से, सुषुप्तावस्था पर 

, (४) ध्यान से, मूर्च्छावस्था पर | 
(४) समाधि से, मृत्यु पर 

अधिकार प्राप्त करके योगी स्वेच्छया अपने स्वरूप (आत्मा- 
स्वरुप) में प्रतिष्ठित होता है । 


ग्रासन की सिद्धि का अभिप्राय 


स्मृति के निरोध के लिए आसन की सिद्धि की बात ऊपर 
कही गई है । जहां तक राजयोग का सम्बन्ध है, ्रासन साधने 
के लिए अनेक प्रकार के [प्रासनों के अभ्यास्त की जरूरत नहीं 
है किन्तु पद्मासनादि में से किसी एक आसन में ४ घण्टे ४८ 
मिनट या कम से कम ३ घण्टा ३६ मिनट पर्यन्त बिना दुःख 
और बिना किसी अङ्ग के हिलाये बैठे रहना, यह आसन की 
पूर्वाङ्ग सिद्धि है। इसके बाद अन्नमय (स्थूल) शरीर का 
संयमन करके उसी आसन में, बिना गिरे (लेटे) सो सकना 
आसन की अन्तिम सिद्धि है।_. द 

चित्त की वृत्तियों के निरोध पर्यन्त विवरण देने के वाद 
अब यह वतला देना श्रावश्यक है कि किस प्रकार कोई नया 
आदमी जिसे योगाभ्यास करने की इच्छा हो अभ्यास कर 


सकता है। 


योग/भ्यास का क्रियात्मक रूप, यसों की साधना 
सबसे पहली बात, जो जिज्ञासु में होनी चाहिए और 
जिसके बिना, कोई भी योग की दुनियां में, दाखिल नहीं हो 
सकता, श्रद्धा है । किसी पुरुष को भी, जिसका हृदय श्रद्धा से 
` शल्य है, योग नहीं आ सकता। 


= 

श्रद्धा 


श्रद्धा किसे कहते हैं । श्रद्धा (श्रत्‌+धा) सच्चाई के धारण 
करने का नाम है।. सच्चाई का ज्ञान तकं से हुआ करता है 
और ज्ञान होने पर उसे हृदय में धारण कर लेना, श्रद्धा 
कहलाता है। हृदय में धारण कर लेने का अ्रभिप्राय यह है कि 
मनुष्य उसके विपरीत आचरण न कर सके । श्रद्धा रखते हुए 
सबसे पहले यमों के हृदय में धारण करने का, अभ्यास करना 
चाहिये। भ्रभ्यास किस प्रकार हो ? यमों में से एक अहिंसा 
को लेकर, वह प्रकार बतलाया जाता है :-- 


(१) सबसे पहले अहिसा के ग्रहण और धारण करने की 
प्रबल इच्छा मनुष्य के हृदय में होनी चाहिए । 

(२) उसे ऐसे ग्रन्थ का अध्ययन करते रहना चाहिये जिसमें 
अहिसा की श्रेष्ठता बतलाते हुए, हिंसा के दोष दिखलाये 
गये हों । 

(३) अभ्यासी जहां रहता हो वहां मोटे अक्षरों में “अहिंसा 
परमो धर्मः” इस या ऐसे ही वाक्यों को, आमने-सामने, इधर- 
उधर चारों ओर मोटे कागज पर लिखकर टांग ले, जिससे 
a इच्छा के अनायास, अभ्यासी की इष्टि, उन पर पडती 
रहे। 

(४) प्रात: काल उठते ही, बिस्तर छोड़ने से पहले उसे 
हिसा पालन रूप व्रत को धारण करते हुए ईश्वर से प्रार्थना 
करनी चाहिए कि उसका प्रयत्न सफल `हो। उसे उच्च स्वर 

से तीन वार यह उच्चारण करना चाहिए कि "मैंने भ्रहिसा 
पालने का ग्रत लिया है, मैं कदापि कोई कार्य उस ग्रत के 
विपरीत न करू'गा।” और समयों में भी इस ग्रत का स्मरण 

करते रहना चाहिए । 
` (५) रात्रि में सोते समय फिर उपयुक्त वाक्य को उसके 
एक-एक शब्दों को, भली प्रकार ध्यान में रखते हुए, उच्च 
स्वर से, उच्चारण करके, ईश्वर से उसकी पूर्ति की प्रार्थना 
करते हुए, सो जाना चाहिये, इस प्रकार कि सोते समय के 
अन्तिम विचार, यही हों । 
कम से कम एक मास तक इस क्रिया को, इसी प्रकार 
काम में लाना चाहिए। इसके बाद अहिंसा के साथ सत्य को 
शामिल करके पूरे दूसरे मास में अहिसा और. सत्य दोनों के, 
सम्मिलित गत के ग्रहण करने की चेष्टा करनी चाहिए । जो 
अहिसापरक वाक्य कमरे में चारों ओर लगाये गये थे अब 
उसके स्थान में यमपरक पूरे सूत्र को जिसमें पांचों यमों का 
वर्णन है' लग लेना चाहिये । इस वात का पूरा-पूरा ध्यान 
रखना चाहिये क्रि कोई काम व्रत के विपरीत न हो। यदि 
कभी भूल से विपरीत कार्थं हो जाय तो उसका उसी दिन 
प्रायश्चित्त कर लेना चाहिए। १ दो मास बीतने पर अब पांचों 
(१) सूत्र ३० पाद २ , 
` १- ऐसे अवसरों पर निम्न \ प्रकार के प्रायश्चित उपयोगी 
होते हैं। 
 @क)यातोएक दिन उपवास कर लिया जाय (ख) या 
रात्रि को दो घण्टे सार्थक गायत्री मन्त्र जप लिया जावे। 

` यमों को अपने ग्रत में सम्मिलित करके उन सब का उपयुक्त 

भांति अभ्यास करे। यह अभ्यास (सम्पूर्ण) तीसरे मास तक 

-जारी रखना चाहिये। यह यमों का प्रारम्भिक अभ्यास है। 

“नियमों का ग्रभ्यास 

यम के अभ्यास में ३ मांस व्यतीत करके, ३ मास नियमों 
के अभ्यास में, इस प्रकार व्यतीत करने चाहियें कि यम वाले 
सुत्र के साथ नियम वाले सूत्र को शामिल करके अब चौथे 
मास से, त में, दोनों सूत्रों को, सम्मिलित करके, समस्त 
उपयुक्त क्रियायें दोनों सूत्रों के सम्बन्ध में करनी चाहिए'। 
इस प्रकार छः मास तक तो पूर्ण तत्परता से, ये अभ्यास क्रने 
`चाहिये। उसके बाद इस बात को सदैव ध्यान में रखना 
चाहिये कि यम और नियम के विपरीत आचरण करचे से 
अभ्यासी कभी योगी नहीं बन सकता। इसलिये उन्हें (यम- 
नियमों -को) सदेव ध्यान. में रखते हुए दूसरी क्रियायें करनी - 

चाहियें । ` 

| ह आसन का अभ्यास 
यम और न्तियमों के अभ्यास. के साथ-साथ ही आसन और 
प्राणायाम दोनों क्रा अभ्यास किया जा सकता है। आसन का 
अभ्यास पद्मासन से शुरू करो। पद्मासन से बैठकर बिना 


१. देखो योग दर्शन पाद १ सूत्र ३२। 
यदि किसी को किसी कारण से यह पद्‌भासन अनुकूल 
न हो तो वह अन्य किसी सुगम आसन से बैठकर यह भ्रभ्यास 

हिले डुले, बिना शरीर की स्थिति बदले जितनी देर बेठ सकते 
हो बैठो जब {न बैठ सको तब आसन भङ्ग करके किसी 
प्रकार से बेठकर दो चार मिनट आराम लेकर, फिर उसी 
आसन का अभ्यास शुरू कर दो। कम से कम दो घण्टे तक 
यह अभ्यास करके देखो कि कितनी वार तुम्हें श्रासन भङ्ग 
करने के लिए विवश होना पड़ा। दूसरे दिन इच्छा रक्खो 
कि उससे कम मात्रा में आसन भङ्ग हो । इसी प्रकार उत्तरोत्तर 
आसन भङ्ग होने की मात्रा कम करते-करते यहां तक पहुंच 
जाओ कि दो घण्टे में एक बार भी आसन भंग न करना पड़े । 
जब दो घण्टे एक आसन से बेठने का अभ्यास पुरा हो जावे, 
तव इस ग्रभ्यास को बढ़ाकर कम से कम इतना कर लेना 
, चाहिये कि जिसमें ३ घण्टा ३६ मिनट तक एक आसन से 
बैठा जा सके । इतना -भ्रभ्यास कर लेने से आसन शुद्ध हुआ 
समका जा सकता है। 
प्राणायास का अभ्यास 

आसन के अभ्यास के साथ ही प्राणायाम का अभ्यास भी 
शुरू किया जा सकता हैं। अच्छा तो यह होता है कि एक 
घंटा तक आसन से बैठने का अभ्यास कर लेने के वाद प्राणायाम 
शुरू किया जावे। प्राणायाम का अभ्यास इस प्रकार करना 
चाहिए कि पहले केवल रेचक का अभ्यास किया जावे अर्थात्‌ 


नियमित ग्रासन से बंठक्रर मु ह वन्द रखते हुए नाऊ से श्वास 

कर सकता है। शीर्षासन आदिको की गणना, सुगम आसनों: 


में नहीं है। 

“निकाल दो, कुछ क्षणों के बाद फिर निकाल दो । इस प्रकार 
-बीच-बीच में बहुत थोड़ा-थोड़ा अवकाश दे देकर श्वास 
निकालते रहो, जब इसमें असाधारणता न मालूल पड़े तब 
इसे छोड़कर पुरक (श्वास भीतर ले जाने) का अभ्यास करो 
र यह भी रेचक की तरह थोड़ा-थोड़ा भ्रवकाश देकर, 
“बराबर करते जाओ। जब इसमें भी असाधारणता न मालूम 
“पड़े तो इसे छोड़कर अब पुरा प्राणायाम करना शुरू कर दो। 
इस प्रकार कि पहले रेकच करो और रेचक़ करके बाह्य 
कुम्भक करते हुए बिना [श्वास लिये रहो । जब चित्त घवड़ाने 
लगे तब पुरक करके आम्यन्तर कुम्भक रखते हुए श्वास को 
भीतर ही रोके रखो । जब भीतर अधिक श्वास न रोका जा 
सके तब फिर रेचक करते हुए दूसरा प्राणायाम शुरू कर दो । 
इस प्रकार प्रारम्भ में यह ग्रभ्यास ११ मिनट से शुरू करके 
ऋमशः बढ़ाते हुए एक घण्टे तक पहुंचाओ और यत्न करो कि 
आम्यन्तर कुम्भक तीन मिनट तक हो जावे। इतना हो जाने 
पर समझना चाहिए कि श्रभ्यासी का प्राणायाम की दुनिया 
में प्रवेश हुआ और अब वह अनेक प्रकार के प्राणायाम कर 
सकता है। प्राणायाम की जरूरत समाधिपर्यन्त रहती है। जो 
चित्र नीचे दिया जाता है उससे प्रकट होगा कि प्राणायाम में 
“कितनी उन्तति कर लेने से ग्रभ्यासी प्रत्याहार आदि योग के 
अन्तिम अङ्गों की सिद्धि कर सकता है। प्राणायाम की प्रत्येक 
'क्रिया के साथ, रम्‌ का मानसिक जप करतें रहना चाहिए। 
इस जप का विवरण आगे दिया जायेगा । 

सं० योगाङ्ग पूरक कुम्भक रेचक 
(१) प्राणायाम १२ सेकिण्ड ३२४ सेकिण्ड २४ सेकिण्ड 
(२) प्रत्याहार 2 ६३४८ „ १ 
(३) घारणा 3 १२६६ ,; २. 
(४) ध्यान 0 २५९२ , | 7 
(५) समाधि 299 ५१८४ ,, गर 


नोट--(२) रेचक और पूरक का अभ्यास इस प्रकार 
करना चाहिए जिससे वे उपयुक्त अवधि ही में पूरे हुआ करें। 
१५-२० दिन में, ध्यान रखने से, यह हो जाया करता है। 
पुरक और रेचक की मात्रा, आरम्भ में कम की जा सकती है 
परन्तु उत्तमें निस्बत यही रहनी चाहिए । 


नोट-(३) कुम्भक की मात्रा ५१८४ सेकिण्ड अथवा एक 
घण्टाः २६ मिनट २४ सेकिण्ड हो जाने .पर समाधि लगाना 
प्रारम्भ हो जाता है। 


प्रत्याहार-प्रत्याहार का शब्दार्थं पीछे खींच लेना, पीछे 
हटा लेना, इन्द्रिय दमन आदि है । यहां योग-दर्शन में इस अङ्ग 
का उद्देश्य यह है कि आत्मा की शक्ति, जो वहिमु खी वृत्ति 
है, उसे एकत्रित कर लेना । जिसका फल यह होता है कि | 
इन्द्रियों का अपने विषयों से समागम वन्द हो जाता है और 
इस प्रकार इन्द्रियां निगृहीत हो होती हैं। इसकी सिद्धि के दो 
साधन हैं । 


५० योग रहस्य 
९७७७७७-७७७ ७७७७७ EE ५७७२७ ७९३५७ HE 
(१) प्राणायाम का श्रभ्यास बढ़ाकर इतनी योग्यता रेचक, 
पूरक और कुम्भक की कर लेनी चाहिये जो ऊपर वाले चित्र 
में प्रत्याहार के सामने शर कित है। 
(२) अभ्यासी को, श्रपने हृदय को निम्नांकित भावों से 
भर लेना चाहिए । 
(क) मैं आत्मा हूँ । शरीर मेरे कार्थं का साधन औजार की 
तरह मेरे अधिकार में है । 
(ख) मैं शरीर से पृथक्‌ हूँ और शक्ति, विचार और चेतना 
का केन्द्र हूं । 
(ग) मैं अमर हूँ । मेरा कभी नाश नहीं हो सकता । 


समय-समय पर सोते-जागते उठते-बेठते चलते-फिरते 
सदेव इनका स्मरण करते रहना चाहिये जिससे अभ्यासी को 
इनका निश्चात्मक ज्ञान होने लगे। प्राणायाम की पूर्ति और 
इन तीनों विचारों का निश्चयात्मक ज्ञान हो जाने से अभ्यासी 
अनुभव करने लगतां है कि उसका इन्द्रियों पर अधिकार है 


और यह कि इन्द्रियों का उनके विषयों से सम्बन्ध टटा 
हुआ है। 
धारणा-धारणा की पूर्ति के लिए ३ प्रकार के अभ्यास का 
करना आवश्यक है :-- 
(१) प्राणायाम का अभ्यास बढ़ाते-बढ़ाते पुरकादि की 
मात्रा उतनी कर लेने से; जो उपयुक्त चित्र में धारणा के 
सामने अद्धित है, चित्तं भली भान्ति एकाग्र हो जाता है । 

(२) निम्न भावों से हृदय को पूरित करके उनके प्रति 
श्रद्धा उत्पन्न करनी चाहिए जिससे उनकी सत्यता' में कुछ भी 
सन्देह बाकी न रहे । 


(क) मैं स्वतन्त्र आत्मा हूँ । चित्तादि अन्तःकरण मेरे कार्यों 
के साधन औजार की तरह हैं। 


(ख) मैं अन्तःकरण से पृथक्‌ हूँ और उसका स्वामी हूँ । 

(ग) मैं अमर हूँ समस्त शक्तियों का केन्द्र हूँ। मैं कदापि 
नहीं मर सकता । : 

(३) चित्त की एकाग्रता के प्रारम्भिक अभ्यास करके, उन 
बातों में चित्त लगाना चाहिये जिनका वर्णन योगदशंन के 
पहिले पाद में ३१ से लेकर ३८ वें सूत्र तक में है। ६ 


चित्त की एकाग्रता के प्रारम्भिक अभ्यास 


ये अ्रभ्यास दो प्रकार के हैं १-स्थुल २-सुक्ष्म। स्थूल 
अभ्यास यह है कि दीवार या बोर्ड आदि पर एक रुपये के 
बराबर निशान हरे रङ्ग से बनालो (देखो चित्र पृष्ठ ५२ पर) 
और उसको नियम से प्रतिदिन एक घण्टा या जितना अधिक 
सम्भव हो, चित्त लगाकर देखो और उसे लक्ष्य बना कर देखते 
हुए, यत्न करो कि तुम्हारे चक्षुओं की एक-एक प्रकाश किरण, 
उस लक्ष्य के भीतर हो जावे और उस लक्ष्य के बाहर कुछ न 
दिखाई दे । ३ मास तक अभ्यास करने से, इसमें सफलता होने 
लगती है । जब (क) लक्ष्य के बाहर कुछ न दिखाई दे तब वही 
अभ्यास क्रमशः ख, ग घ, च, छ और ज में करना चाहिये 

sessment 
जब यहां तक उन्नति हो जावे कि (ज) बिन्दु के बाहर कुछ न 
दिखाई देवे तब इस स्थूल अभ्यास को समाप्त समझकर, 
इसके बाद का सुक्ष्म अभ्यास करना चाहियेः। यह सूक्ष्म 
अभ्यास यह है कि | चित्र (क) को आंख बन्द करके चिन्तन 
करोः। जब अच्छी तरह से यह चित्र जहन में आ जावे तब 
इसके टुकड़े करके, एक को छोड़कर, दूसरे शर्ध चन्द्राकार 
टुकड़े पर चित्त लगाश्रो। जब वह कल्पना में ऐसा ही स्पष्ट 
हो: जावे जैसा लक्ष्य (क) था तब फिर उसके भी दो ख्याली 
टुकड़े करके उनमें से एक को छोड़ दो और दूसरे टुकड़े पर 
चित्त लगाओ। जब यह टुकड़ा भी वैसा हीं स्पष्ट हो जावे 
जैसा लक्ष्य (क) था तब फिर इसके भी दो टुकड़े करो । इसी 
प्रकार टुकड़े करते और एक को छोड़कर दूसरे में चित्त लगाते 
जाओ । यहाँ तक कि लक्ष्य (क) का सौवां (१/१००) टुकड़ा 
तुम्हें इतना ही स्पष्ट दिखाई देने लगे जैसा लक्ष्य (क), तब 
समभना चाहिए कि यह सूक्ष्म अभ्यास भी पूरा हो गया । इन 
प्रारम्भिक भ्रभ्यासों के करने से चित्त के एकाग्र कर लेने की 
कुञ्जी अभ्यासी के हाथ आ जाती है। जिस वस्तु में भी, चित्त 
एकाग्र करना चाहोगे, हो जायेगा । जप से भी चित्त एकाग्र 
हो जाता हैं उसका आगे वर्णन होगा । = 
ध्यान--धारणा के अभ्यासों से चित्त एकाग्र हो जाता है। 
यह एकाग्रता जब बराबर बनी रहती है तब इसी समावस्था 
का नाम ध्यान हों जाता हैं। उसको इस प्रकार समझना 
चाहिये कि प्रत्याहार और घारणा' के अभ्यासों से, अम्यासी 


५४ योग रहस्य | 
. का इन्द्रिय. और अन्तःकरण दोनों पर अधिकार हो जाता है। | 
ध्यान की अवस्था प्राप्त होने के लिए भ्रन्तः भ्रौर बाह्य दोनों 
कारेणों का काम बन्द करना चाहिये । जब इनका काम बन्द 
हो जाता है तब अन्तमू'खी वृत्ति स्वयमेव जागृत होकर अपना . 
काम करने लगती है और उस समय अम्यासी का आत्मा 
अपने स्वरूप से प्रतिष्ठितं हो जाता है । इसी अवस्था को प्राप्त 
कर लेना ध्यान है । धारणा के भ्रभ्यासों तक जितनी क्रियायें 


बतलाई गई हैं, उन सभी का सम्बन्ध अन्तः और बाह्य कारणों 
से रहता है परन्तु ध्यान की सीमा में पहुंचने के अर्थ यह हैं कि 
इन सब, दोनों प्रकार के कारणों का काम बन्द हो गया और 
ध्यानावस्था में पहुंचने का, इसीलिये अर्थे यह है कि अभ्यासी : 
आत्मरत होकर आत्मक्रीडा में लग गया । इस अवस्था तक 
पहुंचाने या घ्यानावस्था लाने के लिये प्राणायाम और जप भी 
साधन हैं । ञ्रब'अम्यासी रेचक पुरकादि का इतना अभ्यास 
कर लेता है जो ऊपर दिये हुए चित्र में ध्यान के सन्मुख 
अङ्कित है तब भी उससे बहिमु'खी वृत्ति बन्द होकर ध्याना- 
वस्था में आने के द्वारा, अन्तमू'खी वृत्ति का काम, जो केवल 
आत्मा से सम्बन्धित है, ,प्रारम्भ हो जाता है। जप की बात 
आगे कही जायेगी । 
समाधि-आत्मरत होकर जिस आत्मक्रीडा का प्रारम्भ 
घ्यानावस्था में अभ्यासी करता हैं उसकी पुति इस समाधि की 
अवस्था में हो जाती है। इसका भी साक्षात्‌ प्रम्यास' प्राणायाम 

wees 
और जप के सिवा और कुछ नहीं है। एक घण्टा या उससे भी 
अधिक जब योगी बिना श्वास लिये रहने लगता है तब समाधि 
अवस्था का प्रारम्भ हो जाता है । यही समाधि घण्टों ही नहीं 
रहती बल्कि दिनों और सप्ताहों तक पहुंचती है।१ इसका झधिक 


(१) बिहार पटना के मेडीकल कालिज में, जो मेडीकल 
ज्यू रिसप्रूडेन्स (॥॥८०:८१। ०7७7०५९००९) पढ़ाया जाता है, 
उसमें एक परीक्षण का उल्लेख है । १८८६ ई० में देहली में 
डा० एस. सी. सेन और उनके भाई म. चन्द्रसेन म्यूनिसिपल 
सेक्रेटरी ने एक योगी की, जो पद्मासन से समाघि की अवस्था 
में बैठा हुआ था, जांच की । नब्ज बिल्कुल बन्द थी, हृदय की 
धड़कन का भी कुछ चिन्ह भ्रवशिष्ट नहीं था। उस योगी को, 
इसी हालत में उठाकर एक ईटों से बनी हुई कोठरी में रख 
दिया गया और देहली के सिटी मैजिस्टू ट ने, कोठरी का ताला 
लगा कर उस पर अपनी मुहर कर दी । २३ दिन बीतने के 
बाद कोठरी खोली गई। योगी उसी अवस्था में बेठा हुआ 
मिला, परन्तु उसके चेहरे से मौत के चिन्ह दिखाई देते थे। 
उसकी खाल कृड़ी-कड़ी हो गई थी । वह कोठरी से निकाला 
गया और मुह से शहद मला गथा और शरीर की तेल से 
मालिश की गई । सायंकाल को कुछ जीवन के चिन्ह दिखाई 
देने लगे । उसको एक चम्मच दूध पिलाया गया। कई दिनः 
बाद वह मामूली भोजन करने योग्य हो गया झौर इस जांच 
के कई वर्ष बाद तक वह जिन्दा देखा गया । 

(Premature Burial by भा. Tebb 896 P. 44 & 45 


quoted in the Lyon's Medical jurisprudence in India 
by L.A. Waddrill C. 8. P.79) ८ 

वर्णन करना व्यर्थे है । उपनिषद्‌ के शब्दों में इतना ही कह 
“ देना काफी है:-- 


समाधिनिधू तमलस्य चेतसो निवेशितस्यात्मनि 
यत्सुखं भवेत्‌ । न शक्यते वर्णयितु गिरा तदा 
` स्वयन्तदन्तःकरणेन गृह्यते ॥ 
| (मे्युपनिषद्‌ ६ । ३४॥) 
अर्थात्‌ मलों के दूर होने पर समाधिस्थ होकर आत्मरत 
होने से जो आनन्द प्राप्त होता है वह वाणी से नहीं कहा जा 
सकता, वह तो स्वयं अन्तःकरण से ग्रहण किया जाता हैँ । 


अस्तु ! क्रियात्मक योग का वर्णन करने के बाद जप का कुछ 
वर्णन कर देना आवश्यक है । 


जप 


जप का आरम्भ योगाभ्यास में प्रारम्भ ही से किया जाता 
है । इसकी दो सूरतें है । प्रारम्भ में तो जप गुण-वृद्धि के लिए 
किया जाता है और अन्त में वाच्य को हृदय में प्रत्यक्ष करने 
के लिए। दोनों का विवरण कुछ खोल कर नीचे दिया 
जाता है। 32 
' जप कीः पहली सूरत गुण वृद्धि--इस पहली. सूरत वाले 
जप के लिये ईश्वर के ऐसे गुणवाचक नामों को छांट लिया 
जाता है जिन गुणों को मनुष्य में आने की सम्भावना होती 
` है। उदाहरण के लिए मित्र, वरुण, अ्रयेमा, ओ३म्‌ आदि 
नामों का जप किया जा.सकता है क्योंकि इन नामों से ईश्वर 

की समइष्टता, श्रेष्ठता, न्याय और रक्षा आदि गुणों का 
प्रभाव, जपकर्ता की आत्मा पर, पड़कर बार-बार के अभ्यास 
„ वे गुण उसमें आ जाया करते हैं। परन्तु सविता 
(रचयिता), सर्वज्ञ, सर्वव्यापक, फलदाता आदि नामों की 
जप के लिये, सार्थकता नहीं है। क्योंकि, इन नामों से जो गुण 

प्रकट होते हैं, उनकी मनुष्यों में आने की सम्भावना नहीं है 
इसलिए जप की पहली सूरत यह है कि उसके अर्थ के चिन्तन 
द्वारा चित्त को एकाग्र किया जावे और अपने में साथ-साथ,. 
गुणवृद्धि भी की जावे । 

जप को दूसरी सूरत परमात्मप्रत्यक्ष-जप की दूसरी 
सुरत यह है कि वाचक के अर्थ (वाच्य) को हृदय में देखा 
जावे । यह जप को अत्यन्त उत्कष्ट और अन्तिम सूरत है । इस 
अवस्था तक्र पहुंचने के लिए जप असाधारण मात्रा में किया 
जाता है। यह श्रसाधारण मात्रा प्रत्याहार, धारणा, ध्यान 
आर समाधि के भेदों से चार हिस्सों में बटी हुई है १-प्रत्याहार 
की सिद्धि के लिए यदि ग्रो३म्‌ का मानसिक जप लगातार एक 
आसन से ६६००० वार किया जावे तो सफलता हो सकती' 
है। इती प्रकार धारणा के लिए १४४००० ध्यान के लिये 


१--राम, कृष्ण आदि का नाम, यदि ईश्वर के नाम ठहराये' 
भी जा सकें, तो भी इनकी जप के लिये, कुछ भी उपयोगिता 
नहीं है । कृष्ण अर्थ काले के हैं, इस गुण के मनुष्य में लाने का |; 
प्रश्न ही नहीं हो सकता । राम के अर्थ (रमन्ते योगिनो यस्मिन्‌ 
स रामः वी व्युत्पत्ति से) सर्वव्यापक या सर्वाधार भी किये 
जावें, तब भी यह गुण मनुष्यः में नही आ सकता । 

से योगी सफलमनोरथ हुआ करता है। जप की. मर्य्यादा यह 
नहीं है कि इतनी विस्तृत संख्या कोई गिने किन्तु नियम के 
साथ १००० वार सार्थक ओश्मू का जप करके देख लिया 
जाता है कि कितना समय इस जप में लगा और इसी हिसाब 
से पूरे जप की अवधि निकाल कर जप शुरू करने से पहले 
भली भांति समझ लिया जाता है कि इतने काल तक जप 
मैं बैठना है । छः घण्टे लगातार एक आसन से बैठकर जप 

` करने से मन की चंचलता दूर होकर यह बिल्कुल शिथिल और 
“इन्द्रियों से काम लेने से, उदासीन सा हो जाता है। बस इसके 

. बाद जितनी देर भी अधिक बैठा जाता है उससे उतना- ही 
“आत्मिक कल्याण हुआ क़रता है। 


जप और प्राणायाम 


प्राणायाम की प्रत्येक क्रिया के साथ ओ३म्‌ का मानसिक 
जप किया जाया करता है। जितना ही अधिक जप किया 
'जाता है उतनी ही अधिक कुम्भक की मात्रा बढ़ती जाती है। 
* इस प्रकार प्राणायाम से जप और जप से प्राणायाम की 
उपयोगिता बढ़ती है। ओंकार का जप ही सर्वेश्रोष्ठ जप है 
इसीलिये योगाचाय्य॑ पतञ्जलि और इसीलिए वेद ने भी 
“आँ क्रतो स्मर” (हे जीव ओ३म्‌ का जप कर) के द्वारा 
'ओश्मू का ही जप बताया है। अस्तु ! यहां तक पहुंचने के 
चाद अन्त: और बाह्य वृत्तियों को समभने के लिये अन्तः- 
'करणों का समझ लेना ग्रावश्यक है। 


अच्तःकरण 


अन्त:करण इच्छा शक्ति की प्रेरणानुसार काम करते हैं। 
२- इच्छाशक्ति = इच्छा नहीं अपितु शक्ति है। (ईश्वर में 
यही शक्ति है = ईक्षण --तप) 
र- इच्छाशक्ति का विकास उससे काम लेने से होता है । 
(संध्या में उसका प्रयोग) 
` इच्छा से काम लेने से तत्काल परिणाम निकलता है । 
३- इच्छाशक्ति के विकास से मनुष्य में समता आती है। 
समता =वासना+-चेष्टा का अभाव । 


४--इच्छाशक्ति सहस्र दल में मस्तिष्क के ठीक ऊपर रहती 
है । शक्ति से नोचे बुद्धि (मेधा) का स्थान है। उक्षसे नीचे 
(मस्तिष्क के मध्य में) साधारण (तार्किक) बुद्धि का 
स्थान है। वक्ष में हृदय से ठीक ऊपर मन (इर्द्रियों के 
नियन्ता) की जगह है । हृदय और नाभि के बीच में चित्त 
रहता है। इसके नीचे सूक्ष्म-प्राण रहते हैं। 


५--इच्छाशक्ति (५॥ ०४०) इन अन्तःकरणों के द्वारा काम 


करती है.। 

१- बुद्धि के द्वारा .--विचार+-ज्ञान 

२-मन ” ” ---इन्द्रिय व्यापार 

३-चित्त ” ” ---भाव(87०४००) वासना 


४_प्राण” " ः ..-भोग के लिए | 

जब इन कारणों का काम' ठीक चलता है तब शक्ति के 
काम में बाधा न पड़ने से शक्ति का विकास और वृद्धि होती 
है। परन्तु इसके लिए आवश्यक है कि तामसिक उदाधीनता 
झौर राजसिक (अनियमित) कत त्व से बचते रहें । 
६--विध्न--जब प्राण शेष ३-के व्यापार में दखल देता 
है तो इन्द्रियों की गुलामी होती है । 
७--जब चित्त शेष ३ के व्यापार में दखल देता है तो 
भावुकता बढ़कर मन--बुद्धि बेकार होती है । 


८--जब मन शेष ३ काम में दखल देता है तो वह, केवल 
इन्द्रिय ज्ञान से ही सब की नाप तोल करता है। 

९-जव बुद्धि (तकं) उच्च बुद्धि (ज्ञान) में दखल देती 
है तब श्रद्धा और शक्ति का ह्लास होता है। 


he 


१०--जब बुद्धि (उच्च) तकं के काम में दखल देती है 
तब मनुष्य अन्धविश्वासी बनता है । 


इसलिए आवश्यक है कि प्रत्येक ्रन्तःकरण अपनी सीमा 
में रहकर अपना ही काम करे | ये समस्त अन्तःक्ररण आत्मा 
की बहिमु खी वृत्ति के स्टेशन हैं । इन्हीं के द्वारा इच्छाशक्ति" 
काम करती है। इसी: बहिमु'खी वृत्ति का रोक देना योगः का 
अन्तिम उद्देश्य है । योग का यही कायं पंच कोषों के एक 
' दूसरे विभाग के दारा भी वणेन. किया जाता है उसका 
विवरण इस प्रकार है: 


१- इच्छा शक्ति आत्मा की उस शक्ति का नाम है, जिसके 
द्वारा आत्मा कुछ करने वा न करने का निर्णय किया करता है * 


छपोदघात [ ६१ 

पंच कोश 


अन्तमग्न, प्राणमय और मनोमय, कोशो को, विज्ञानमय 
कोश, आनन्दमय कोश-से, पृथक्‌ करता है। विज्ञानमय कोश 
मानो एक-दीवार है जो इन दोनों को पृथक्‌-पृथक्‌ रखती है। 
पहले ३ कोश (श्रन्तमय, प्राणमय और मनोमय) मन तक 
समाप्त हो जाते हैं । विज्ञानमय कोश बुद्धि से सम्बन्धित है 
और उसके आगे कारण-शरीर स्थानीय आनन्दमय कोश हुँ 
जिसका सम्बन्ध केवल ईश्वरोपासना से है। योग का काम यह 
'है कि ऐसा वातावरण पैदा करदे कि जिससे लहर (Vibration) 
पहले तीन कोशों की ओर से उठती है उन्हें बुद्धि की जागृति 
का कारण बनाते हुए, आनन्दमय कोश ग्रहण कर लेवे। 
प्रारम्भिक अवस्था में अभ्यासी के लिये, योग का काम यह 
कि उसके हृदय में ईश्वर का वह उच्च प्रेम पैदा करके जो 
सांसारिक वासनाओं और अलोभनों से सवंथा पृथक्‌ हो, और 
जो मानस सरोवर में ऐसी लहर पैदा करने का कारण बन 
जावे जो इन्द्रियों की ओर जाने वाली न हो किन्तु अपने 
भीतर बुद्धि की ओर चलने वाली हो। इस लहर के द्वारा 
इच्छा ओर वासवाग्रो की दुनियां (मनोमय--कोश) का 
सम्बन्ध, आनन्द ओर मेल (ध०८०००५) के जगत्‌ (आनन्दमय 
कोश) के साथ, जुड़ जाता है । यह लहर अन्त में आनन्दमय 
कोश में जाकर समाप्त हो जाती है और श्रपनो समाप्ति के 
साथ ही बहिम्‌ खी वृत्ति को भी समाप्त कर देती है. और यही 
योग का अन्तिम ध्येय हुआ करता है। 

दश चक्र 


अन्त.करण के उपयुक्त विवरण के साथ ही चक्रों 
(2७४४०) का हाल जान लेना भी आवश्यक है। कुण्डलिनी 
की जागृति का कारण इन्हीं चक्रों में प्राण पहुंचना है। चक्रों 
को वैज्ञानिक रूप समझा जा सके, इसके लिये शरीर के अन्तः- 
ब्यापार का कुछ हाल जान लेना आवश्यक हैं:-- 
नाड़ी सच्धान-_(\९7४०५५ $५९७) दो भागों में 
विभक्त है (१) मस्तिष्क मेरुदण्ड विभाग (७९ C0rcbrospinal - 
. System) (२) सहानुभावी विभाग (The Sympathetic System): 
पहला विभाग मस्तिष्क से लेकर रीड़ की हड्डी (5a 
८०7०) और उसकी शाखाओं से सीमित है। समस्त इन्द्रिय 
व्यापार इस विभाग के द्वारा होता है। 
दूसरा विभाग छाती, पेट और पेट के नीचे के भागों तकः 
है और शंरीर का अन्तर्व्यापार इस विभाग का काम है। 


पहला विभाग 
मस्तिष्क के तीन भाग हैं (१) मुख्य मस्तिष्क (९०९७५०) 
जो खोपड़ी के ऊपर वाले अगले, मध्य और .पिछुले भागों में 
रहता है ! 
` (२) दूसरा मस्तिष्क (९०7९७९५०) जो खोपड़ी के नीचे 
.वाले पिछले भांग में रहता है। | 

(३) तीसरा मस्तिष्क (॥४०००४ 0४।००६१४३) जो मेरु 
दण्ड का ऊपरी भाग है और दूसरे मस्तिष्क के सन्मुख आगे से 
शुरू हो जाता है। 

मुख्य मस्तिष्क (पहला मस्तिष्क) बुद्धि (०६९९०४) की 
गोलक है। 

दूसरा मस्तिष्क इच्छानुवत्तिनी मांसपेशियों (Voluntary 
Muscle) में गति का संचार करता है। वह चित्त का 
गोलक है । 

तीसरा मस्तिष्क या मेरुदण्ड के छोर और मुख्य मस्तिष्क 
से ज्ञान तन्तुयें ((०्यांश १४९7५९) निकल कर और भिन्न- 
भिन्न शाखाओं में विभवत होकर शिर, प्रत्येक इन्द्रिय, छाती 
पेट तथा श्वास लेने से सम्बन्धित सभी भ्रवयवों में फेल 
जाती हैं। 

रीढ़ की हङ्डी में जो नाली (5970५ (००7४५) ऊपर से 
नीचे तक गई है, जिसमें गुही भरी रहती है और जिसको 
मेरुदण्ड (Spinal Cord or Spinal Marrow) कहते हैं, उसमें. 
से थोड़ी दूर से ये शाखायें (सन्देशतन्तु) फूटती हैं और तन्तु 
जाल द्वारा शरीर के प्रत्येक अ्रंग-प्रत्यंग में फेल जाती हैं। 

भेरुमण्ड टेलीफोन का मुख्य तार (7९९००० ९॥४।९) है 
और तन्तु जाल (६४०९ ८५९) उससे सम्बन्धित निजु 
तारों के सदृश है। 


१. नाडी गुच्छक गृदूदी की ढेरी है जिसमें नाडी घटक भी 
शामिल हैं । छ 

(Aganglion isa Mass of Nervous Matter including: 
Nerves cells) 

इस दूसरे विभाग में नाड़ी गुच्छक (७/६) की दो 
ज्युंखलायें (००४।९ गा ०! G०.) मेरुदण्ड के दाहिने 
बायें दोनों श्रोर हैं। (बाई ओर वाली इडा और दाहिने 
ओर वाली-पिगला) इन दो श्वृंखलाओं के सिवा सिर, गले, 
छाती और पेट में भी नाड़ी गुच्छक फैले हुए हैं। ये गुच्छक 
पन्म्पर तन्तुओं (?॥/।१४०००।४) द्वारा नये रहते हैं और 
'मस्तिव्क मेरु विभाग से भी ज्ञान और शक्ति तन्तुओं (Motor 
and ऽen5०79 ०९7४९8) द्वारा सम्बन्धित रहते हैं ! इन्हीं ढेरों 
(७००३) से असंख्य तन्तु निकलकर शरीरों के अवयवों और 
रुधिरःकी नालियों इत्यादि में जाल को तरह फले रहते हैं । 
कई स्थानों पर ये तन्तु एकत्रित होकर मिल जाते हैं, जिन्हें 
` -नाड़ी ग्रन्थिचक्र (?।९५०७९) कहते हैं । ः 


दस चक्रों का विवरण 
इन चक्रों में प्राणायाम से उत्तेजना पहुंचती है। ये चक्र 
इस प्रकार हैं:-- 


(१) मूलाधार चक्र-गुदा के पास है इसमें उत्तेजना 
प्राप्त होने पर वीर्य स्थिर और अभ्यासी ऊध्वंरेता वनता है । 


(२) स्वाधिष्ठान चक्र-मूलाधार से चार अंगुल ऊपर 
है। उसमें उत्त जना पहुंचने से प्रेम और अ्रहिसा के भाव 
जागृत होते हैं। शरीर से रोग और थकावट दूर होकर 
स्वस्थता लाभ होती है। - 


Dh ररर" 

(३) मणिपुरक चक्र-ठीक नामि स्थान में है । इसके 
उत्तेजित होने से शारीरिक और मानसिक दुःख कम' हो जाते 
हैं। मन स्थिर होने लगता है औरं आत्मा अपने को शरीर से 
पृथक्‌ श्रनुभव करने लगता है। 


(४) सुर्यं चक्र-(ऽ०।३ ९०४०७) यह चक्र पेट के ऊपर 
हृदय की धुकधुकी के ठीक पीछे, रीढ़ की हड्डी के दोनों ओर 
रहता है इसका अधिकार भीतरी सभी अवयवों पर है। प्राण 
का कोष इसी चक्र में रहता है । इस पर चोट लगने से मनुष्य 
तत्काल मर जाता है!। मस्तिष्क प्राण के लिए इसी 
चक्र का आश्रय लेता है। यह चक्र पेट का मस्तिष्क समभा 

जाता है। 


(५) सनश्चक्र-आमाशय से कुछ ऊपर है । प्राणायाम 
में कुम्भक से इसको उत्तेजना मिलती है। ताकिक मनन-रक्ति 
और इस शक्ति वाले मस्तिष्क का विकास इससे हुआ 
करता है । 


(६) भनाहत चक्क-हृदय स्थान में है। हृदय के 
समस्त व्यपार इससे नियमित हुआ करते हैं । 

(७) विशुद्धि चक्त-कण्ठ में है । कण्ठ के मूल में जहां 
दोनों ओर की हड्डियां आती हैं, बीच में अंगूठे के बराबर 


(†) पहलवान कुश्ती के समय इसी पर पेट लगाकर 
प्रतिद्वन्ढी को बलहीन कर दिया करते हैं। 


¢ 

नमं जगह होती है, वह इस चक्र का स्थान है। इस पर संयम 
करने से बाह्य जगत्‌ की विस्मृति और आन्तरिक काय का 
प्रारम्भ. हाता है । तारुण्य और उत्साह प्राप्त होता है। 


(८) आज्ञा चकऋ्-दोनों भ्र्‌ वों के मध्य में है। इससे 
शरीर पर प्रभुत्व, नाडी और नसों में स्वाधीनता आती है। 


. (९) सहस्रार चक्र-तालु स्थान के ऊपर हैँ और 
समस्त शक्तियों का केन्द्र है। ' 


(१०) गुहा भ्रमर (ललाट) चक्र-ललाट के ऊध्वं 
भाग में हौं । संख्या २ ५, ६ और श्वे चक्रों का क्रमशः, इन्हें 
इनके बाद के चक्रों में सम्मिलित समझ कर अनेक जगह, छ: 
ही चक्र बतलाये गये हैं । 


भोजन 


मांस, मछली, प्रत्येक प्रकार के नशे, तेल, प्याज, मिर्च, 
खटाई आदि योगी के लिए अभक्ष्य पटारे हैं। दूध, चावल, 
जौ, गेहूँ मुख्य रीति से उसके भोज्य हैं। श्रासन अधिक करने 
वालों के लिए केवल दूध उपयोगी भोजन है । नमक यदि न 
खाया जाय तो अधिक अच्छा है, ग्रन्यथा थोड़ी मात्रा में खाया 
जा सकता है। ० 

(†) इन चक्रों में उत्तेजना पहुंचाने के लिए कुण्डलिनी के 
जागृत करने के अभ्यास किये जाते हैं। राजयोग से उनक 


कोई सम्बन्ध नहीं, इसलिये उनका यहां उल्लेख नहीं किया 
गया । 

ध्यान देने योग्य कुछ बातें 

(१) कियात्मक योग का विवरण जो ऊपर दिया गया है, 
यथासम्भव यत्न किया गया है कि सुगमता से समंका जा 
सके और उसके अनुसार कायं किया जा सके । फिर भी कुछ 
कठिनताओं का आना स्वाभाविक है, उनकी निवृत्ति के लिये 
जानकारों की सम्मति लेनी आवश्यक है। 

कई सुगमता-प्रिय कहा करते हैं कि राजयोग में यम-नियम 
के पालन करने का बड़ा झंझट है। इस पचड़े को दूर करना 
चाहिए। मांग और पूर्ति (९७०५ 2०१ ५५९?) साथ-साथ 
चलती हैं। इस (यम-नियम की) पच्चड़ दूर करने की मांग 
ने उनकी पूर्ति करने वाले भी पैदा कर दिये । इस समय कई 
सम्प्रदाय बन गये जिन्होंने उस (यम-नियम वाले) पचड़े को 
दूर कर दिया और सुगम तरीके चित्त की एकाग्रता के वतला 
दिये । उनमें से कुछ एक का यहां उल्लेख किया जाता है 5 


(छ) शब्द सुनना-क्रानों बो मोम लगी हुई रुई से 

वन्द करलो और सुनने की इच्छा से शान्त होकर वेठ जाओ । 

कुछ नाद सुनाई देने लगेगा । प्रारम्भ में वह गू, गां की भांति 

ही होता है परन्तु कुछ सप्ताहे श्रभ्यास करने पर वह अच्छे 
सुरीले बाजे की आंवाज की तरह सुनाई देने लगता है और उस . 

ओर चित्त लगने से, कुछ शान्ति-सी प्रतीत होने लगती है। 

इसी प्रकार भीतरी प्रकाश का देखना है। आंख बन्द करके 
प्रकाश देखने वी मुद्रा से बैठ जाओ और चित्त उसी ओर 
लगाए रक्खो। पहले कुछ चमक दिखाई देगी, उसके बाद 
प्रकाश दिखाई देने लगेगा | 


चेतावनी 


इस प्रकार से शब्द सुनने और प्रकाश देखने आदि की 
क्रियायें सुगम तो जरूर हैं परन्तु-उनका मनुष्य के आचार. से 
कुछ भी सम्वन्ध नहीं है। एक चोर और व्यभिचारी भी इन 
शब्दादि को उस्ती प्रकार सुन सकता है जिस प्रकार एक सदा- 
चारी । परन्तु राजयोग को विशेषता यही है कि उसे चरित्र- 
हीन नहीं प्राप्त कर सकता । वह योग दो कौड़ी का भी नहीं 
है जिसमें समय लगाने और पुरुषार्थ व्यय करने से, अभ्यासी, 
सदाचारी भी न बन सके । इसलिए योग के अभ्यास की इच्छा 
करने वालों को चाहिये कि इस सुगम-प्रियता को छोड़कर 
अपने को श्रेष्ठ बनाने ही क्री सद्भावना से प्रेरित हों और 
ऐसे ही मार्ग का आश्रय लें जिससे उनका कल्याण हो । 


अंतिम शब्द 


योग-दर्शन पूर्वी मनोविज्ञान है । इसकी विशेषता यह है 
कि इसमें ऐसे अभ्यास बतलाये गये हैं जिनसे मनुष्य अधिक से 
अधिक शारीरिक, मानसिक और आत्मि॥ उन्नति कर सकता 
है। यदि कोई योग के अन्तिम अंग तक नहीं चहुंचना चाहता 
तो कुछ हजे नहीं है। वह थोड़े से थोड़ा समय, दिन में न 


उप्ोद्वात ; ६६ 
५७७७० ७०७७२ ७ ७७०० २२७ ९९७ ob च्छ EC SPR 
सही रात्रि ही में सही, निकालकर यम-नियमों में से किसी भी 
एक का, जो उसको अधिक से अधिक रुचिकर हो, अम्यास कर 
सकता है। उसी एक बात को किद्ध कर लेना उसके कल्याण 
का कारण बन जायेगा। उस एक बात के सिद्ध कर लेने का 
मतलब यह होगा कि उस व्यक्ति का हृदय आत्मा की आवाज 
को सुनता है। याद रक्‍प़ो वहां शान्ति नहीं रहती और ब रह 
सकती है जहां आत्मा की आवाज नहीं सुनी जाती। मनुष्य 
जब गाढ़ निद्रा में आकर सो जाता है तो व ह यदि दुःखी है तो 
अपने को दुःखी नहीं समझता, यदि रोगी है तो अपने को 
रोगी नहीं समझता, यदि वह राजा या रङ्कु है.तो अपने को 
राजा या रंक नहीं समझता । निष्कर्ष यह है कि वह निद्रा के 
श्रानन्द में इतना मग्न है कि दुनिया की कोई चीज भी उसे 
दुःखी व सुखी नहीं बना सकती । यही अवस्था उस अभ्यासी 
की हो जाती है जो प्रभुःप्रेम में मग्न है और जिसका चित्त 
उसकी भवित में लीन हो रहा है। इस भ्यासी को भी अब 
कोई वेदना, वेदना नहीं है. कोई सुख सुख.नहीं है, वह इन सबसे 
ऊचा हो चुका है। योगदर्शन चाहता है कि दुनियां की 
श्रशान्तियों से घबराए हुए व्यक्ति थोड़ा अभ्यास करके, इस 
शान्ति का भी स्वाद चख लिया करें और इसी का संकेत 
उसने “ईश्वरप्रणिधानाद्वा” में किया है । गाढ़निद्रा की शान्ति 
तम का परिणाम होती है। परन्तु यह ईश्वरप्रेम की शान्ति 
सत्त्व का फल होती है। इससे मन प्रफुल्लित होता है, आत्मा 

में बल आकर उसे उत्कृष्ट बनाता है । संसार के सभी प्राणी 
उसे ईश्वर के अमृत पुत्र के रूप में दिखाई देते हैं। उसे जितनी 
शान्ति रात्रि में रहती है उतनी ही दिन में भी । उसके लिए 
इन दोनों में भ्रव कुछ अन्तर नहीं है । अहा ! वे कैसे सौभाग्य- 
झाली हैं जिन्होंने इस रस को चखा णा चख रहे हैं ! ! ईश्वर 
करे कि इस रसास्वाद की इच्छा अनेक बहिनों और भाइयों 
सें पैदा हो । एवमस्तु ! ः 


शमित्योरम्‌ 


माघ कृष्णा ६ 


बलिदान भवन 
|| --नारायण स्वामी 
सं० १९८८ वि० ः 


योग दर्शन . 
| सभाष्य 


योग दशन 
ससाधि-पाद _ 


(१) योग का उद्देश्य 


गथ योगानुशासनम्‌ ॥ १॥ 

अर्थ- (अथ) अव (योग) योग का (अनुशासनम्‌) आदेश 
करते हैं । hs 

ब्याख्या “युज्यतेऽसौ योगः” । जो युक्त करे, मिलावे, 
उसे योग कहते हैं। 

महि व्यास ने योग को “योगस्समाधि:” समाधि बतलाया 
जो चित्त की विशेष अवस्थाश्रों में प्राप्त होती है। चित्त की 
५ अवस्थायें हैँ:- (१) क्षिप्त-जिसमें चित्त की वृत्तियां अनेक 

१दशंन वेदों के उपांग कहलाते हैं। योग दर्शनकार ने 

वेद मन्त्रों में वणित मूल-शिक्षा (योग) का इस दर्शन में 
विस्तार किया है। उदाहरण के लिये कुछेक वेदमन्त्र यहां 
उद्धुत करते हैं :-- . 
युञ्जानः प्रथमं सनस्तत्त्वाय सविता धियः । 
` ग्नने्योतिनिचाय्य पृथिव्या भ्रध्याभरत्‌ ॥१॥ 
युक्तेन मनसा वयं देवस्य सवितुः सवे । 
स्वगर्याय शक्त्या ॥२॥। 


७४ हु योग रहस्य 

ee < 
सांसारिक विषयों में गमन करती हैं।(२)मूढ़-जिसमें चित्त कर्ते- 
व्याकर्त्तव्य को भूलकर मूखेवत्‌ हो जाता है। (३)विक्षिप्त-जिसमें 
युक्त्वाय सबिता देवाम्स्स्वय्यंतो धियो दिवम्‌ । 
बृहज्ज्योतिः करिष्यतः सविता प्रसुवाति तान्‌ ॥३॥ 
युञ्जते मन उत युञ्जते धियो विप्रा विप्रस्य बहतो 
विपश्चित विहोन्नावधे वयुन! विवेक इन्मही देवस्य 
सवितुः परिष्टुतिः ॥ 
युजे वां ब्रह्म पुष्य नमोभिविश्लोकं एतु पथ्येव सूरः । 
श्ृण्वम्तु विश्वे अमृतस्य पुत्रा आये धामानि दिव्यानि 
तस्थुः ॥५॥ ¦ (यजुर्वेद अध्याय ११ मन्त्र १-५) 
अर्थ (सविता) ऐश्वर्य चाहने वाला मनुष्य (तत्त्वाय) 

तत्त्व के लिये (प्रथमं) पहले (मनः) मनं को (युञ्जानः) 
युक्त करता हुआ (अऱ्नेः) प्रकाश वाले ईश्वर के (ज्योतिः) 

` प्रकाश को (निचाय्य) निश्चय करके (पृथिव्याः) भूमिं (अधिः) 
पर (आभरत्‌) अच्छे प्रकार धारण करे ॥ १॥। 

(वयम्‌) हम (युक्तेन) योग में लगाये हुए (मन॑सा) मन 
(शक्त्या) और उपलब्ध सामर्थ्यं से (सवितुः) जगत्‌ के उत्पादक 
(देवस्य) ईश्वर के (सवे) यज्ञ = ऐश्वयं में (स्वगर्थाय) सुख प्राप्ति 

, के लिये (प्रवेश करें) ॥२॥ ' 


(सविता) वह ईश्वर (तान्‌) ऐसे (देवान्‌) विद्वानों को , 
(प्रसुवाति) उत्पन्न करे (यतः) जो (युक्त्वाय) मर्न की 


~ 

ल 5 क ककककककेकुकककाडकङककुमकककाशकककबकजलाचजली टे 
योग चित्त व्याकुल और व्यग्र हो जाता है । (४) एकाग्र-जिसम 
चित्त की वृत्तियां अनेक विषयों की ओर से खिचकर एक ओर 


लग जाती हुँ। (५) निरुद्ध-जिसमें चित्त की वृत्तियां चेष्टा- 


रहित हो जाती हैं। 


नोट (१)--प्रथम की ४, प्रवस्थाओं में सत्‌, रज और 


>> न्सचच 


में लगाकर (सविता) श्रेष्ठ (धिया) बुद्धि से (दिवम्‌) दिव्य- 
गुण (स्वः) सुख (बृहत्‌) महान (ज्योतिः) प्रकाश को 
(करिष्यतः) प्राप्त करें ॥३॥ द 


(विप्राः) बुद्धिमान्‌ (होत्रा) दानी (बृहतः ) महान्‌ (विप- 
श्चितः) ज्ञानी (वयुनावित्‌) उत्कृष्ट ज्ञानयुक्त योगी (एकः) 
उस अद्वितीय (सवितुः) जगत्कर्ता (विप्रस्य) ज्ञानी (देवस्य) 
ईश्वर की (इत्‌) ही (मही) श्रेष्ठ (परिष्टुतिः) स्तुत्ति को 
(युञ्जते मनः) मन (उत) झौर (युञ्जते धियः) बुद्धि को 
उसमें लगाकर (विदधे) धारण करें ॥४॥ 


(श्ृण्वन्तु) सुनो (विश्वे) समस्त (अभृतस्य पुत्राः) अमृत 
पुत्तो ! (ये) जिन (दिव्यानि) ईश्वर के दिव्य धामों को योगी- 
जन (अन्तस्थ) अच्छे प्रकार प्राप्त होते हैं। उसी (रव्य) पूर्व 
ऋषियों से सेवित (ब्रह्म) ईश्वर को (श्लोकः) सत्य वाणी से 
युक्त होकर मैं (नमोभिः) सत्कार=नञ्जता के साथ (युजे) 
साक्षात्‌ करता हुँ (बाम्‌) तुम (योग के अनुष्ठान करने झौर 
कराने वाले) दोनों (सूरेः) योगियों को (पथ्येव) उत्तमगति के 


अर्थ (एतु) प्राप्त होवें ॥५॥ 


७६, योग रहस्य 

reese 

तमोगण का संसग रहता है, परन्तु पांचवीं अवस्था में इन 

गुणों का संस्कार-मात्र रह जाता है। इसी अवस्था को प्राप्त 
होकर योगी “निस्त्रेगुण्य” कहुलःता है । 

नोट (२)-क्षिप्त, मूढ़, और विक्षिप्त ग्रवस्थाओ में योग 

नहीं हो सकता । एकाग्र अवस्था में योग होता है, उसे सम्प्र- 

ज्ञात योग कहते हैं, वह चार प्रक्तार का होता है । (देखो इसी 

| पाद का सुत्र २७) निरुद्ध अवस्था में असम्प्रज्ञात योग होता है। 


योगश्चित्तवृत्तिनिरोधः ॥२॥ 

अर्थ - योग चित्त की वृत्तियों के रोकने को कहते हैँ । 

व्याख्या- चित्त का तीन प्रकार का स्वभाव (शील) होता 
है (१) प्रस्या-रष्ट वा श्रुत पदार्थों का विचार (२) 
प्रवृत्ति - उन पदार्थो (विषयों) के साथ सम्वन्ध (३) स्थिति = 
विषयों ।उन पदार्थो) में स्थिति । “प्रख्या” तीन प्रकार की 
है:--[!] जब चित्त अधिकतर सत्व गुण से युक्त होता है तब 
केवल ईश्वर का चिन्तन करता है [२] जब सत्त्वगुण के साथ 
रजोगुण भी चित्त में अ्रधिक होता है, तब योगी धमं और बैराग्य 
का चिन्तन करता है। योगी इस अवस्था को, “परं प्र संख्यात” 
कहते हैं। [३] जब चित्त अ्रधिकतर तमोगुण से युक्त होतां 
है तब अधमे, अज्ञान, विषयासक्ति को चिन्तन करता है। 

जो ज्ञान [चित्त] शक्ति परिणामों से रहित और शुद्ध 
होती है वह “सत्त्व-गुण” प्रधान होती है । उसमें रजो-गुण ग्रौर 


समाधि पाद । ७७ 
हकक? 
तमोगुण का सर्वथा अभाव (तिरोभाव) हो जाता है। परन्तु 
चित्त जब इस वृत्ति से भी उपरत (विरक्त) हो जाता है तब 
इसे भी त्याग देता है। उस समय केवल सत्वगुण के संस्कार _ 
के झाश्रय से रहता है। उसी संस्कार शिष्ट दशा को असम्प्र- 
ज्ञात योग अथवा निर्विकल्प समाधि कहते हैं। असम्प्रज्ञात 


समाधि में ध्येय के सिवा कुछ भौ प्रतीत नहीं होता। 
तदा द्रष्टुः स्वरूपेऽवस्थानम्‌ ।।३।। 


ग्रर्थ--तब द्रष्टा (देखने वाले) की अपने रूप में स्थिति 
हो जाती है। 

व्याख्या - कैवल्य = मोक्ष में जिस प्रकार ज्ञानशक्ति रहती 
है उसो प्रकार निर्विकल्प (असम्प्रज्ञात) समाधि में भी यह 
(ज्ञान) शक्ति रहती है परन्तु उस समय द्रष्टा (जोव) का 
ज्ञेय, केवल अपना रूप (आत्म-सत्ता) होता है । द्रष्टा का तीन 
प्रकार से दर्णन किया जाता हैः-- 

(१) द्रष्टा = चित्त विषयों की ओर न जाकर वृत्तियों के 
निरुद्ध हो जाने से अपने रूप में ठहरा हुआ चित्त । १ 

(२) द्रष्टा = जीवात्मा अपने रूप में स्थिति वाला जीव । 

(३) द्रष्टा = परधात्मा--जब जीवात्मा अपने रूप में स्थित 
होने की अपेक्षा झानन्दकन्द, प्रज्ञानधन, सच्चिदानन्दस्वरूप 
परमात्मा का साक्षात्कार चाहता है. तव उसी चराचर के द्रष्टा 
(साक्षी, परमात्मा के स्वरूप में उपकी स्थिति हो जातो है। 


७८ । - योग रहस्य 
eos Perse 
दूसरे पक्ष के सम्बन्ध में एक शंका की जाती है कि जब 

नेत्र अपने को नहीं देख सकता तब जीव किस प्रकार अपने 
रूप का द्रष्टा हो सकता है? समाधान इसका यह है कि स्थूल 
इष्टि से जीव बाह्य विषयों को और सुक्ष्म (दिव्य) इष्टि से 
अपने रूप और परमात्मा को देखता है। इस दूसरे देखने को. 
अनुभव (निदिध्यासन) कहते हैं । ` 


व॒त्तिसारूप्य मित रत्र ॥४॥ 


अर्थ---इतरत्र) अन्य अवस्था्रों में [वृत्तिसालूप ~ _ 
वृत्तियों कें समान रूप होता है। 


-व्यास्या-निरुद्ध अवस्था के सिवा अन्य अ्रवस्थाओं में 
'जीव चित्त की वृत्ति के रूप को घारण कर लिया करता है। 


आत्मा चित्त और चित्त की वृत्तियों से पृथक्‌ है। जब 
जीवात्मा किसी वस्तु के देखने आदि की इच्छा करता है, तब 
नेत्रादि के द्वारा उसती प्रेरणा से, चित्त की वृत्ति बाहर निकल. 
कर दृश्य वस्तु के रूप में परिगत हो जाती है और इस प्रकार 
प॒दार्थाक़ार हुई चित्तवृत्ति जिस मागं से बाहर गई थी उसी के 
द्वारा चित्त [अन्तःकरण] में और चित्त के द्वारा जीव तक 
पहुंच जाती है'और इस प्रकार ज्ञेय वस्तु का ज्ञान जीव को हो 
जाया करता है। वृत्ति और वृत्तिमान मे समवाय सम्बन्ध होने . 
से चित्त ही वृत्ति रूप कह दिया जाया करता है। चित्त श्रय- 
स्कोतमणि [चुम्बक पत्थर] के सड़श है, जो यदि रोका न जावे 

समाधि पाद 2 ०२ 


२७३७७७७७७७७७३३++७७७७७७७७७७३७ ७७७३ ७-७३७७३७३ ७३७ - 
तो लोहे के सदृश विषयों को अपनी ओर खींच लिया करता 
है । इसलिए उसके निरोध की जरूरत है । परन्तु जीव स्फटिक 
मणि (बिल्लोर)की भांति है जो स्वयं तो सदैव शुद्ध रहता है 
परन्तु बाहर से देखने वालों को, समीपस्थ रूप, रंग वाले 
पदार्थ के सदृश रूप, रंग वाला प्रतीत हुआ करता | है। इसी 
वाह्य और स्थूल इष्टि से जीव को चित्तवृत्ति का रूप धारण 
कर लेने वाला कहा और समझा जाया करता है। 
(२) वृत्तियों के रूप 
वृत्तयः पञ्चतय्यः क्लिष्टाक्लिष्टाः ॥५॥ 

अर्थे- वृत्तियाँ पांच प्रकार की हैं, वे विलष्ट और अक्लिष्ट 
भेद से दो प्रकार की होती हैं। 

ठप्राख्या- क्लेश (आधिभौतिक, आधिदंविक और आध्या- 
त्मिक दुःखों) की हेतु, वृत्ति को [जिससे संचित, क्रियमाण 
और प्रारब्ध रूप कर्मफल उत्पन्न होते हैं] क्लिष्ट वृत्ति कहते 
। हुँ और जिसमें केवल आत्मख्याति अर्थात्‌ सांसारिक विषयों 
से विरक्तिपूर्वंक ईश्वर का चिन्तत होता है, अथवा जो वृत्ति 
गुणविकार ।सतोगुण, रजोगुण रौर तमोगुण के संसग) से 
रहित हों, वे अविलष्ट वहलाती हैं- ्रथवा जो दुःखस्थल में 
उत्पन्न हों वे विलष्ट और जो सुखस्थल में उत्पन्न हों वे 
अक्लिष्ट कहलाती हैं । 

प्रत्येक वृत्ति से तद्नुकूल संस्कार उत्पन्न होते हैं पुतः वे 
संस्कार उदी वृत्ति को उत्पन्न करते हैं। वृत्ति फिर सस्कार 
को और संस्कार फिर वृत्ति को । अक्लिष्उ बृत्ति और उससे 


€ सरकार चक्र मोक्ष प्राप्ति तक का कारण होते हैं, परन्तु 
काम, क्रोध, लोभ, मोहादि से सम्बन्धित क्लिष्ट वृत्तियो में 
फंसने में मनुष्य दुःखचक्र में पड़ जाता है और अनेक प्रकार 
के क्लेश भोगता है। | 
प्रमाण विपर्यय विकहप निद्रा स्मृतयः ॥६॥ 
भ्रथं- वे ५ वृत्तियां ये हैं ! [१] प्रमाण यथाथ ज्ञान का 
साधन [२] विपर्ययः मिथ्या ज्ञान [३] विकल्प=वस्तु 
शून्य, कल्पित नाम, यथा “खपुष्प [आकाश का फूल] [४] 
'निद्रा=सोना [१] स्मृति - पूर्वं श्रुत वा इष्ट पदार्थं का 
स्मरण। 
इन वृत्तियों का व्याख्यान आगे के सूत्रों में स्वयं दर्शनकार 
ने किया है:- | 
प्रत्यक्षाऽन्‌मानाऽऽगमाः प्रमाणानि ॥७॥ 


गर्थे - उन [+ वृत्तियों] में से (१) प्रत्यक्ष (२) अनुमान 
(३) ग्रौर ग्रागम, प्रमाण वृत्तियां हैं । 

(१) प्रत्यक्ष-ग्रांख, कान आदि इन्द्रियों द्वारा चित्त की 
बृत्तियों का'बाहर हो, बाह्य विषय (वस्तु) से संयोग करः 
और तदाकार हो उसी मागं से लौटकर चित्त द्वारा आत्मा 
को उप वस्तु का ज्ञान कराता, प्रत्यक्ष कहलाता है । 

(२) भ्रनुमान-भ्रनुमेय (जिस पदार्थ का अनु मान करना 
हो) पदार्थ को समान जाति वालों में मिलाने और भिन्न 
जातीय पदार्थों से पृथक्‌ करने वाले सम्बन्ध को प्रकाशित करने 
वाली वृत्ति को ग्रनुमान कहते हैं । जैसे चन्द्रः ्रौर तारे घूमते हैँ 
परन्तु हिमालय पर्तत गमन-क्रिया रहित है । इसलिये चन्द्र ओर 

तारों को देश-देशान्तर में देखने श्रौर हिमालय को अन्यत्र कहीं 
न देखने से निश्चय हो यया कि हिमालय गतिरहित है। इसी 
को अनुमान कहते हैं । ; , 


(३) घ्रागम-ग्राप्त (सत्यवक्ता और धर्म-तत्त्व वेत्ता 
पुरुष को देखे और अनुमान किए हुए, विषय का शब्दों द्वारा 
उपदेश आगम वृत्ति कहलाती है । 

विपयंयो सिथ्याज्ञानमतद्र प प्रतिष्ठम्‌ ॥८।। 
अर्थ--(अतद्ग प) वस्तु के स्वरूप से भिन्न स्वरूप में (प्रति- 
ष्ठम्‌) ठहरने वाला मिथ्याज्ञान “विपयंय' कहलाता है । ८ 
व्याख्या--अन्य वस्तु में अन्य का ज्ञान मिथ्या ज्ञान कहा. 
जाता है । इसी को अविद्या = विपरीत ज्ञान भी कहते हैं। इस 
विपर्यय कृत के ५ भेद हैं:--(१) अविद्या (२) अस्मिता (३) राग 
(४) द्वेष (९) श्रभिनिवेश। इसका व्याख्यान आगे किया गया 
है। (देखो साधन-पाद के सूत्र ३ से ६) 
झव्दज्ञानाचुपाती वस्तुशून्यो विकल्पः ॥६॥ | 
अर्थ--शब्द ज्ञान [मात्र] पर [अनुपाती] गिरने वाला 
[परन्तु] वस्तु से शून्य 'विकल्प' कहलाता है। जैसे-वच्ध्या-पुत्र 
(बांझ का लड़का), 'खपुष्प =आकाश का फूल । | 
(१) इन्हीं ६ भेदों को एक कवि ने इस प्रकार लिखा हैः-- 
तमो मोहो महामोहस्तामिद्रो ह्य न्धसंज्ञकः । 
अविद्या पञ्चपर्वेषा सांख्ययोगेषु कीतिताः॥ 
्रर्थात्‌--अविद्या (मिथ्या ज्ञान) के ५ पर्वे सांख्य और योग 
में वणित हैं-(१) तमस्‌ (२) मोह (३) महामोह (४) तामिस्र. 
(५) अन्ध । द 

अभावप्रत्ययालम्बना वृत्तिनिद्रा ॥१०॥॥ 


अर्थ--अभाव के [प्रत्यय] ज्ञान का [आलम्बना] आश्रय 
लेने वाली वृत्ति निद्रा है । : 


व्याख्या- जागृत के कत्तंव्य का अभाव होने से निद्रा को 

अभाव का सहारा लेने वाली वृत्ति कहा गया है परन्तु इसका 

अभिप्राय यह नहीं है कि वह ज्ञानशून्य वृत्ति है। मनुष्य सोकर 

. उठता हैं और अनुभव करता है कि मैं सुखपुवंक सोया । निद्रा 

यदि ज्ञानशून्य ही वृत्ति होती तो सुखपूर्वंक सोने का ज्ञान 
किस प्रकार हो सकता था। 


श्रनुभूतविषयाऽसस्प्रमोषः स्मृतिः ॥११॥ 


००७ 


अर्थ-ग्रनुभूत विषयः] अनुभव में आये विषय का 
[असस्प्रमोष:] न खाया जाना 'स्मृति” कहलाता है। 

व्यास्या--किसी, वस्तु की स्मृतिं का अभिप्राय उस वस्तु 
के ज्ञान की स्मृति से हुआ करता है। विना वस्तुज्ञान के वस्तु 
की स्मृति असम्भव है । महामुनि व्यास के मतानुसार स्मरण 
में तीन कारण होते है: 

(१) राग अर्थात्‌ सुख निमित्त (२) ष अर्थात्‌ दुःख निमित्त 
(३) मोह अर्थात्‌ अविवेक । ग्राह्य विषय में प्रसन्‍नतापुर्वक जो 
बोध उत्पन्न होता है वह प्रत्यय कहलाता है।. वह प्रत्यय 
अथवा ग्राह्य विषय और प्रमाण जिनके द्वारा पदार्थ ग्रहण 
पल] जाता है, ये दोतों अपने समान संस्कार उत्पन्न करते 
ह! वह सस्कार (नेत्रांजनवत्‌) अपने समान ही अनुभुत 


॥ 

विषय और उसके ज्ञान की स्मृति को उत्पन्न करता है परन्तु 
उस स्मृति में भी बोधरूप बुद्धि है।' यह बुद्धि और स्मृति 
दोनों दो-दो प्रकार की हैं--(१) “भावित स्मतंव्य-स्वप्नावस्था : 
में जो जागृत अवस्था के अनुभूत पदार्थो की स्मृति होती है 
वह ‘भावित स्मतंव्य' स्मृति और बुद्धि कहलाती है। (२) 
जागृत अवस्था में जो स्वप्नावस्था के पदार्थों की स्मृति होती 
है उसे 'अभावित स्मतंव्य' स्मृति और बुद्धि कहते हैं। समस्त 
स्मृति इन पांचों वृत्तियों के अनुभव से होती है। इन वृत्तियों 
के निरोध हो जाने पर ही योग हो सकता है। 


(३) वृत्तियों के निरोध का साधन 


घरभ्थासवेराप्याभ्यां तन्निरोक्षः ॥१२॥। 


अर्थ-(चित्त-वृत्तियों के वार-बार रोकने के) अभ्यास 
और वैराग्य से उन [चित्त की वृत्तियों] का निरोब होता है। 


[a 


व्याख्या-चित्त रूपी नदी की दो धारायें हैं:--(१) विवेक 
भूमि में बहती हुई कल्याण (कंवल्य) सागर में गिरती है (२) 
गौर अविवेक विषय भूमि में ब्रहती हुई भ्रधर्म सागर में गिरती 
है । जव ईश्वर के निरन्तर चिन्तन, सत्य के धारण, शास्त्र के 
ग्रभ्यास और बेराग्य से दुघरी धारा सुख जाती हैं तव पहली 
धारा द्विगुण वेग से बहती है और चित्त की वृत्तियां निरुद्ध हो 
जाती हैं । 


१. विषय-ज्ञान के ग्रहण को बुद्धि कहते हैं । 

तत्र स्थितौ यत्नोऽभ्यासः ॥१३॥ 

ग्रर्थ-उन (अभ्यास) और वैराग्य दोनों में से चित्त के 
स्थिर करने के यत्न को अ्रभ्यास कहते हैं । 

व्याख्या--चित्ता को वृत्तिरहित करके उसके ठहराने को 
स्थिति कहते हैं। उस स्थिति के प्राप्त करने के लिए परम 
ध्येय परमेश्वर में उत्साह और इढता के साथ चित्त लगाना' 
चाहिए । विघ्न बाधाओं से न कभी दु:खी होना चाहिए और 
न चित्त में ग्लानि लानी चाहिये। .इस प्रकार निरन्तर यत्न 
करने से वह स्थिति प्राप्त हो जाती है। इसी यत्न का नाम 
श्रभ्यास है । 


स तु दीघंकालनेरन्तयंसत्कारासेवितो दृढ्भूसिः ॥ १४॥ 


अर्थ--वह (अभ्यास) सत्कार (श्रद्धा) के साथ लगातार 

चिरकालपर्यन्त सेवन करने से दृढ भूमि (जड़ पकड़े हुए) हो 
जाता है। 

व्याख्या--तप, ब्रह्मचयं और श्रद्धा के साथ जब उस 

अभ्यास को निरन्तर बहुत काल तक सेवन करते हैं तब वह 

` (अभ्यास) जड़ पकड़ जाता है। 


दृष्टाऽऽनु्जविकविषयवितृष्णस्य वशीकारसंज्ञा 
वेराग्यम्‌ ॥ १५॥। 


अर्थे- देखे और सुने विषयों की तृष्णा से रहित (चित्त 
का) वशीकार वेराग्य कहाता है। 

व्याख्या--सुन्दर स्त्री, उत्तम अन्नपान (इष्ट) आदि देखे 
और स्वगं की प्राप्ति, दिव्य विषयों का उपयोग आदि (झानु- 
श्रविक) सुने हुए विषयों से सर्बथा तृष्णारहित होकर चित्त 
को वशः में कर लेने का नाम वैराग्य है। सांसारिक विषयों से 
बैराग्य उत्पन्न करने के लिए यह आवश्यक है कि मनुष्य 
उनके दोषों को वार-वार अपनी दृष्टि में लाता रहे। क्‍यों 
मनुष्य को इन विषयों की ओर जाना चाहिये? क्‍यों इनसे 
तृष्णा की निवृत्ति हो सकती है ? ययाति ने इन प्रश्नों का बड़ा 
सुन्दर उत्तर दिया है:-- 


महाभारत में कथा आई है कि ययाति, शुक्राचार्य के शाप 
से बूढ़ा हो गया, परन्तु फिर उनकी कृपा से जवान हो गया | 
और उसने चिरकाल तक विषयोपभोग करके अन्त में कहा:-- 
न जातु कामः कामानामुपभोगेन शास्यति । 
हविषा. कृष्णवत्मेंव भूय एवाभिवर्धते ॥ 
अर्थात्‌ विषयों के उपयोग से शान्ति नहीं होती किन्तु जैसे 
चृत डालने से अग्नि की ज्वाला बढ़ा करती है इसी प्रकार 
भोग से तृष्णा बढ़ती रहती है। भतू हरि के यें वाक्य यहाँ 
कैसे अच्छी तरह जुड़ जते हैं ! > 
सोगा न भुक्ता बयमेव भुक्तास्तपो न तप्तं बयसेव तप्ताः 
कालो न यातो बयमेव यातास्तृष्णा न जीर्णा वयमेव जीर्णाः। 


अर्थात्‌ भोगो को हमने नहीं भोगा किन्तु हम ही भोगे गये 

तप नंहीं तपे गये किन्तु हम ही तपे गये। समय नहीं कटा 
किन्तु हम ही कट गये । तृष्णा जीणं नहीं हुई किन्तु हम ही १ 
जीण हो गये । ८ 


न दृष्टात्तत्सिद्धिनिवृत्त त्यनुवृत्तिदर्शनात्‌ ॥ १५॥। 


अर्थात्‌ दुःखों की निवृत्तिरूप सिंद्धि सांसारिक (इष्ट) 
पदार्थों से नहीं हो सकती क्योंकि उनसे दुःखनिवृत्ति होते ही 
पुनः दुख की अनुवृत्ति होना देखा जाता है। ग्रर्थात्‌ भूख की 
निवृत्ति के लिए मनुष्य भोजन करता है परन्तु भोजन के वाद 
. ही फिर भूख लगनी शुरू हो जाती है। 
गस्तु ! इस प्रकार विषयों के दोष पर बार-बार इष्टि 
रखने से उनसे वैराग्य होने लगता है। १ 


तत्परसपुरुषख्यातेगु णवेतृष्ण्यम्‌ ॥ १६॥ 


: अर्थ--उस परमेश्वर के कीतंन से गुणों में तृष्णा नहीं 
रहती । ह । 
व्याख्या-वैराग्य की पुर्णता तंब होती है जब मनुष्य के 
हृदय में ईश्वर प्रेम अंकुरित होता है। ज्यों-ज्यों यह प्रेम 
बढ़ता जाता है त्यो-त्यों मनृष्य तृष्णा-रहित होता जाता है 
और तृष्णा ज्यों.ज्यों जीणं होती जाती है मनुष्य का हृदय 
` त्यो-त्यो बैराग्य का मन्दिर.वनता जाता है। वैराग्य दो प्रकार 
का होता है:--(१) प्रत्यक्ष गुणों के उपरत (वेरागी) होना 
(२) अप्रत्यक्ष गुणों से उपरत होना। पहली विरागता के 
साधन ज्ञान और कर्म दोनों हैं परन्तु दुसरी विरागता-अप्रत्यक्ष 
गुणों से उपरति का साधन केवल ज्ञान है इसी लिये महामुनि 

व्यास ने उसे “तज्ज्ञानप्रसादमात्रम्‌” कहा है। योगी जव 
दूसरी उपरति को प्राप्त कर लेता है तव उसका हृदय प्रेम से 
इतना उत्कृष्ट हो जाता है और उपासना की वह उस उच्च 
गति को प्राप्त कर लेता है जिसमें व्यास के शब्दों में योगी. : 

समझने लगता है किः ` 
“प्राप्तम्‌ प्रापणीयम्‌,” “क्षीणाः क्षेतव्याः क्लेशाः" । 
“छिन्नः श्लिष्टपर्वा भवसंक्रमः' ।. 
अर्थात्‌ “जिसकी मुझे इच्छा थी उसे पा लिया”! “जिसको ' 
मैं दूर करना चाहता था वे क्लेश दूर हो गये। “जिनकी गांठे 
सटी हुई थीं ऐसी संसाररूपी बेडी, कट गई ।” इसी ज्ञात की 
उत्कृष्ट अवस्था का नाम वैराग्य है । 


[2] समाधि के भेद 


वितकेविचारानन्दास्मितारूपानुगसात्‌ संप्रज्ञातः।। १७॥। 


अर्थ--वितक, विचार, आनन्द और अस्मिता के रूप को 

क्रमपूर्वक, प्राप्त करने से, सम्प्रज्ञात समाधि (की सिद्धि) 
होती है । , 

व्याख्या--(१) वितर्कानुगत- चित्त के स्थिर करने में 

स्थूल आश्रय लेना । जैसे-घट के कारण मृत्तिका, मृत्तिका के 

कारण अणु को लक्ष्य बनाना और फिर उसके कारण परमाणु 

पर स्थूल इष्टि रखना । 
: (२) विचारानुगत--चित्त के स्थिर करने में सक्षम आश्रय 
_ लेना | यथा-शरीर के अन्तर्गत सुक्ष्म अवयवों का विचार करना 

और विचारते हुए रजोवीर्य से. चेतना की उत्पत्ति असाध्य 
समझकर जगत्‌-कर्त्ता में अपनी स्थिति का सम्पादन करना ।. 
(३) आनन्दानुगत-स्थूल और सुक्ष्म पदार्थों (सं० १, २) 

का यथार्थं ज्ञान प्राप्त करने रौर अपने को उन सबसे पृथक्‌ 
जानने से जो सन्तोष (शान्ति का आनन्द) होता है उसे 

आनन्दानुगत योग कहते हैँ । 
(४) अस्मितानुगत-एक जीव ही जिसमें विचायं रहता 
है वह ज्ञान अस्मिता कहलाता है । | 


सम्प्रज्ञात योग इन चारों के अनुगत (भ्राश्रित या आधीन) 
है । इनमें से पहला (सवितर्क) स्थुल श्राश्रय सहित, दूसरा 
वितकं रहित और विचार-सहित, तीसरा वितर्क और विचार- 
रहित और आनन्द सहित, चौथा वितर्क, विचार और आनन्द 
रहित केवल अपने स्वरूप (अहम्‌=जीव) के विचार सहित 


होता है । [ 
विरामप्रत्ययाभ्यासपूर्वः संस्कारशेषोऽन्यः ॥ १८॥ 


अरथे-जिसमें (पुर्वं विराम प्रत्यय) चित्त-वृत्तियों के अव- 
सान मात्र का. अभ्यास करते-करते (संस्कारशेष) संस्कार 
मात्र शेष रह जाते हैं वह (अन्यः) दुसरा (असम्प्रज्ञात) 
योग है। | [ 

व्याख्या--चित्त की समस्त वृत्तियों के अबसान (अन्त) 
का नाम “विराम” है । विराम प्रत्यय ज्ञान] के श्रम्यास 
करते-करते जव ऐसी भ्रवस्था आ जाती है जिसमें चित्त की 
वृत्तियों के केवल संस्कार शेष रह जाते हैं. वह असम्प्रज्ञात 

समाधि है। संस्कार उस गुण को कहते हैं जो निमित्त के नाश 
होने पर किचित्‌ मात्र शेष रह जाता है। असम्प्रज्ञात समाधि 


को निवृत्ति निराश्रय समाधि भी कहते हैं। इसीलिए महषि . 


व्यास के लेखानुसप्र इसका उपाय “नि्बेस्तुक आलम्बन” है। 
अर्थात्‌ अत्यन्त वैराग्य के साथ, निराकार ईश्वर के आश्रय में 
इढ़ता प्राप्त करना ही, इसका साधन है, इस साधन को काम 
में लाने से चित्त ग्रथवा चित्त की वृत्तियों का अभावःसा होने 
लगता है। यह असम्प्रज्ञात (निर्जीव) समाधि दो प्रकार 
की है:— 

(१) भवध्रत्यय (२) उपाय प्रत्यय । 


[५] समाधि की सिद्धि के दर्जे 
भवप्रत्ययो विदेहप्रकृतिलयानामः ।।१९॥ 


अर्थ (विदेह) जो देह (की ममता) छोड़ देते और जो. 


प्रकृति में लय हो जाते हैं उन्हें “भवप्रत्यय' नामक (असस्भ्रा 
ज्ञात) समाधि की सिद्धि होती है । 


व्याख्या--विदेह निराकार ईश्वर को भी कहते हैं, अतः 


बिदेहलय का भाव यह हुआ कि वे योगी जो ईश्वर में लीन 
हो जाते हैं। प्रकृतिलय का. भाव यह है कि योगी ते शरीर की 
ममता इतनी छोड़ दी है मातो उसका शरीर, अपने कारण 
प्रकृति में लीन हो चुका है । ऐसे योगी ही प्रकृतिलय कहलाते 
हैं। विदेह का अर्थ यह नहीं है कि शरीर रहित हो जाना 
जैसा कि टीकाकार कहते हैं जनक को भी तो विदेह कहते हैं । 
क्या. वह शरीरधारी नहीं था ? 


~ 

“भव नाम जगत्‌ का है, “भव” जन्म को भी कहते हैं। ` 
` भवश्नत्यय का तात्पयें यह है कि वह योगी जिसे शरीर की तो 
सुध नहीं है परन्तु केवल इतना ज्ञान है कि उसका जन्म हुआ 
था वह जगत्‌ में है। व्यास जी ने लिखा है कि ये भव प्रत्यय 
समाधि-सिद्धि योगी अपने संस्कार से चित्त द्वारा मोक्ष का-सा 
आनन्द भोगते हैं। जब तक चित्त निरुद्ध रहता है, तव तक 
आनन्द भोगते हैं, परन्तु जब चित्त निरुद्धावस्था से लौटकर 
अपने श्रधिकार से प्राकृत पदार्थों में लग जाता है तब. वह 
आनन्द वाकी नहीं रहता । 


श्रद्धावी यंस्मृतिसमाधिप्रज्ञापुवंक इतरेषाम्‌ ॥२०॥ 
श्रथे-(विदेह्‌ और प्रकृतियों के सिवा) अन्यों को श्रद्धा, . 
वीयं, स्मृति, समाधि और प्रज्ञा से (उपायप्रत्यय नामक दूसरा 
असम्प्रज्ञात योग) सिद्ध होता है । 
. व्याख्या--उपायप्रत्यय वह योग है जो उपाय (पुरुषार्थ) 
से प्राप्त किया जाता है । उपाय साधन पांच हैं: 
` १-श्रद्धा-सञ्चाई को धारण करना (थत्‌ सत्यं दधाति 
या सा द्धा-(निरुक्त) मनुष्य के भीतर सत्य (योग) का 
ग्रेम उत्पन्न होकर जब वह (प्रेम) इतना तीब्र हो जाता है कि 
वह्‌ उस सत्यता को आचरण में लाने के लिए विवश-सा हो. 
जाता है तव उसके भीतर श्रद्धा उत्पन्न होती है। यह श्रद्धा 
योगी की माता के समान रक्षा करती है । इस श्रद्धा से योगी 
के भीतर विश्वास और भाह्लाद उत्पन्न होता है । उस विशवास 
और आह्वाद से योगी वीर्येवान्‌ (शक्ति और उत्साह सम्पन्न) 
होता है । वीर्यवान्‌ होने से उसके भीतर स्मृतिः जागृत होती. 

हैं और पवित्र पुनीत स्मरण थरा श्लाकर योगी के हृदय को 
उत्साह से भर देते हैं । इस प्रकार उत्साह से भरा हुआ योगी 
अपने चित्त को समाहित पाता है । इस प्रकार चित्त के समा- 
हित होने से उसके भीतर प्रज्ञा (बुद्धि--सप्यासत्य विवेक करने 
वाली शक्ति) का प्रकाश होता है । इस प्रकार से यथार्थ ज्ञानी 
होकर योगी तत्त्वज्ञानी बनता है। इस प्रकार प्रज्ञा और विवेक 
के निरन्तर अभ्यास और वैराग्य से योगी को इन उपायों द्वारा 


` 


असम्प्रज्ञात योग की सिद्धि होती है। ये उपाय-प्रत्यय सिद्ध 


योगी तीन प्रकार के होते हैं:-(१) मृदूपाय-अल्प - उपाय : 


` चाले (२) मध्योपाय- अर्थात्‌ मध्यम उपाय करने वाले (३) 
अधिमात्रोपाय--अर्थात्‌ उत्तम उपाय करने वाले । 
तीब्रसवेगानामासन्नः ॥२१॥ 
अर्थ--तीव्र अच्छे वेग वालों को (असम्प्रज्ञात योग) 
समीप है। | 
व्याख्या--मृदुभाषी योगी भी तीन प्रकार के होते हैँ: 


(१) मुदु संवेग-जिसकी क्रिया की गति या संस्कार 
लघु वा शिथिल है। 


(२) मध्य संवेग--जिनकी क्रिया की गति या संस्कार 
मध्यम हूँ । : 


उत्तम है। 
ये भेद योगिग्ों के तप, श्रद्धा आदि क्रियाश्रों में, अल्प वा 


(३) तीब्र संवेग--जिनकी किया की गति या संस्कार | 

तीव्र वेग दिखलाने के कारण से होते हैं। ऐसे हो तीन भेद 

अन्य मध्योपाय और अधिमात्रोपाय के भी समभने चाहिए। 

सृढुमघ्याऽधिमात्रत्वात्ततोऽपि विशेषः ॥२२॥ 

अर्थ-(तीब्र-संवेग के भी) मृदु, मध्य, अधिमात्र (रूपी 

तीन भेद) होने से भी विशेष (शीघतर और शीघतम उपाय 

अत्यय योग प्राप्त होता) है। 

व्याख्या- तीव्र संवेग के ये जो तीन भेद हैं इनमें से उत्त- 
ररोत्तर योग की प्राप्ति में शीघ्रता होती है अर्थात्‌ मृदुपाय तीव्र 
संवेग की अपेक्षा, मथ्योपाय तीब्र संवेग वाले योगी को उपाय 
प्रत्यय समाधि की सिद्धि शीघ्र होती है ग्रौर अधिमात्रोपाय 
तीब्र-संबेग वाले को, उससे भी अधिक शीघ्र योग सिद्ध 


होता है। 
ईश्वरप्रणिधानाद्वाः ॥२३॥ 

अर्थ-- अथवा ईश्वर की भक्ति विशेष से (समाधि की 
'सिद्धि होती है ।) 

व्यास्या--जो मनुष्य ईश्वर के प्रेम और चिन्तन में निमग्न 
होकर उसी में लीन हो जाते हैं तो इससे उनको समांधि की 
सिद्धि हो जाया करती है। | 

` ब्रह्म-निरूपण ` 
क्लेशकमं विपाकाशयेरपरामृष्टः पुरुषविशेष 
ईश्वरः ॥२४॥ ` 
. अर्थ क्लेश, कमं, कर्मफल और वासनाओं से (अपरा- 
सृष्ट) असम्बद्ध पुरुषविशेष ईश्वर कहलाता ह। 

व्याख्या--क्लेश-पांच क्लेश अविद्या, अस्मिता, राग, 
द्वेष और श्रभिनिवेश । 

कर्म-शुभाशुभ कमं । 

विषाक -कर्मफल । 

आशय--कर्म और कर्मफल से उत्पन्न वासना, जो जन्म 
का कारण हुआ करती हैं । 

पुरुष (जीव) का सम्बन्ध इन क्लेश कर्म आदि से अन्तः 
करण के द्वारा होता है परन्तु ईश्वर जो पुरुष जीव-जीव 
नहीं किन्तु पुरुष विशेष है, उसका इनसे साक्षात्‌ या भ्रसाक्षात्‌ 
किसी प्रकार से भी, सम्बन्ध नहीं। जीव निमित्त विशेष से 
मन और इन्द्रिय के द्वारा कमं किया करता है। परन्तु ईश्वर 
को इस प्रकार के निमित्त प्रभावित नहीं कर सकते क्योंकि 
उसके ज्ञान कर्म और बल सभी स्वाभाविक हैं जैसा कि 
उपनिषद्‌ में कहा गया है ' “स्वभाविकी ज्ञानबलक्रिया च । 
“केवल जन” अर्थात्‌ मुक्त जीव भी, इन क्लेश आदि से मुक्त 
होते हैं तो क्या वे भी पुरुष विशेष (ईश्वर) हो सकते हैं “ 
उत्तर यह है कि नहीं । क्योंकि वे पहले बन्धन में थे। उनकी 
मुक्ति और वन्धन दोनों नैमित्तक होते हैं परन्तु ईश्वर स्वभाव 
ही से शुद्ध, बुद्ध, मुक्त स्वरूप है। 

तत्र निरतिशयं सवज्ञवीजम्‌ ॥२५।॥ 


(१) जैन विद्वान्‌ अपने तीर्थङ्क रो को भी 'केवलीजन' 
कहते हैं । म | 

(२) स्वामी हरिप्रसाद ने अपनी वैदिक वृत्ति में इस सूत्र 
के पाठ सें 'सर्वज्ञवीजम्‌' के स्थल में 'सावेज्ञबीजम्‌ पाठ माना . 
है-झर्थ तो प्रायः व्यास आदि टीकाकारो ने सावेज्ञबीजम्‌ के 

अर्थ--उस (ईश्वर) में (सर्वेज्ञवीजम्‌) सम्पूर्ण ज्ञान के 
निमित्त की (निरतिशयम्‌) अत्यन्त (सीमा) भी है। 

: व्यास्या—-सर्वेज्ञ किसे कहते हैं? व्यास ने उत्तर दिया है 
कि जिसमें (सर्वज्ञबीजम्‌) सर्वज्ञता का निमित्त (निरतिशयम्‌) 
अतिशय (अत्यन्त) से रहित अर्थात्‌ समीप हो जाय वह सर्वज्ञ 
है। भाव इसका यह हुआ कि ईश्वर ूर्णज्ञानी है । कोई ज्ञान 
ऐसा नहीं जो उसमें न हो और उससे बाह्र नहीं हो । 

स एष पूर्वषामपि गुरु; कालेनाऽनवच्छेदात्‌ ॥२६॥ 

अर्थ--वह यह (ईश्वर) पुर्वक्रषियो का भी गुरु है और 
काल से विभक्त नहीं होता 7 

व्यास्या--ऋषि दो प्रकार के होते हैं। (१)+ देव्य ऋषि 
(२) श्रुत ऋषि। इनमें देव्य ऋषि बे होते हैं जिनको ईश्वर 
की ओर से जगत्‌ के प्रारम्भ में ज्ञान मिला करता है और 
भत ऋषि वे हैं जो पहले ऋषियों तथा उनके प्रचलित किये 
हुए ज्ञान (बेद) की शिक्षा से ऋषि बना करते हैं--इन्हीं को 
वेद में पूर्व श्रौर नुतन ऋषि केहा गया है। इस सूत्र में 
ईश्वर को पहले ऋषियों का भी द्र पार दपियो का भी गुरु बतलाया है। मनुष्यों 
ही किये हैं परन्तु सुभ में प्रयुक्त (सवज्ञबीजम्‌) ही आर्षं पाठ 
अतीत होता है क्योंकि स्वामी हरिप्रसाद को छोड़कर प्रायः 
सभी ने 'सर्वज्ञबीजम्‌' ही पाठ साना हैं । 

(१) देखो ऋग्वेद मण्डल १० सुक्त ७१ । 

(+) अस्निः पुर्वेभिक्र षिभिरीडद्यो नुतनैरुत। स देवां 

५ एह नक्षति। (० १। १२॥) 
उत के योग्य है वह दैवो को प्राप्त करता है। 

में कालकृत सीमा होती है इसलिये उनके वास्ते यह प्रश्‍न 

बना रहता है कि उनका गुरु कीन है। परन्तु ईश्वर कालकृत 

सीमां से बद्ध नहीं, इसीलिये उसे पूर्व ऋषियों {का गुर 
कहा है! 

तस्य वाचकः प्रणबः ।। २७॥ 
अआर्थ--उस (ईश्वर्‌-वाच्य) का वाचक प्रणव (ओम्‌) है । 


व्याख्या--ईश्वर वाच्य और ओम्‌ वाचक है। अर्थात्‌ 
ईश्वर अर्थं है और ओइम्‌ शब्द है। झब्द-अर्थ और उनका 
सम्बन्ध नित्य होते हैं, इसलिये ईश्वर और ओउस्‌ का वाच्य 
सम्बन्ध भी नित्य है। , | 

तज्जपस्तदर्थंभावनस्‌ ॥२८॥ 

्रर्थं - उस (श्यो३म्‌) का जप और उस (ईम्‌) के अर्थ 
(ईश्वर; का अनुभव । 

व्याख्या-क्यों जप करना चाहिये? इसका उत्तर यह 
है कि जप करते से ईश्वर के दिव्य गुणों का प्रभाव जपने 
वालों के हृदय पर पड़ता है और पर्याप्त जप से वह गुण 
उपासक में श्रा भो जाते 

नुष्य यदि प्राणायाम के साथ स्थिर झासन होकर तीन 


घण्टे निरन्तर जप करे भौर चित्त को ईश्वर के अनुभव करने 
में लमाये रखे तो यह अनुभूत बात है कि उसका चित्त ठहर 
जाता है । 


PT के: 
[५] योग क (पच्न्‌ 
ततः प्रत्यक चेतनाऽधिगसोऽप्पन्तरायाभाबश्च ॥२९॥ 
अर्थ--उस (ईश्वर प्रणिधान श्रौर उसके साधन सार्थक 

जप) से प्रत्येक चेतना का ज्ञान और भ्रन्तराय (विध्नों) का 

अभाव हो जाता है। 
व्याख्या--प्रत्येक शब्द का अर्थ भीतर है। इन्द्रियों से जो 
ज्ञान होता है वह (प्राक) केवल बाहर का ज्ञान होता है परन्तु 
“प्रणिधान से (प्रत्यक) भीतर का ज्ञान होता है अर्थात्‌ आत्मा 
. कीअन्तम्‌खवृत्ति जागृत हो जाती है। योग की क्रिया करते 
हुए जिन विध्नों का योगी को सामना करना पड़ता है उनका 
विवरण अगले सूत्र में दिया है । 
व्याधि-स्त्यान संशय प्रमादालस्याविरति भ्रान्ति 
दशनालब्ध भूमिकत्वानवस्थितत्वानि चित्तविक्षेपास्ते$- 
न्तरायाः ।।३०॥ 
अर्थ--(१) व्याधि (२) स्त्यान (३) संशय (४) प्रमाद 
(५) आलस्य (६) अ्रविरति (७) श्रान्ति-दर्शन (८) श्लब्ध 
भुमिकत्व और (९) अनवस्थिंतपन, ये चित्त के विक्षेप करने 
वाले विध्न हैं। 
व्यास्या-चित्त के विक्षेप, स्वयं योग के विघ्न नहीं हैं 
किन्तु चित्त की वृत्तियों के साथ मिलकर विध्नकारक हो जाते 
हैं। यंदि चित्त की बृत्तियां सुप्त या निरुद्ध हों तो ये विध्न 
वाधा नहीं डाल सकते | विक्षेप ये हैं :-- 
(१) व्याधि-रोगादि, शरीर के वीयं और रस आदि के 
बिगड्ने से शरीर में विकलता उत्पन्न हो जाती है। 
(२) स्त्याग--जिसमै चित्त, दुष्ट कर्म , करने का चिन्तन 
करता है । अथवा जिसमें कमें रहित होने की चेष्टा करता है। 
(३) संशय-जो दोनों विरोधी पक्षों का खण्डन व समर्थन 

करे जिससे मनुष्य दुविधा में पड़ जाता है कि कोई विशेष 
काम करेया न करे। 


(४) प्रमाद-योग के साधन (उपायों) का चिन्तन न 
करना । 


(५) आलस्य-शरीर व चित्त के भारीपन से चेष्टा- 
रहित हो जाना । 


(६) अविरति--चित्त या विषय के संसग से आत्मा को 
' मोहित वा प्रलोभित कर देना । 


(७) भ्रान्तिदर्शन -मिथ्याज्ञान, कुछ का कुछ देखना या 
समभना। 


(=) अलब्धभूमिकत्व-योग यां समाधि की भूमियों का 
प्राप्त न होना। 

_ (९) अनवस्थितत्व-योग की भूमियों को प्राप्त होकर 
चित्त का स्थिर न होना । । 

इन्हीं को “नवयोगमल” योग के प्रति-पर्क्ष ” अथवा 
“'योगान्तराय'” अर्थात्‌ “योग के विध्न” भी कहते हैं । 

दुःलदोमं नस्या डू-मेजयत्वश्वासप्रश्वासा 
विक्षेपसहभुवः ॥३१॥ 

अर्थ--(१) दुःख (२) दौमेनस्य (३) अ'गभेजयत्व (४) - 
इवास और (६) प्रश्वास, ये विपक्षों कें साथ होने वाले [उप- 
विध्न वा विघ्नों के साथी] हैं । 

व्याख्या--दुःख तीन प्रकार के हैं [क] “आध्यात्मिक” 

' अर्थात्‌ मन और शरीर के रोग, (ख) “आधिभौतिक” जो 

दूसरे प्राणियों (व्याध, चोर आदि) से होते हैं (ग) 

“आधिदेविक” जो इन्द्रियों की चंचलता, मन के विकार और 

अछुद्धता ग्रादि से होते हैं। (२) इच्छा की पूर्ति होने से मन 

में जो क्षोभ उत्पन्न होता है उसे “दौमंनस्य”' कहते हैं (३) 

आसन के स्थिर न होने से शरीर का हिलना-जुलना “अर गभे- 

जयत्व” कहलाता है। (४) बाहर के वायु का नासिका के 
छिद्रों दवरा भीतर जाना 'श्वास” और (५) उसी का वाहर 
. निकलना “प्रश्वास” कहलाता है। ये उपविध्न विक्षिप्त चित्त 
' वालों ही को होते हैं। 
तत्प्रतिषेधाथ मेकतत्वाभ्यासः ॥३२॥। 
अर्थ-उन [विध्न और उपविघ्नों को] दूर करने के लिये 
, एक तत्व का अभ्यास करे। 


व्याख्या-व्यासजी ने चित्त का लक्षण इस प्रकार किया 
है:--'एकमनेकार्थमवस्थितं चित्तम्‌” अर्थात्‌ जो एक होने पर 
अनेक विषयों में स्थित है वह चित्त है। चित्त के अनेक विषयों | 
की ओर जाने का नाम ही विध्न है। इसीलिये सूत्र में कहा 
गया है कि एक तत्व [द्वितीय ब्रह्म] का आश्रय लेने से चित्त 
को ऐकाग्र करे। चित्त यद्यपि चञ्चल है परन्तु सांसारिक 
विषयों में उसे एकाग्र होते हुए देखा जाता है इसीलिए उसे 
ओ३भ्‌ के जपादि में लगाकर, भी एकाग्र किया जा सकता है । 
इस प्रकार चित्त के एकाग्र करने भ्रथवा विध्नोपविध्नों के दूर 

करने के लिए एक क्रिया मेरे अनुभव में आई है और वह न 
केवल मुझे अनुकूल पड़ी किन्तु जिस-जिस को मैंने बतलाया 
उन्हें भी लाभदायक सिद्ध हुई है। वह क्रिया यह है कि मनुष्य 
जिस समय कोई भी अभ्यास करना चाहे तो एकान्त में किसी 
शान्त' स्थान पर बेठकर ईश्वर को हृदय में साक्षोरूप समझते 
हुए प्रतिज्ञा करे कि मैं अमुक क्रिया करूंगा और पुरा किये 
विना किसी अवस्था में भी उसे न छोड़गा। इस प्रतिज्ञा को 
प्रातः-सायं प्रतिदिन दो समय दुहरा लेना चाहिए और अन्य 
समय में भी उसका चिन्तन करते रहना चाहिये । यदि इतना 
यत्न करते हुए भी विध्न उपस्थित हो तो उस मनुष्य को 
चाहिये कि यह विचार करते हुए कि मैं अपनी प्रतिज्ञा को 
तोड़कर पातको बनना चाहता हूँ, अपने को खुब लज्जित करे 
आर मलामत भी करता जाये । ऐसा करने से उस व्यक्ति के 
हृदय में, अपनी प्रतिज्ञा भंग करने के लिए अपने में ग्लानि 
उत्पन्न होगी श्रौर वह भविष्य के लिए बहुत सावधान होकर 
. यत्त करेगा कि अब: अपनी प्रतिज्ञा फिर भंग न करे। योग- 
दर्शन के वातिककार ने एक तत्व का भाव कोई स्थूल लक्ष्य 
बतलाया है परन्तु वेदादि सत्‌ शास्त्र ईश्वर के एकत्व का प्रतिः 


पादन करते हैं इसलिये एक तत्व का अर्थ हमने अद्वितीय ब्रह्म 


पर किया । 


[८] चित्त की एकाग्रता के साधन 
सेन्रीकरुणामुदितोपेक्षाणां सुखदुःखपुण्यापुण्य- 
विषयाणां भांवनातश्चित्तप्रसादनम्‌॥३३॥ | 


rm 

अर्थ-सुखी पुरुषों में मित्रता, दुखियों पर करुणा, पुण्या- 
त्माओं पर हषं और पापियों में उपेक्षा की भावना से चित्त 
निर्मल होता है। क 
व्याख्या--मैत्री, करुणा और हषं से चित्त में उत्साह और 
शान्ति रहती है और पापियों की उपेक्षा करने से मनुष्य क्रोध 
से बचता है । उत्साह, शान्ति और क्रोघ के अभाव से चित्त 
की एकाग्रता शीघ्र होने लगती है। यह चित्त के स्थिर करने 
का पहला उपाय है। 
प्रच्छदंनविधारणाभ्यां वा प्राणस्य ॥३४॥ 

| अथ--अथवा घ्राण को [प्रच्छुदेन] बलपूर्वक बाहर निका- 
लने और [विधारण] रोकने से (भी चित्त स्थिर होता) है। 

; व्याख्या- चित्त के स्थिर करने का दूसरा उपाय प्राणा- 
याम की रेचक और बाह्य कु भक कियायें हैं, इन प्राणायामों 
से प्राण वश में होता है और प्राण के वश में होने से चित्त भी : 
ठहरने लगता है। 
दिव्या वा विषयप्रवृत्तिरुत्पन्ना मनसः स्थितिनिबाधनो॥ 

अर्थ--अथवा (दिव्य) विषय वाली चित्त की वृत्ति उत्पन्न 
होकर मन की स्थिति को बांधने वाली होती है। 

व्याख्या-नासिका के अग्रभाग में, समस्त शक्ति के साथ 
चित्त लगाने से दिव्य गन्ध का अनुभव होने लगता है उसे गन्ध 
प्रवृत्ति कहते हैं। जिह्वाके अग्न भाग में चित्त लगाने से रस का 
अनुभव, तालु में चित्त लगाने से रूप का (दिव्यदृष्टि), जिह्वा 


(१) प्राणायाम का विस्तार पूर्वंक वर्णन साधन पाद के 
सूत्र ४६, ५० तथा ४१ की व्याख्या और उपोद्घात में है। 

के मध्य भाग में चित्त लगाने से स्पर्शानुभव (दिव्य स्पर्शे), 
जिह्वा के मूल भाग (जड़) में चित्त लगाने से शब्द-ज्ञान 
(दिव्य-श्रवण शक्ति) होने लगती है। इस प्रकार रस, रूप; 
स्पशे और शब्द-प्रवृत्तियाँ उत्पन्न होकर चित्त को स्थिर और 
संशय को दूर करती हैं । शास्त्र की शिक्षाओं में निश्चयात्मक 
बुद्धि उत्पन्न करने के लिये, अभ्यासी के लिये आवश्यक है कि . 
इन दिव्य विषयों में से कम से कम एक की सिद्धि कर लेवे; 
जिससे शास्त्र की शिक्षाओं के लिये उसके हृदय में सन्देह न 
रहे और श्रद्धा पैदा हो जावे। उत्पन्न हुई श्रद्धा माता के 
समान योगी की रक्षा करती है। यह चित्त के स्थिर करने 
का तीसरा उपाय है। 


विशोका वा ज्योतिष्मतो ॥३६॥ 

` अर्थ--भ्रथवा शोक से रहित और प्रकाशयुक्त प्रवृत्ति 

(उत्पन्न होकर मन की स्थिति को बांधने वाली होती) है। 
वप्राख्या - हृदय कमल में जब प्राण धारण किया जाता है 

तब योगी की बुद्धि प्रकाशयुक्त और प्रकाश के समान विस्तृत 
(संकोच रहित) हो जाती है। उस (बुद्धि) में स्थिर होने 
से सुयं, चन्द्र और मणियों के प्रकाश के समान जाज्वल्यमान 
ज्ञान प्राप्त होता है। इस अवस्था में उसकी दशा तर॑गरहित 
महासागर के समान शान्त और निश्चल होती है और वह्‌ | 
भ्रभु-प्रेम मैं मग्न रहने लगता है इस प्रवृत्ति को प्रकाशयुक्ता 
(ज्योतिष्मती) प्रवृत्ति कहते हँ । यह चित्ता के स्थिर करने का 
चौथा उपाय है। . 

वीतरागविषयं वा चित्तम्‌ ॥३७॥ 

: अर्थे अथवा रागरहित चित्त (स्थिर हो जाता है) । 

व्याख्या--किसी वस्तु को प्राप्त करके. उसके रखने की 
इच्छा का नाम राग है । राग से वासना बनती है और वह 
वासना बन्धन का हेतु होती है। उस वासना के चक्र से छूटने 

- का साधन वीतराग होना ही है। यह चित्त के. स्थिर करने 
का.पांचवां उपाय है; BT 
| स्वप्न-निव्रा-ज्ञानालम्बनं वा ॥३८॥ ` 
. अर्थे--अथवा स्वप्नज्ञान और निद्राज्ञान का आश्रय लेने 

से (चित्त स्थिर हो जाता है) । 

व्याख्या--स्वप्न में बाह्य विषयों का ज्ञान नहीं रहता 
और निद्रा (सुषुप्ति) में बाह्य और आभ्यन्तर दोनों का ज्ञान 
नहीं रहता ! यही स्वप्न और सुषुप्ति की सी ्रवस्था जागृत 
में योगी को, मन को निरविषय करते हुए बनानी चाहिये, तब 
चित्त ठहर जाता है। यह छटा उपाय चित्त स्थिर करने 
का हू। [ 


यथाभिमतध्यानाद्वा ॥३ &॥ 


` अर्थे--अथवा जो अभिमत (इच्छानुकूल) हो उसका ध्यान 

करने से: (भी चित्त शान्त हो जाता है) । 

व्यास्या--हृदय कमल, नासिका ग्रभाग, नाभिचत्र, ब्रह्म- 

. रन्भ्र आदि में जो अधिक से अधिक रुचि के अनुकूल हो, उसमें 

चित्त लगाने से भी चित्त ठहर जाता है। यह सातवां उपाय 
चित्त को स्थिर करने का है। 

परमाणु परममहत्वान्तोऽस्य वशीकारः ॥४०॥ 


अर्थ-परमाणु और परम महत्व तक इस (चित्त) का 
वशीकार हो जाता है। 

व्याख्या--जब' उपयूक्त सात उपायों में से किंसा को काम 
में लाकर योगी चित्ता को स्थिर करने में सफलता प्राप्त कर 
लेता है तब उसका.अधिकार हो जाता है कि चाहे तो चित्त 
को परमाणु जैसी सुक्ष्म वस्तु में लगाये या किसी बड़ी से बड़ी 
वस्तु में । [ 


(१) समाधि ओर उसके भेदे 


क्षीणवृत्तेरभिजातस्येव मणग्रहीतृप्रहणप्राह्म घु 
तत्स्थतदञ्जनता समापत्तिः ॥४ १॥ 


अथे--जिसकी वृत्तियां क्षीण हो गई हैं, ऐसे चित्त के 
` ग्रहीता, ग्रहण और बाह्य में (तत्स्थ) स्थिर होकर, स्फटिक 
मणि के सहश, (तदञ्जनता) उन्हीं के स्वरूप को प्राप्त 
(तदाकार) हो जाना समापत्ति कहलाता है। 


व्याख्या--इस सूत्र में “समाप्तत्ति” का लक्षण किया गया 

है । अभिजात (उत्ताम जाति के) स्फटिक मणि में, श्रपना कोई 
. रङ्ग नहीं होता परन्तु उसमें गुण यह होता है. कि उसके समीप 
जिस प्रकार के रंग की भी कोई वस्तु हो वह उसी रंग की 
` दिखाई देने लगती है। उसके समीप यदि “जवाकुसुम' सुखे रंग 
के फूलों को रक्खें तो वह सुखे दिखाई देने लगती है, इसी 

प्रकार नीले-पीले रंगवाली किसी वस्तु के समीप रखने से वह 
वैसी ही दिखाई देने लगती है। इसी प्रकार चित्त प्रमाण, 
` विपयेय, विकल्प आदि अपनी पांचों वृत्तियों से (देखो सूत्र ६) 
क्षीण होकर, स्फटिक मणि के तुल्य, निमंल और स्वच्छ हो 
जाता है। तब ग्रहीता (अहंकार विशिष्ट आत्मा) ग्रहण 
(इन्द्रियां) और ग्राह्य (इन्द्रियों के विषय) जिसमें भी उसे 
लगावें वह उसी के आकार या स्वरूप को धारण करने लगता 
है । चित्त की इसी अवस्था का नाम संमापत्ति है । समापत्ति 

चार प्रकार की है। 


तत्र शब्दार्थज्ञानविकल्पैः संकीर्णा सवितर्का समापत्तिः ॥ 
, अर्थ--उसमें जो शब्द, भ्र्थ और ज्ञान के विकल्पों से 
मिश्रित हो वह सवितर्का समापत्ति. हैँ । 
व्याख्या-इन चार समापत्तियों के दो ग्रुप (श्रेणियां) 
हैं:-(१) एक सवितर्का और निर्वितर्का का जो स्थूल विषयों 
से सम्बन्धित हैं। (२) दूसरा सविचारा और निविचारा जो 
सुक्ष्म विषयों से सम्बन्धित है । उनमें से पहले ग्रूप का वर्णन 
करते हैं । स्थूल विषयों पर विचार करने के लिये एक 'गौ' की 
. कल्पना करो। इसमें तीन बातें हैं गो शब्द, उसका 
अर्थं(पशुविशेष) और इस शब्द और र्थे को मिलने से जो कुछ 
समझा जाता है वह ज्ञान । यवि योगी गौ में चित्त लगाने से 
जब तक उसके चित्त में इन तीनों के विकल्प रहें अर्थात्‌ 
ये तीनों (शब्द, अर्थ और शान) भिन्न-भिन्न प्रतीत 

होते रहें तव तक उस समाधि को सवितर्का कहेंगे। परन्तु 
जब समाधिस्थ बुद्धि में अर्थमात्र का ज्ञान रह जाता है तब . 
उसे निवितर्का समापत्ति कहते हैं। अगले सूत्र में उसका 


` वर्णन है :-- 


स्मृतिपरिशुद्धों स्वरूपश्न्येवार्थ भात्रनिर्भासा 
निर्वितर्का ॥४३॥ 


अर्थ-स्मृति के माजित होने पर अपने स्वरूप से शून्य सी, 

अर्थ मात्रा का जिसमें भान हो वह निविकर्ता (समापत्ति) है। 

` व्याख्या- स्मृति के माजित (शुद्ध) होने का तात्पर्यं यह 
है कि उसने वाह्य ग्राह्य विषयों की ओर काम करना छोड़ 
दिया है इसलिए अ्रम्यासी को, वस्तु के शब्द की स्मृति नहीं 
रहती और इसीलिए शब्द और ग्रथ से जो ज्ञान होता है वह 
भी नहीं रहता और चित्त इस प्रकार ग्रहणात्मक रूप को 
त्याग देता है और अपने स्वरूप में ग्रहणात्मक श्रवृत्तियों के 
निश्चेष्ट हो जाने से, शून्य सा हो जाता है। अब केवल अर्थ 
(ग्राह्मविषयाकार) स्वरूप से भान होने लगता है। इस 
अवस्था का नाम निवितर्का समापृत्ति होता है। 


एतयेव सर्विचारा च सुक्ष्सविषया व्याख्याता ॥४४॥ 


अर्थ--इस ही (प्रकार) से सूक्ष्म विषय वाली सविचारा 
और निविचारा (समापत्ति) व्याख्यान की गई (समभनी 
चाहिये) । 

अर्थ--जिस प्रकार किसी स्थूल विषय पर चित्त लगाने 


f 


१०६ योग रहस्य 
eee ese 
ओर शब्द अर्थे और ज्ञान तीनों के बोध बने रहने को सवितर्का 
समापत्ति कहते हैं, इसी प्रकार किसी सूक्ष्म विषय पर चित्त 
, लगाने और शब्द, अर्थं और ज्ञान तीनों के बोध बने रहने को 
“सविचारा” और उसी सूक्ष्म विषय के केवल भ्र्थाकार ज्ञान 
को “निविचारा समापत्ति” कहते हैं। अर्थात्‌ जो किसी 
(शब्दादिः से) आलम्ब से समाधि है वह सविचारा और 

निरालम्ब अर्थाकार होना, निर्विचारा । 


सुक्ष्मविषयत्वं चालिङ्गपयंवसानम्‌ ॥४५।॥। 


: अर्थ--और सूक्ष्म विषय, अलिङ्ग (चिह्तरहित कारणा- 
वस्था वाली प्रक्रति) तक, हैं । 


व्याइ्या--पंच स्थूल भूतों और उनके कार्य स्थूल विषयः 
कहलाते हैं। इन पञ्च स्थूल भूतों के बाद सुक्ष्म भुत (शब्द; 
अर्थ, रूप, रस, गन्ध) अहङ्कार, महत्तत्व और सत्‌, रज, तम 
की साम्यावस्था वाली प्राकृतिक सुक्ष्म विषय की सीमा है। 


ता एव सबीजः समाधिः ॥४६॥ 


अर्थे-वे ही (चार प्रकार की समापत्ति) सवीज समाधि 
(कही जाती है)। / ' 


व्यास्या--स्थुल अर्थ से (१) सवितर्का (२) निवितर्का 
और सूक्ष्म अर्थ से (३) सविचारा और (४) निविचारा चार 
प्रकार की समाधि है । इन्हें सबीज इसलिये कहते हैं कि इनमें . 
चित्त एकाग्र होता है निरुद्ध नहीं । 

अर्थ--निविचा र (समाधि) :के नैमँल्य में (अध्यात्म) बुद्धि- 
सत्व प्रसऱ्न=निर्मल हो जाता है। 4 
व्याख्या-बुद्धिसत्व, रजोगुण श्रौर तमोगुण के ग्रावरण 
से रहित होने और केवल सतोयुग में स्थित होने से निर्मलता 
प्राप्त कर लेता है और यह निर्मलता तब स्थिर हो जाती है 
. जव योगी प्रकृति पर्यन्त समस्त सुक्ष्म बाह्य विषयों को प्रत्यक्ष 
कर लेता है। 


ऋतम्भरा तत्र प्रज्ञा ॥४८॥। 
अर्थ-इसमें प्रज्ञा (बुद्धि) ऋतम्भरा (कही जाती) है। 
व्याख्या-उस निमेल हुए बुद्धि सत्त्व (सुत्र ४७) को 
ऋतम्भरा इसलिये कहते हैं कि वह बुद्धि निश्रम और केवलः 
पूर्ण सत्य को धारण करने वाली हो जांती है । 
श्र तानुमानप्रज्ञाभ्यामन्यविषया विशेषार्थत्वात्‌ ॥४६॥ 
अर्थ-- (यह निर्मल ऋतम्भरा प्रज्ञा) विशेष अर्थ वाली 
होने से, श्रुति (शास्त्र) और अनुमान की प्रज्ञा से, भिन्न 
“विषय (है) । 
व्याख्या- शास्त्र और अनुमान की प्रज्ञा से, केवल श्रवण, 
दर्शन और मनन होता है परन्तु ऋतम्भरा प्रज्ञा से निदिध्यासन 
(अनुभव या साक्षात्‌ या चखकर स्वाद लेना) भी इसी लिये 
उसको पहली प्रज्ञा से भिन्न विषय कहा गया है । 


तज्जः संस्कारोऽन्यसंस्कार प्रतिबन्धी ॥५०॥ 

अर्थ-इस (ऋतम्भरा प्रज्ञा), से उत्पन्न हुआ संस्कार 
अन्य संस्कारों को दूर कर देने वाला (होता) है । ४ 
व्यास्या--इस समाधिज प्रज्ञा (ऋतम्भरा) से उत्पन्न हुए 
संस्कार विषय वासना के संस्कारों .को, नष्ट कर देते हैं । 
'उनके नष्ट होने से विषय वासना का ज्ञान भी बाकी नहीं 
रहता। ये (ऋतम्भरा) वाले संस्कार, समाधिज बुद्धि 
(ऋतम्भरा) को पैदा करते हैं, उससे फिर वही संस्कार उत्पन्न 
होकर फिर बही समाधिज बुद्धि पैदा होती है। यही क्रम 
चलता रहता है। . er FR 


स्यापि निरोधे सवनिरोधान्निर्बीजसमाधिः ॥४ १॥ 


अर्थ-उस (ऋतम्भरा वाले संस्कार) के भी रोक देने पर 

सबके रुक जाने से, (असंप्रज्ञात) समाधि (की सिद्धि ) हो 
जाती है। - [ 

व्याख्या-ऋतम्भरा प्रज्ञा से जो संस्कार उत्पन्न होते हैं. 

खे, उक्त प्रकार की इष्टि से निरोध होते हैं। इन निरोधज 

संस्कारों के बार-बार उत्पन्न होने से निरोध बल इतना. बढ़ 

जाता है कि वे अपने जन्मदाता निरोधज के बार-बार अभ्यास 


से निरोधज संस्कार भी नष्ट हो जाते .हैं। उस (बीज) के ' 


नष्ट होने से निर्बीज समाधि की, स्वयमेव सिद्धि हो जाती हैँ । 
इसी को असम्प्रज्ञात योग की प्राप्ति कहते हैं। 


इति प्रथमः समाधिपादः । | 
पहला समाधिपाद समाप्त हुआ। . 


साचिनन्पाद 


[१०] क्रिया-योग' 
तपःस्वाध्यायेश्वरप्राणिधानानि क्रियायोगाः ॥१॥ 


अर्थ--तप, स्वाध्याय और ईश्वरप्रणिधान (ईश्वरपरा- 


यणता) क्रिया योग है । 
` व्याख्या -कष्टों का प्रसन्नता से सहना, नियमित जीवन 
बनाना, समय विभागानुसार कार्यं करना, तप कहलाता है। 
आर क्लेश, वासना और उन वासनाओं से बने विषयजाल, 
झौर चित्त की मलिनता, बिना तप के दूर नहीं होती । 
आम्‌ के पवित्र जप और वेद उपनिषदादि सतृशास्त्रो के 
नियमपूर्वक अध्ययन तथा आत्मनिरीक्षण को स्वाध्याय कहते 
हैं। निष्काम भावना से कमं करना और (उन्हें ईश्वर के अपंण 
करना तथा ईश्वर के आश्रय को इढ़ता से ग्रहण करना और 
. उसके प्रेम में मग्न रहना ईशवर-प्रणिधान है । इस प्रकार इन 
तीनों तप आदि को काम में लाने से क्रियायोग की सिद्धि 
होती है । 


[११] क्लेश-निवृत्ति के साधन 


समाधिभावनाथः क्लेशतन्‌करणाथश्च ॥२॥ 


अथे--(वह क्रिया योग) समाधि के उत्पन्न करने और 


क्लेशों के कम करने के लिये (प्रयुक्त) होता है। 


( 

व्याख्या--क्रियायोग के प्रयोग में लाने के दो उद्देश्य 
होते हैं:--(१) समाधि को प्राप्त करना (२) क्लेशो को कम 
करना । योगाग्नि ही से क्लेशों के बीज जलकर उत्पन्न होने 
के अयोग्य हो जाते हैं । 
अविद्याऽस्मिता -रागद्वेषाभिनिवेशाः पञ्च क्लेश्ाः।।३॥ 
अर्थ-अविद्या, अस्मिता, राग, हष और अभिनिवेश ये 
पांच क्लेश हैं । 
नोट--इनकी व्याख्या स्वयं दर्शनकार ने आगे के (५-६) 
सूत्रों में की है । 
झविद्या सेत्रमृत्तरेषां प्रसुप्त तनु विच्छिन्नोदाराणाम्‌॥४॥ 


अर्थ--प्रसुप्त, तनु, विच्छिन्न, और उदार (ग्रवस्था में 
रहने वाले) अगले (अस्मिता आदि चार) क्लेशों का क्षेत्र 
अविद्या है। 

व्याख्या-क्लेशों की चार ग्रवस्थायें हैं: -(२) प्रसुप्ता 
जिसमें क्लेश सोये से रहते हैं। (२) तनता-जिसमें क्लेश सक्षम 
रहते हैं। (३) 'विच्छिन्नता'-जिसमें क्लेश सजातीय का . 
विजातीय क्लेशो से दवे रहते हैं । (४): उदारता--जिसमें क्लेश 
पूर्णरूप से काम में श्रा रहे हैं। इनमें से जो योगी विदेह प्रकृति- 
लय है (देखो सूत्र १९ प्रथम पाद) उनके क्लेश प्रसप्त (सोये 
हुए) रहते हैं और वे उन्हें कुछ भी क्लेशित नहीं कर सकते : 
झौर जो क्रिया योगी हैं (देखो सुत्र २ इसी पाद का) उनके 
क्लेश 'तनुता' (सुक्ष्म) अवस्था में रहते हैं। बाकी जो दो 
क्लेशों की 'विच्छिन्तता' और उदारता की अवस्थायें, 

है, इनमें सांसारिक विषय वासनाओं में फंसे हुए नर नारी 
हा करते हैं । 


गनित्याऽशुचिदुःखाऽनात्मसु नित्य शुचि सुखात्म- 
ख्यातिरविद्य ॥५॥। 


अर्थ-श्रनित्य में नित्यता, अशुचि में शुचिता, दुःख में 
सुख और अनात्मा (जड़) में आत्मापन (चेतना की भावना 
करना) अविद्या है। 

व्याख्या -मिथ्या (विपरीत) ज्ञान का नाम अविद्या है। 
जो चीज नित्य नहीं है जगत्‌ राज्य सम्पत्ति आदि, उन्हें नित्य 
समकना, जो वस्तु अपवित्र है उन्हें पवित्र मानना, जो विषय- 
भोगादि दु:ख हैं उन्हें सुख ठहराना और जड़ को चेतना सम- 

. भना अविद्या है। ` 


दृग्दर्शनशक्त्यो रेकात्मतेवास्मिता ॥६॥ 


. अर्थ--द्रष्टा और दशंनञ्चक्ति को एक मानना “अस्मिता” 
(कहलाता है)।. 
च्याख्या-द्रष्टा जीवात्मा है और दर्शन शक्ति [देखने का 
साधन] बुद्धि और अन्य अन्तःकरण हैं, इनमें भ्रभेदज्ञान 
रखना अर्थात्‌ जीवात्मा और अन्तःकरणों को एक ही (अभिन्न) 
समकने को अस्मिता कहते हैं। 

ककरुरुककुकुरूसकरेखककोछकेरकरीरे रेड रखे रूकेके ककड केक क कू करनद्न रर 
सुखानुशयी रागः ॥७॥ 

अर्थ-सुख [अनुभव करने] के पीछे रहने वाली अभिः 
लाषा'का नाम राग है। 

व्यार्या-जिन वस्तुओं या विषयों से मनुष्य संसार में 
सुखोपभोग करता है उनके रखने या पुनः काम में लाने की 
इच्छा उसके भीतर रहा करती है उस इच्छा को राग कहते हैं॥ 


दुःखानुशयी द्वेषः ॥॥८॥। 


अर्थे- दुःख [भोगने] के बाद पीछे रहने वाली घृणा को 
हृष कहते हैं। ` रद 
व्याख्या--जिन वस्तुओं से संसार में मनुष्य को दुःख हुआ 
करता है उनसे जो भाव भोक्ता में घणा या क्रोध के रूप से 
- छाया रहता है उसी [भाव] का नाम द्वेष है । 


स्वरसवाही विदुषोऽपि तथा रूढोऽभिनिवेशः ten 


अर्थ--स्वरस (पूवं जन्म में मरने के दुःख) के साथ बहने" 
वाला, (मूर्ख के) समान विद्वानों पर भी चढ़ा हुआ (क्लेश). 
झभिनिवेश कहलाता है। 
व्याख्या-पिछले जन्म में भोगे, दुःख और सुख से उत्पन्नः 
द्वेष और राग, मनुष्य ,के भ्रन्तःकरण में वासना के रूप में. 
मौजुद रहते हैं । उन्हीं दुःखों में से मरने का भी एक दुःख है।' 
प्रत्येक प्राणी ने उनका पिछले जन्म में भ्रनृभव किया है । इसी “ 
लिये उससे डरता भी रहता है। इसी मृत्यु के भय का नाम 
झभिनिवेश क्लेश है । 

ते प्रति प्रसव हेयाः सुक्ष्माः ॥ १०॥ 


थ-वे [ क्लेश ] अपने कारण में (हेयाः) हटाने चाहिये 
सुक्ष्म होने पर । 


ठग्राख्या--इन पञ्च क्लेशों को हटाने का उपाय, इस सूत्र 
में बताया गया है कि पहले उन्हें क्रिया योग से (देखो सूत्र 
२, इसी पाद का) हलका करना चाहिये जब वे हलके (सूक्ष्म) 
हो जावें तब उन्हें उनके (प्रति प्रसव) उत्पत्ति स्थान (कारण) 
में लौटा देना चाहिये । 


ध्यानहेयास्तद्वृत्तयः ॥११॥ | 
` अर्थ-उन क्लेश वृत्तियों को ध्यान से हटाना चाहिये । 


व्याख्या--क्लेश की जिन वृत्तियों का अल्प व्यवहार है वे 

स्थूल वृत्ति और जिनका व्यवहार अधिक है वे सुक्ष्म वृत्ति 

कहलाती हैं । जिस प्रकार मैले वस्त्र से पहले स्थूल मल छूड़ाया 

- जाता है उसके बाद सुक्ष्म मल, क्योंकि उसके छुड़ाने के लिए 

विशेष यत्न करना पड़ता है। इसी प्रकार चित्त से इन क्लेश 

वृत्तियों को, जो स्थुल हैं उन्हें शुद्ध विचार से और जो सुक्ष्म 
हैं उन्हें ध्यान (चित्त की एकाग्रता) से दूर करना चाहिये। 


. [१२] कमे 


क्लेशमुलः कर्माशयोऽऽदृष्टाऽदृष्ट जन्म वेदनीयः ॥ १२॥ 
अर्थे-क्लेश का मूल; इष्ट भौर अदृष्ट जन्मों के कमों | 
की वासनाय हैं (ऐसा) जानना चाहिये ॥६ 

व्यास्या--वर्तमान जन्म को इष्ट भ्रौर बीते हुए जन्मों को 

अइ्ष्ट कहते हैं । मनुष्य जैसा कर्म करता है उससे उसी प्रकार 

की वासना बनती है और वासना मनुष्य चित्त में, कर्म की 

रेखा के रूप में रहा करती है। मनुष्य चित्त-का जन्म-जन्मा- 

न्तर की वासनाश्रों का भण्डार हुआ करता है । मनुष्य जितने 

भी क्लेश भोगता है उनका कारण वे वासनायें ही हुआ करती 
हुँ । इसी व्यवस्था का संकेत इस सूत्र में किया गया है। 


सति मूले तद्‌विपाको जार्यायुर्भोगाः ॥१३॥ 


अर्थ--मूल के रहते हुए उनका फल (१) जाति (योनि 
(२) आयु और (३) भोग (होते हैं) । ड 


व्याख्या-क्लेश का मूल वासनायें होती हैं, यह बात कही 
जा चुकी है, उसी मूल (कमं वासना समूह) के चित्त में रहने 
से उन (कर्मों) का फल जाति, आयु और भोग के रूप में कर्ता 
को मिला करता है । जाति का अभिप्राय मनष्य, पश॒-पक्षी 
आदि योनियों से है आयु का अभिप्राय योनि की आय से है। 
उसको माप-तोल वर्षो से नहीं किन्तु श्वासों की संख्या से की 
जाती हैं। मनुष्य अपनी आयु, मिले हुए जन्म में, अपने अच्छे 
बुरे कमों द्वारा घटा-बढ़ा सकता है । सुकर्म से आय बढ़ती है, 
दुष्कमं (नशे व्यभिचार आदि) से आयु का हास होकर, 
अकाल ही में, मृत्यु हो जाती है। भोग पर भी मनष्य के 
वर्तमान कम का प्रभाव पड़ा करता है। कर्म फल से प्राप्त 
भोगरूप रोग, चिकित्सा शास्त्र के अनुकूल विधान करने से 
समय से पहले कम या दूर हो जाता है। 


८ 

ते ह्लादपरितापफलाः पण्याऽपृण्यहेतुत्वात्‌ ।। १४॥ 


अर्थ-वे (जाति, आयु और भोग) पुण्य और पापरूप 
कारण से, हषे ग्रौर शोक रूप वाले (होते हैं) । 


व्याख्या--कर्मो के फल जाति, आयु और भोग रूप में. 
होते हैं। ये अच्छे और बुरे दोनों प्रकार के होने से, दुःख और 
सुख का कारण होते हैं । दुःख बुरी वस्तु होने से त्यागने योग्य 
होना ही चाहिये । परन्तु सुख तो अच्छी वस्तु है इसलिए 
` ग्रहण करने योग्य है। तो इस अंश में तो ये (जाति, आयु 
और भोग रूप) भोग अच्छे ही समझे जाने चाहिये। इसका 
उत्तार अगले सूत्र में दिया जाता है। 


[१३] ये सब दुःख ही हैं 


परिणासतापसंस्कारदुःखँग णवृत्तिविरोधाच्च 
दुःखमेव सवं विवेकिनः ॥ १५॥ 


र्थ -ज्ञानी पुरुष को तो परिणाम-दुःख, ताप-दुःख और 
संस्कारःदुःख तथा गुणवृत्तियों के विरोध से सब दुःख ही है । 

व्याख्या-दुःख और सुख का लक्षण इस प्रकार किया 
जाता है! 

«या ओोगेन्द्रियाणां तृप्तेः उपशांतिः तत्सुखम्‌ ।” अर्थात्‌ जो 
भोग करने वाली इन्द्रियों की तृप्ति की शान्ति है यही सुख है। 
“या लौल्यादनुपशान्तिस्तद्‌ दुःखम्‌ । अर्थात्‌ जो (विषय की 
इच्छा से इन्द्रियों की) चंचलता से अशान्ति होती है वही दुःख 

हैं। ये लक्षण स्पष्ट कर रहे हैं कि इन्द्रियों की विषय भोग से 
तृप्ति अथवा उनकी इच्छा की अपूर्ति ही, सुख और दु:ख कही ` 
जाती है । इन लक्षणों से स्पष्ट है कि संसार में जिसे सुख 
कहते हैं वह भी इन्द्रियों को भोग हीं का नाम है। परन्तु 
विवेकी पुरुष इन्हें सुख. नहीं समझता अपितु दुःख ही मानता 
है। उसके कारण यें हैं :-- 


परिणाम ढुःख- संसार के जितने भी भोग्य (भोजन 
वस्त्रादि) हैं सभी परिणामी हैं। स्वच्छ वस्त्र क्षण-क्षण में 
मेला होता रहता है, यूवावस्था घड़ी-घड़ी में बुढ़ापे से परि- 
वतित होती रहती है। जिस पत्नी को रूप यौवन सम्पन्ना 
देख कर पति प्रसन्न होता था वह रूप यौवन पल-पल 
में क्षीण हो रहा है। निष्कर्ष यह है कि सांसारिक भोग कोई 
भी ऐसा नहीं जिसमें परिवर्तन न होता हो। इसी लिये सुख 
की समस्त सामग्री, परिणामदुःख मिश्चित होने से दुःख ही 
कही जा सकती है । ः 


तापढुःख- मनुष्य जब सुखों का उपभोग करता है तब 
उसके हृदय में उन सुखों के बाधक साधनों से द्वेष रहता है 
द्वेष से चित्त सदैव संतापित होता है यह सन्ताप स्वयमेव 
दुःख है । इसलिये सुखी में, दूसरा दुःख जो मौजूद रहा करता 
है, वह तापदुःख है। 


संस्कार दुःख-मनुष्य जब पृण्य कर्म करता है तो । 


उससे उसे सुख मिलता है । इस सुख से संस्कार (वासना) 
उत्पन्न होता है । उस संस्कार (वासना) की स्मृति से उसमें 

राग, राग से प्रवृत्ति (फिर उसी कर्म करने की इच्छा), 
` प्रबृत्ति से कमं, उससे फिर वंही वासना, राग प्रवृत्ति और 
कर्म इस संसार चक्र से मनुष्य का छूटना सुख की इच्छा 
छोड़े बिना सम्भव नहीं, इसीलिए इस चक्र की फंप्तावट, ज्ञानी 
पुरुषों के लिए, बन्धनरूपी दुःख की है । । 


गुण प्रवृत्ति-गुण “सत्‌”, “रज”, “तम”, तीन हैं भौर 
` ये तीन परस्पर विरोधी हैं। एक की प्रबलता में शेष दो सदैव. 
विरोध करते 'रहते हैं। इस प्रकार, जब तक गुणों की प्रवृत्ति 
मनुष्य के हृदय में बाकी रहती है यह देवासुर संग्राम मनुष्य 
के भीतर जारी ही रहता है। योगी जब तक निस्त्रैगुण्य नहीं 
होता, इस संग्राम रूपी दुःख से बच नहीं सकता। ग्रतः यह 
बात साफ हो गई कि विवेकी को सांसारिक सुख भी दुःख ही 
हैं। ये दुःख काल की इष्टि से, तीन अवस्थाओं में रहा करते 
हैं--(१) भूत दुःख (२) वर्तमान दुःख (३) अनागत (भावी) 
दुःख, इनसे बचने के लिए मनुष्य का कर्तव्य क्या है :-- 


[१४] दुःख जो दूर करना चाहिये 


हेयं दुःखसनागतस्‌ ॥॥१६॥ 
अर्थ--(जो) दुःख अनागत (अर्थात्‌ अभी श्राया नहीं है 
परन्तु आ सकता) है (वही) हटाने के योग्य है । 
व्याख्या -जो दुख मिल चुका है उसके हटाने का विचार 
व्यथे है, जो दुःख वर्तमान काल में मिल रहा है, वह भी भूत 

काल में किये हुये कार्यों का फल होने से अनिवायं है। भावी 
दुःख हमारे वर्तमान काल के कर्मों के फलरूप होते हैं इसलिए 
. वर्तेमान काल के कर्मों को ठीक करके वह भावी (अनागत) 
हुःख हटाये जा सकते हैं। उसी के हटाने का यत्न करना 

चाहिये । 


[१५] दुःख के कारण 


. ब्रष्टादृश्ययोः संयोगो . हेयहेतुः ।। १७॥ 
अर्थ--द्रष्टा और दृश्य का संयोग हेय का हेतु है। 
व्याख्या--द्रष्टा जीवात्मा है और दृश्य प्रकृति से उत्पन्न 

- हुए शरीरादि कायं हैँ । इनके संयोग ही से (हेय) संसार के 
दुःख उत्पन्न हुआ करते हैं। इसलिए यह आवश्यक है कि 
द्रष्टा इश्य और इनके संयोग की निवृत्ति रूप प्रतिकार : 
(चिकित्सा) समझ लिया जावे । 


- प्रकाश क्रिया स्थितिशोल भुतेन्द्रियात्मक 
भोगाऽपतर्गा्थं दृश्यस्‌ ॥१८॥॥ 


अर्थ--प्रकाश, क्रिया और स्थितिशील, पञ्चभुत और 
इन्द्रिय स्वरूप, भोग और मोक्ष प्रयोजन वाला (पदार्थ) दृश्य 
(कहलाता है)। ' 

व्यास्या--प्रकृति के तीन गुणों में सत्व गुण का शील 
(स्वभाव) प्रकाश, रजोगुण की क्रिया और तमोगुण की स्थिति 
(अक्रियत्व) है। इनमें से रज और तम भोगार्थ ओर सत्व 
मोक्षार्थं हैं। इन तीनों गुणों के कार्य, संसार के सभी पदार्थ, 
इश्य कहलाते हैं । 

यद्यपि सभी कार्य इन गुणों के श्राधीन हैं, और ये गुण 
बुद्धि में रहते हैं तथापि फलस्वरूप मोक्ष और भोग का भोक्ता 
जीवात्मा ही है । इसका कारण यह है कि यदि प्रकृति के इन 
नीच गुणों का सम्पकं जीवात्मा से न रहे तो फिर ये कुछ नहीं 
कर सकते क्योंकि उनमें जड़ता है। उनमें जो कुछ भी कतृ प्व 
है उसका कारण वह चेतना का प्रकाश है जो जीवात्मा के 
सम्पर्क से उनमें आ जाया करता है। इसलिए असली कारण 
क॒तृ त्व और भोक्तृत्व का जीवात्मा ही है। मन, वुद्धि आदि 
सेना रूप उसके साधन ही कहे जा सकते हैं। जिस प्रकार सेना 
के कर्तृ त्व का श्रेय राजा ही को मिला करता है, इसी प्रकार 
जीवात्मा जो इन समस्त अन्तः और बहिः कारणों का राजा 
रूप ही है, कर्ता और भोक्ता कहा जाता है। 


विशेषाऽविशेर्षालगमात्राऽलिङ्गानि गुणपर्वाणि ॥१९॥ 


ग्रर्थ--विशेष, अविशेष, लिगमात्रा; अलिंग, (प्रकृति के) 
गुणों की चार श्रवस्थायें हैं । 
व्याख्या--(१) विशेष=* स्थूल भूत--१० कर्मे र्द्रिय+-१ 
सन कुल=१६ . ई 
(२) श्रविशेष= तन्मात्रा (शब्द, स्पशे, रूप, 
रस, गन्ध)--१ अहंकार कुल=६। 
(३) लिगमात्रा = १ महत्तत्व । 
(४) अ्रलिग = मूल प्रकृति । 
योग = २४। 
यही २४ पदार्थ सांख्य का भी अभिमत है । यहां तक दृश्य 
का स्वरूप वर्णन किया गया है अब द्रष्टा का लक्षण करते हैं । 

ब्रष्टा दृशि मात्रः शुद्धोऽपि प्रत्ययाऽनुपश्ञयः ॥२०॥ 


अर्थे-द्रष्टा इसि (ज्ञान) मात्र है औरौर शुद्ध भी, (और) 
प्रत्ययों के अनुसार देखने (जानने) वाला है। ' 

व्याख्या--आत्मा को गुणी श्रौर उसके ज्ञान को गुण कह्‌ 
कर दोनों में समवायसम्बन्ध कहना भी दर्शनकार को इष्ट 
नहीं है । किन्तु ज्ञानमात्र कहने का तात्पर्य यह है कि जीवात्मा 
ज्ञान स्वरूप है। स्वरूप, सत्ता (ज्ञान = वस्तुतत्व - Thing in 
४९६) को कहते हैं, और जो उस सत्ता में न्याय दया आदि के 
सदृश होते हैं, वे गुण कहलाते हैं । सूत्र का भाव यह है कि 
जान द्रष्टा (आत्मा) का गुण नहीं किन्तु उसकी सत्ता व स्वरूप 
है, प्रत्यय का तात्पर्यं बुद्धि को हुई प्रतीतियों से है। प्रत्यय के 
अनुसार देखने (जानने) का मतलब यह्‌ है कि आत्मा (जीव): 
शुद्ध होने से अपने सान्निध्य मात्र से उन प्रतीतियों (प्रत्ययो) 
को जो बुद्धि को होती रहती हैं, साथ ही साथ देखने (जानने) 
वाला होता है। की, 


तदर्थं एव च दृश्यस्याऽऽत्मा ॥२१॥ 


अ्र्थ--हृश्य (प्रक्कति) का आत्मा = स्वरूप केवल द्रष्टा के 
लिए है। 

न्याख्या- जगत्‌ में प्रकृति विक्कति होकर जो अनेक वस्तुयें 
उत्पन्न किया करती है सभी जीवात्मा के लिए होती हैं प्रकृति 
के अपने लिए कुछ नहीं होता। यदि: यह कहा जावे कि 
जीवात्मा जब मुक्त हो जाता है तब उसके .लिए यह कुछ भी. 
नहीं होता तो इसका उत्तर इस प्रकार दिया जाता है-- 

कृतार्थ प्रति नष्टसप्यनष्ट तदन्यसाधारणत्वात्‌ ॥२२॥। 


अर्थ- कृतार्थ के प्रति नष्ट भी अन्यों के प्रति सामान्यतया 
अनष्ट है। 


` व्याख्या--जो जीव कृतार्थं (मुक्त) हो गये हैं, उनके लिए 
यद्यपि प्राकृतिक भोग नष्ट हैं परन्तु अन्यों के लिए तो जो अभी 
मुक्त नहीं हुए हैं ये समी भोग उपयोगी हैं। संसार में मुक्त 
और बद्ध दोनों प्रकार के जीव सदैव रहा करते हैं इसलिए 
प्रकृति की अनुपयोगिता कभी नहीं होती । 


स्व स्वामि शक्त्योः स्वरूपोपलव्धि-हेतु संयोगः ॥२३॥ 
अर्थ- स्व (प्रकृति) और स्वामी (जीव) की शक्तियों के 
स्वरूप की उपलब्धि का हेतु संयोग है । 
व्याख्या-स्व=प्रकृतिरूपी मिलकीयत = भोग्य, 
स्वामी = जीवरूपी मालिक = भोक्ता 


प्रकृति जड़ है और पुरुष (जीव) चेतन होने से जड़ प्रकृति 
पर अपना अधिक्रार रखता हैं और इसीलिए सुत्र में उसे 
मालिक कहा गया है । 


द्रष्टा (जीव) और (दृश्य) प्रकृति के संयोग से जो दृश्य 
पदार्थों की प्राप्ति होती है उसी का नाम भोग है । इस भोग 
की प्राप्ति संयोग से होती है, जिसका सूत्र में उल्लेख है। इस 
संयोग से भोग्य (प्रकृति) और भोक्ता (पुरुष) की शक्तियों का 
स्वरूप प्रकट हो जाता है। प्रकृति की शक्ति के प्रकट होने का 


~» 


१२२ योग रहस्य 
eoeeeecessseGऐईGvऐPE च>च्छच्छ ९०५५6 
भाव यह है कि सांसारिक पदार्थ ग्रधिक से अधिक भोग्य होने 
के योग्य हो जावें और पुरुष की शक्ति के प्रकट होने का 
तात्पय यह है कि वह अधिक भोक्ता बनने की योग्यता वाला 
हो जावे । जब दोनों की शक्तियां इस प्रकार प्रादुभू त होकर 
संयुक्त होती हैं तब इसी संयोग से बन्धन की उत्पत्ति होती है। 
जब पुरुष स्वयमेव प्रकृति से मेल करके संयोग और संयोग से 
बन्धन पैदा किया करता है तो वह आखिर यह करता क्यों है? 


तस्य हेतु रविद्या ॥२४॥ 


अर्थ--उस (संयोग) का हेतु अविद्या है। 
व्यास्या-बन्धन के कारण संयोग को, पुरुष (भोक्ता) 
अविद्या अर्थात्‌ अपने मिथ्या ज्ञान से पैदा करता है । 


[१६] चिकित्सा 
तदऽभावात्संयोगाऽभावो हानन्तद्द्रष्टुः केवल्यस्‌ ॥२४॥ 


अर्थ--उस (भ्रविद्या) के अभाव से संयोग का श्रभाव(होता 

है और वही) हान द्रष्टा (पुरुष) का मोक्ष है । 

' व्याख्या--उस. ग्रविद्या से मनुष्य किस प्रकार बचे ? सूत्र 

. में उसकी चिकित्सा (हान) यह बतलाई गई है कि उसको दुर 

करना चाहिए । उसके अभाव होने से, उससे उत्पन्न संयोग का 
अभाव होगा और उसी संयोग के अभाव का नाम मोक्ष है। 


[१७] चिकित्सा के साधन 


विवेक ख्यातिरविप्लबा हानोपायः ॥२६॥ 
अर्थ--स्थिर विवेक ख्याति हान का उपाय है ।. 


\ 

व्याख्या--पहले सूत्र में हान (इलाज) यह बतलाया गया 
है कि अविद्या की निवृत्ति की जावे । अब बतलाते हैं कि उस 
चिकित्सा के लिये श्रापको क्या करना चाहिए । 
विवेक ख्याति उस विवेक (ज्ञान) को कहते हैं जो बृद्धि, 
चित्त आदि दृश्य पदार्थों के आत्मा से भिन्न होने से, सम्बन्धित 
है। वह उपाय यह है कि मनुष्य के भीतर, दृश्य पदार्थों से 
आत्मा की भिन्नता का ज्ञान स्थिर रीति से रहने लगे । जब 
मिथ्या ज्ञान इस विवेक ख्याति के निरन्तर अभ्यास से, दग्ध 
बीज हो जाता है तव तमोगुण और, रजोगुण के प्रभाव नष्ट 


` - हो जाते हैं और उस समय सत्वगुण के प्रकाश में स्थित योगी 


का ज्ञानप्रवाह और निर्मल हो जाता है.।.मिथ्या ज्ञान के दुर 
होने से विवेकस्याति इढ़ होती है और विवेकख्याति के क्रमशः 
इढ़ होते रहने से मिथ्या ज्ञान (अविद्या) दूर होने लगता है। 
यही उपाय है जिसका अभ्यास होना चाहिये । 


तस्य सप्तधा प्रान्तभूमि प्रज्ञाः ॥२७॥ 
. अरथृ-उस (विवेक ख्याति वाले) की सात प्रकार की प्रान्त 
भूमि वाली प्रज्ञा हो जाती है। 
व्याख्या-प्रान्त भूमि,“प्रान्त' कहते हैं दूसरे किनारे को। 
“भूमि” का तात्पर्यं योग भूमि से है। प्रान्त भूमि का अभिप्राय 
यह है कि योगी उस अवस्था को पहुंच जावे, जिसमें उसकी 

रज्ञा परले किनारे तक पहुंचने वाली हो जावे। वे ७ प्रकार 
की प्रज्ञा (बुद्धि) ये हैं । | 


प्रज्ञा निमुक्ति 

[१] ज्ञेय शून्यावस्था । अर्थात्‌ जो जानना था जान लिया, 
“अब कुछ ज्ञातव्य बाकी न रहने से जिज्ञासा का अन्त हो गया। 

[२] हेय शून्यावस्था ।. अर्थात्‌ जो कुछ छोड़ने योग्य था. 
अविद्या आदि ४ क्लेशों को छोड़ दिया । अब कुछ छोड्ने. 
“योग्य (हेय) बाकी नहीं रहा । इसलिए छोड्ने की इच्छा 
(जिज्ञासा) का भी अन्त हो गया । 

(३) प्राप्य-प्राप्त अवस्था । भ्रर्थात्‌ प्राप्य (हान) जो कुछ 
था पा लिया, अब कुछ प्राप्तव्य वाकी न रहने से प्रेप्सा = 
आप्त करने की इच्छा का भी अन्त हो गया । 

(४) चिकीर्षा शून्यावस्था । अर्थात्‌ ज्ञान का उपाय कर | 
चुका अब कुछ कर्तव्य शेष न रहने से करने की इच्छा 
(चिकीर्षा) का भी अन्त हो गया । 

इन चारों का नाम प्रज्ञा की विमुक्ति है । 


चित्त की विमुक्ति 


(१) बुद्धि सत्त्व ङृतार्थंता। अर्थात्‌ बुद्धि आदि (अन्तः- 
'कारणों) का कार्थं समाप्त हो गया । 

[६] गुणलीनता । य्र्थात्‌ प्रकृति के, अन्तःकरण रूप में 
परिणत हुए गुण, अपने कारण (प्रकृति) में लीन हो गये । 

[५] आत्मस्थिति-प्रक्ृति के तीनों गुणों से बाहर होकर 
आत्मा की अपने स्वरूप में स्थिति हो गई। अब यह (जीव) 
आत्मा परमात्मा को साक्षात्‌ करेगा। अव कुछ बाकी 
नहीं रहा । 

इन तीनों को चित्त की विमुक्ति कहते हैं। 


[१८] अष्टांग योग 


योगाङ्गानुष्ठानादशुद्धिक्षये ज्ञान दीप्तिरा- 
विवेकख्यातेः ॥ २८॥ 


अर्थ--योग के (आठ) अङ्गों के अनुष्ठान से, ग्रशुद्धि के 
क्षय होने पर, विवेक ख्याति पयन्त ज्ञान का प्रकाश होता है । 

व्याख्या--मनुष्य के हृदय में शुद्धि और अशुद्धि दोनों का 
समावेश होता है । अशुद्धि रहने से'तम और रज गुणों से हृदय 
भरपुर रहता है परन्तु शुद्ध हो जाने पर केवल सत्वगुण का _ 
प्रकाश उनमें रहने लगता हैं। इसलिए अशुद्धि के क्षय के लिए 
योग के यम नियमादि = ग्रङ्गों का अनुष्ठान करना चाहिए । 
इन नियमों के ग्रनुष्ठान सें ग्रशुद्धि दूर होकर ज्ञान का प्रकाश 
होते होते वह अन्तिम ज्ञान, जिसे विवेकख्याति कहते हैं, योगी 
के हृदय में आकर हृदय को प्रकाशित कर देता है। 


यस नियमाऽऽसत प्राणायाम प्रत्याहार धारणा ध्यान 
समाधयोऽष्टावङ्गानि ॥२६॥ 


अथ- (१) यम, (२) नियम, (३) आसन, (४) प्राणा- 
याम (५) प्रत्याहर, (६) धारण, (७) ध्यान, (८) समाधि, ये ` 
(योग के) आठ अङ्ग हैं । 

नोटः-इनमें से प्रत्येक भ्रङ्ग की व्याख्या आगे के सूत्रों 
में है। 

[१९] यप्र 

'अहिसा सत्याऽस्तेय ब्रह्मचर्याऽपरिग्रहा यमाः ॥३०॥ 

ग्रथ-(१) अहिसा, (२) सत्य, (३) श्रस्तेय, (४). ब्रह्म- 
-चर्यं (५) अपरिग्रह, ये ५ यम कहलाते हैं । 

व्याख्या-विषयों से; मन सहित इन्द्रियों के उपरत करने 
का नाम यम है। (१) मन, वचन और कर्म से किसी को पीड़ा 
'न देना अहिसा, (२) मन, वाणी और कर्म से वही सोचना, 
कहना और करना जो अन्तरात्मा के अनुकूल हो सत्य 
(३) पराये धन लेने का मन वचन और कर्म से यत्न न 
करना = अस्तेय, (४) इन्द्रिय संयम करते हुए वीर्य रक्षा करना 
ब्रह्म चये और (५) भोग साधनों के संग्रह से लोभ से मुक्त 
होना अपरिग्रह कहलाता 


जाति देश काल ससयानवच्छिननाः सावंभोसा 
सहान्नतस्‌ ॥३ ११ 
अर्थ-(वे यम) जाति, देश, काल और समय से न कटने . 
वाले सावेभौम (आलमगीर) महाव्रत हैं। . 


व्याख्या- जाति देशादि से न कटने का अभिप्राय यह है कि 
इनके द्वारा ये अहिसा आदि महाव्रत संकुचित न किये जायें । 

जाति के द्वारा संकोच-गौ और ब्राह्मण.को न मारेंगे [ 
अन्य को मारें तो कुछ हजे नहीं । 
देश के हारा संकोच-ब्रज में रह कर वहां शिकार न 
करूंगा, अन्य स्थलों के लिए यह पाबन्दी नहीं है। 
काल के ठार! संकोच-एकादशी को मांस न खाऊ गा, 
अन्य तिथियों में खाना निषिद्ध नहीं हैं। 
समय के द्वारा. संकोच-अपने बनाये नियम और की 
हुई अपनी प्रतिज्ञा के विपरीत हिसा न करू गा । कल्पना करो 
कि एक आदमी ने प्रतिज्ञा कर रखी है कि आपने लिए किसी 
प्राणी का वध न करूंगा परन्तु अन्यों के लिये वध करने में 
दोष नहीं है। 
- इस प्रकार जाति आदि के द्वारा संकोच का फल यह होता 
. “है कि अहिंसा आदि सबंदेश र सर्वकाल में पालनीय नहीं 
रहते और तब इनको महाव्रत भी नहीं कह सकते । 


[२०] निय 


शौच संतोष तपः स्व्ाध्यायेहबरप्रणिधानानि 


नियताः ॥३२॥ 
अर्थ--[ १ ] शौच, [ २] सन्तोष, [ ३ ] तप, [ ४ | स्वा- 
च्याय [५] ईश्वर'प्रणिधान, ये (पांच) नियम हैं। 
व्याख्या -(१) वाहर और भीतर शरीर और मन आदि. 
को पवित्र रखना शौच [ २ ] तत्परता से किये हुए कर्म का 

जो फल मिले उससे अधिक का लोभ न करना सन्तोष, 
(३) गरमी, सरदी आदि द्वन्हों का सहन करते हुए, समय 
विभागानुसार सभी कामों का करना 'तप', (४) ओम्‌ का 
जप ग्रौर वेदोपनिषदादि सद्ग्रन्थों का अध्ययन 'स्वाध्याय' 
और (५) निष्कामभावना से कमं करते, हुए उन्हें ईश्वरापंण 
करना. ईश्वरप्रणिधान कहलाता है। 


[२१] यम ओर नियम के फल 


वितकबाघने प्रतिपक्षभावनम्‌ ।।३३॥ 


अर्थ-वितकं के हटाने में प्रतिपक्ष की भावना (करनी). 
चाहिये । 

व्याख्या -वितकं = विरोधी तकं । अहिसा आदि यम और 
शौचादि नियमों में जब मनुष्य के भीतर इसके विरोधी विचार 
उत्पन्न हों तो उन्हें उन (विरोधी) विचारों के विरुद्ध भावना 
करके हटाना चाहिये । विरुद्ध भावना का भाव यह है कि 
मनुष्य अपने भीतर ग्लानि पैदा करे और अपने को धिक्कारे 
कि मैंने निश्चय किया था कि अहिसा आदि का पालन करू गा 
अब मैं स्वयं उन्हें तोड़ रहा हूँ । अपनी प्रतिक्षा भङ्ग करके मैं 
अपने को पातकी बना रहा हूँ । 


इत्यादि-वितक के उदाहरण: 


(१) “क” ने मुझे गाली दी है इसलिए मैं उसे अवश्य 
मारूगा । 

(२) 'ख' ने मना करने पर भी 'ग' पर नालिश कर दी 
है इसलिये मैं झूठी गवाही देकर उसका अभियोग खारिज 
करा दूगा । 

(३) 'क' ने मेरा धन चुरा लिया है इसलिये मैं भी उस- 
की चोरी करके उसे ठीक करूगा । 

(४) जितना धन 'क' के पास है उतना धन तो कहीं न 
कहीं से मेरे पास आ ही जाना चाहिए। 

(५) ग्राज तो सरदी अधिक है इसलिये न नहाञगा । 

(६) हम तो सन्तोषी जीव हैं इसलिये पुरुषार्थ की हमको 
क्या जरूरत हैं ? 

(७) आज कुछ अच्छा पदार्थं पाकशाला में वना है इस- 
लिये समय से कुछ पहले ही भोजन करना अच्छा है। 

(ऽ) जी नहीं चाहता कि इस समय कुछ पढ़ें इसलिये 
आज स्वाध्याय न सही । 

(६) सव कर्म ईश्वरापंण करना व्यर्थं है। ईश्वर को 
भला किसने देखा है ! इत्यादि । 


_ वितर्का हिसादयः कृतकारितानुमोदिता लोभकोध- 
मोहपुवंका मृदु-मध्याइधिसात्रा दुःखज्ञानाऽनन्तफला 


इति प्रतिपक्षभावनम्‌ ॥३४॥ 
अर्थ--हि सादि वितकं (१) कृत, (२) कारित, (३) अनु- 

मोदित। (१) लोभ, (२) क्रोध, (३) मोहपूर्वक । (१) मृदु, 
(२) मध्य, (३) अधिमात्र भेद वाले हैं, जिनके फल दुःख और 
अज्ञान अनन्त हैं। इसलिये (इनका) प्रतिपक्ष (विरोध) 
करना चाहिये। 


व्याख्या--यम और नियम में वणित ग्रहिसादि १० बातों 
के विरुद्ध, हिसा ग्रसत्य, स्तेयादि १० वितकं हैं। कृत (जो 
स्वयं किया जावे) कारित, (जो दूसरों से कराया जावे) और 
अनुमोदित (अन्यो के द्वारा की हुई हिसा का समर्थन) भेद से 
प्रत्येक वितक (हिसा आदि) तीन-तीन प्रकार के हैं । 

अब इन तीन-तीन भेदों के लोभ, क्रोध और मोह भेदों से, 
फिर तीन-तीन भेद हो जाते हैं--जै से एक हिसा वितकं को लें 
तो इसके ३ भेद्‌.कृत, कारित और अनुमोदित होते हैं, अब ये 
तीन भेद लोभ, क्रोध और मोह के सम्पर्क से फिर तीन-तीन . 
प्रकार के होकर नौ (९) हो गये। अब ये ९ भेद फिर मृदु 
(हलका) मध्य (मृदु से अधिक परन्तु अधिमात्रा से कम) और 
अधिमात्रा (सबसे अधिक) भेद से तीन-तीन प्रकार के होकर 
२७ हो गये । इसी प्रकार असत्य और अस्तेय आदि वितर्को के 
भेद से बहुत भेद वितको के होकर 'अनन्त' अज्ञान दुःख का 
कारण हो जाते हैं । इसी हेतु से सूत्र में आदेश किया गया है 
कि इनका प्रतिपक्ष (विरोध) करना चाहिये जिससे इन वितर्को 
से छुटकारा पाकर अभ्यासी अहिंसा आदि में प्रतिष्ठित होकर 
उनसे लाभ उठा सकें। 


'ग्रहिसाप्रतिष्ठायां तत्सन्निधौ वेरत्यागः ॥३ ष। । 
अर्थ अहिसा में (निश्चलता पुबंक) स्थित होने पर उस 

( अहिसक योगी ) के समीप ( सभी प्राणियों का ) बेर छूट 
जाता है 
व्याख्या--छोटे वालक सर्वदा निर्दोष होते हैं। उनकी 
भीतरी हिसा आदि (निर्दोषता) की झलक उन (बच्चों) 
की भोली आंखों, उनके भोले चेहरे की आक्कति आदि से देखने 
वालो को, आ जाया करती हैं । कई वार देखा और सुना गया 
है कि इसी प्रकार के बालकों को भेड़िये उठा ले गये परन्तु 
उनकी ग्रहिसापुण आंखों को देखते ही भेड़िये के भीतर से 
' हिसावृत्ति जाती रही और ऐसे बच्चों को मारने की जगह, उन 
भेड़ियों ने रक्षा की, पाला और पाल-पोसकर वड़ा किया । ऐसे 
ही भेड़िये के द्वारा पाला हुआ एक १३-१४ वर्ष का वालक, 
इटावा के कलेक्टर द्वारा आर्यसमाज वरेली के अनाथालय में 
लाया गया था । उसमें अधिकतर बातें भेड़ियों को चबड़-चबड़ 
कर पानी पीना आदि, उस समय भी बाकी थी। मनुष्य का 
हृदय भी अहिसा के अभ्यास से ऐसा ही निर्दोष हो जाता है 
झौर तब उसके साथ भी कोई वेर नहीं करता । 


सत्यप्रतिष्ठायां क्ियाफलाऽऽश्रयत्वस्‌ ॥३६॥ 


- अर्थं-सत्य में स्थित होने पर क्रिया और फल का आश्रय 
हो जाता है । 

व्याख्या--अब अभ्यासी सत्य के आचरण से मन, वाणी 

और क्रिया तीनों प्रकार से सत्य में स्थित हो जाया करता है 

तब क्रिया और उस क्रिया के फल दोनों का आश्रय स्थान उस 
की वाणी हो जाती है श्रर्थात्‌ जो वह कह दता है वसा हो हो 
जाता है । व्यास ने लिखा है कि ऐसे सत्यवादी की वाणी 
अमोध (सफल) हो जाया करती है। वह यदि किसी (पापा) 
को कह देवे कि धार्मिक होजा, तो अवश्य वह पाप छोड़कर 

धामिक हो जावेगा । 


भ्रस्तेयघ्रतिष्ठायां सवंरत्नोपस्थानस्‌ ॥।३७॥ 


अर्थ-चोरी न करने (की मर्यादा) में स्थित हो जान पर 
सव रत्न प्राप्त होने लगते हुँ ! 

व्याख्या--मनुष्य की जब नियत ठीक हो जाती है और 
मन, वाणी और क्रिया, किसी प्रकार से भी वह दूसरे के धन 
में कमी नहीं करता तो ऐसे निर्लोभी पुरुष को किसी प्रकार 
की भी कमी नहीं रहती और सभी वस्तु उसे स्मयमेव प्राप्त 
होने लगती हैं । 


ब्रह्मचय प्रतिष्ठायां वीर्यलाभः ।।३८॥ 
अर्थ -ब्रह्मचयं में प्रतिष्ठित होने पर वीर्यं का लाभ 


होता है । 

व्याख्या-ब्रह्मचरयं के नियमानुकूल ग्राचरण करने से 
अतिशय वीर्य की प्राप्ति होती है और ऐसा ब्रह्मचारी सव कुछ 
कर सकने में समर्थ हो जाता है। ँ 


अपरिग्रहस्थयं जन्सक्षथन्तासस्बोधः ॥३६९॥ 


अर्थ--अपरिग्रह में स्थिर होने से जन्म क्योंकर हुआ, इस 
का बोध हो जाता है। 

व्याख्या--जन्म-जन्मान्तर के संस्कार, वासना और स्मृति 
का भण्डार चित्त है, मरने पर चित्त का बिगाड़ कुछ नहीं 
` होता। ज्यों का त्यों बना रहता है । शुद्ध संस्कार वाले बालक, 
जब तक वे सांसारिक छल छिद्र से रहित रहते हैं, अपने पहले 
' जन्म का हाल बतला दिया करते हैं। पीछे सांसारिक लोभ 
और मोह का आवरण पड़ जाने से उसे भूल जाया करते हूँ । 
चित्त का अध्ययन करने के लिये उस आवरण को हटा देना 
आवश्यक है। अ्रहिसा, सत्य, अस्तेय और ब्रह्मचर्यं सम्पन्न 
होने के वाद जब श्रम्यासी लोभ को त्याग दिया करता है तव 
उसका हृदय शुद्ध और चित्त आवरण रहित हो जाता हैं और 
फिर उसको अपने पहले जन्म का हाल जान लेने में कोई 
कठिनत्ता नहीं होती । 


शौचात्स्वाद्गजुग॒प्सा परेरस॑ सर्ग: ॥४०॥ 


अर्थ-शौच से अपने अंग से घृणा (होती है) और अन्यों 
से संसर्ग छूट जाता है। 


व्याख्या--योगी शौच के अभ्यास से हृदय को शुद्ध और 
पवित्र कर लेता है तब उसे मल मूत्रादि, अनेक अपवित्र 
वस्तुओं के भण्डार अपने शरीर से भी घृणा होने लगती है। 
जब वह इस प्रकार अपने ही शरीर को निन्दित समभने 
लगता है तव अन्यो के, ऐसे ही निन्दित शरीर से किस प्रकार 
संसर्ग रख सकता है । 


% 

सत्वशुद्धि सौमनस्येकाग्रयेन्त्रियजया$5त्मदशंनत्वानि च ॥ 


अ्र्थं--सत्व (बुद्धि) शुद्धि, मन वा अच्छापन, (चित्त की) 
एकाग्रता, इन्द्रिय का जीतना और आत्मा के दर्शन (साक्षा- 
त्कार करने) की योग्यता भी (शौच से होती है)। 

. व्यास्या--बाह्य और ग्राभ्यन्तर शुद्धि की स्थिरता से, 
योगी की बुद्धि निर्मल हो जाती है । बुद्धि की निर्मेलता से मन 
भी शुद्ध हो जाता है और मन की शुद्धता चित्त की चंचलता 
को दूर कर देती है जिससे वह एकाग्र होने लगता है । मन की 
शुद्धि और चित्त की एकाग्रता से इन्द्रिये उसके वश में हो जाती 
हैं और इन सबसे उसके भीतर ग्रात्म-साक्षात्कार करने की 
योग्यता, दूसरे शब्दों में, आत्मा की अन्तमूखी वृत्ति के जागृत 
करने की योग्यता आ जाती है। 


सन्तोषादनुत्तमसुखलाभः ॥४२॥ 
..... अर्थ--सन्तोष से अनुत्तम सुख प्राप्त होता है । २ 
व्यास्या--अनुत्तम शब्द के दो अर्थ हँ । एक जो उत्तम न 
हो, दुसरा जिससे बढ्कर कोई उत्तम न हो । यहां यही दूसरा 
अर्थ अभिप्रेत है । सन्तोष से मनुष्य तृष्णा-रहित हो जाता है 
और तृष्णा-रहित होने से जो सुख प्राप्त होता है उसकी उपमा 
किसी भी सुख से नहों दी जा सकती । एक जगह कहा है:-- 
यच्च कामसुखं लोके यच्च दिव्यं महत्सुखम्‌ । 
तृष्णा क्षय सुखस्येते नाहतः षोडशीं कलाम्‌ ॥ 
अर्थात्‌ संसार में जो काम-सुख है और जो अन्य महान्‌ 

DOSS? 


C000 
दिव्य सुख हैं, वे तृष्णाक्षय सुख की सोलहवीं कला (ग्ंश=भाग) | 
के समान भी नहीं । 


डे 


कागेन्द्रियसिद्धि रशुद्धिक्षय गत्तपसः ॥४३॥। 


अथ--तप से शरीर और इन्द्रिय की सिद्धि और श्रशुद्धि 
का क्षय होता है। 
व्याख्या--तप के अनुष्ठान से अशुद्धि (मल) क्षीण हो 
जाती है और अशुद्धि के क्षीण हो जाने से काय (देह) सिद्धि 
(अणिमादि । सूत्र ४४ तथा ४५ विभूतिपाद) और इन्द्रिय सिद्धि 
(दूर श्रवण, दिव्यदर्शेनादि। सुत्र, ४० आदि विभूतिपाद) 
हो जाती है। 


स्वाध्यायादि ष्टदेबता संप्रयोगः ।४४॥ 
अर्थ--स्वाध्याय से इष्ट -( मन चाहे) देवता का मेल 
होता है । 
ब्याख्या- देवता वेद मन्त्रों के विषय (5०७००) को कहते 


हैं। जब वेदादि सद्ग्नन्थों का स्वाध्याय किया जाता है तो उस 
से मन्त्रों में वणित प्रनेक विद्याओं का ज्ञान हो जाता है। 


समाधिसिद्धिरीश्वरप्रणिधानात्‌ ॥४५॥ 


अर्थ--ईश्वर प्रणिधान से समाधि की सिद्धि होती है । 


व्याख्या--जब योगी जो कुछ भी करता है, ईश्वरापंण 
करके ही करता है और अपमान कुछ नहीं रखता, तब उसे 
संप्रज्ञात समाधि की सिद्धि हो जाती है । 

Vee 
[२२] यामन 
स्थिरसुखमासनम्‌ ॥४६॥ 
अर्थ--जिसमें स्थिर सुख हो वह श्रासन (कहलाता है। । 
व्याख्या-आसन के अनेक भेद हैं श्रौर उनकी अनेक उप- 
योगितायें भी हैं परन्तु राजयोग आरन का तात्पर्य यह है कि 
योगी पद्मासन आदिकों में से किसी ऐसे आसन में बैठे जिससे 
उसे स्थिर रीति से सुख मालूम हो। 
अयत्न शेथिल्यानन्त समापत्तिभ्याम्‌ ॥४७॥ 
अर्थ--प्रयत्त को शिथिलता और अनन्तों के साम्मुख्य में 
आने से आसन की सिद्धि होती है । 
व्याख्या-थआसन की सिद्धि के लिये, आसन की जरूरत है। | 
(१) प्रयत्न की शिथिलता--आसन करने वाले को क्रिया- 
णून्य सा बन जाना चाहिये । जिससे शरीर किसी प्रकार से. 
भी हिल-जुल न सके । अनन्त का अभिप्राय अनन्त पशु-पक्षियों 
से है जिनके सान्मुख्य में आने से अनेक प्रकार के आसन उनसे 
सीखे जाते हैं जैसे मयूरासन, कुक्कूटासन, उष्ट्रासन इत्यादि । 
दूसरा भाव अनन्त विभुत्व से है जैसे कोई सव॑ देशी (सर्वव्यापक) 
वस्तु हिल. जुल नहीं सकती इसी प्रकार अनन्त (इश्वर 
आकाशादि) को लक्ष्य में रखते हुए उसी प्रकार का गतिशून्य 
अपने को बनाना चाहिये । 

ततीइन्ट्राऽनसिघातः ॥४८॥ - 
अर्थ-उस (आसन की सिद्धि) से इन्द्रों की चोट नहीं 
लगती । 
व्यास्या--द्व न = गरमी-सरदी आदि के क्लेश से आसन 
की सिद्धि द्वारा योगी वच जाया करता है! 


[१३] प्राणायाम 
तस्मिन्सति श्वास प्रश्वासयोगतिबिच्छेद: प्राणायामः ४६॥ 
अर्थ--उस (आसन) के स्थिर हो जाने पर श्वास और 
प्रश्वास की गति रोकना प्राणायाम है । 
व्याख्या-- श्वास - वाहर की वायु का भीतर ले जाना । 


प्रश्वास = भीतर की वायु का बाहर निकलना। इनकी 
गति को रोक देना अर्थात्‌ न श्वास भीतर लें और न बाहर 
निकालें, प्राणायाम कहलाता है। प्राण वायु का नाम हैं, 
आयाम कहते हैं फेलाने, विस्तार देने को | प्राणायाम का भाव 
यह है कि दोनों प्रक्रार के श्व्रासों को विस्तार देना अर्थात्‌ उन्हें 
देर-देर में भीतर लेना और वाहर निकालना । 


बाह्मभ्यन्तरस्तम्भवृत्तिदंशकालसंस्याभिः परिदृष्टो 
दीघसुकष्सः ॥५०॥ 
अर्थ- (१) वाह्य (२) आभ्यन्तर (३) स्तम्भवृत्ति (प्रकार 

का प्राणायाम) देश काल और संख्या से देखा हुआ दीर्घे और 
सूक्ष्म होता है । 
व्याख्या- (१) बाह्य श्वास का बाहर निकाल देना, इसी 

को रेचक कहते हैं । (२) आभ्यन्तर = पूरक, श्वास का भीतर 
ले जाना, स्तम्भवृत्ति = कुम्भक, बाहर या भीतर न ले जाकर 
प्राण को जहां का तहां रुका रहने देना । इन तीनों में से प्रत्येक 
प्राणायाम तीन-तीन प्रकार ,का होता है । (१) देशपरिइष्ट= 
समीप या दुर के वायु का खींचना, (२) काल परिहृष्ट = समय 
. की विशेष मात्रा में श्वास का लेना या निकालना । ये सभी 
प्राणायाम दीर्घे (विस्तृत) भी होते हैं और सूक्ष्म भी । 


बाह्याभ्यन्तरवि षयाक्षेपी चतुथः ॥ ५१॥ 


अर्थ--बाहर और भीतर (दोनों देशों में) आक्षेप करने 
(फेंकने) वाला चौथा प्राणायाम है । 

व्याख्या--श्वास को बाहर निकालकर बाहर ही रुका रहने 
देना वाह्य कुम्भक और श्वास को भीतर ले जाकर भीतर ही 
. रुका रहने देना भ्राभ्यन्तर कुम्भक कहा जाता है.। इस चौथे 
प्राणायाम का तीसरे से अन्तर यह है कि तीसरा बिना रेचक 
या पुरक के श्वास को जहां का तहां रोक देना है परन्तु चौथे . 
में पूरक या रेचक के बाद श्वास रोका जाता है। 

ततः क्षीयते प्रकाशावरणम्‌ ॥५२॥ 

अर्थ--उस (प्राणायाम के सिद्ध होने से) प्रकाश पर पड़ने 
वाला परदा हट जाता है। 


व्याख्या--मनुष्य के भोतर जो सत्व गुण है उस पर तमस्‌ 
आर रजस्‌ का परदा पड़कर उसे ढांप दिया करता है जिससे 
मनुष्य में अनेक दोष आ जाते हैं परन्तु प्राणायाम के ग्रम्यास 
से रजस्‌ और तमस्‌ गुणों का ह्लास होकर सत्व की वृद्धि होती 
है और मनुष्य उन दोषों से मुक्त हो जाता है । जैसा मनुस्मृति 
सें भी कहा है:-- 


दह्यन्ते ष्सायमानानां घातूनां हि यथा सलाः। 
तथेन्द्रियाणां दह्यन्ते दोषाः प्राणस्य निग्रहात्‌ ॥ 
मनु० ६।७१॥। 


अर्थात्‌--जैसे अग्नि में, धोके हुए (स्त्ररणादि) धातुओं के 
मल दग्ध हो जाते हैं इसी प्रकार प्राण के रोकने (प्राणायाम) 
से इन्द्रियों के दोष दग्ध हो जाते हैं । 


धारणासु च योग्यता मनसः ॥५३॥ 


अर्थ-धारणा (के अभ्यास कर सकने) में मन की योग्यता 
हो जाती है | 


व्याख्या- धारणा चित्त के एकाग्र करने को कहते हैं । इस 
घारणा की योग्यता प्राणायाम के सिद्ध होने से हो जाती है। 
इस सूत्र में आये धारणा शब्द में प्रत्याहार को सम्मिलित 
समझना चाहिये क्योंकि प्रत्याहार के अभ्यास के बाद ही 

घारणा के अभ्यास शुरू किये जाते हैं तात्पर्यं यह है कि 
प्रत्याहार और धारणा दोनों की योग्यता प्राणायाम से हो 
जाती है। 


[२४] प्रत्याह्मर 
. स्वविषयासंप्रयोगचित्तस्य स्वरू पाऽनुकार इवेन्द्रियाणां 
| प्रत्याहारः ।॥ ५४॥ 

अर्थ--इन्द्रियों का अपने विषय में मेल न होना और चित्त 

के स्वरूप का अनुकरण सा करने लगना प्र त्याहार(कहाता) है। 
व्याख्या--प्रत्याहार कहते हैं पोछे हटने को । यहां इर्द्रियों 

का अपने विषय से पीछे हटना अभिप्रेत है। जब चित्त का 
इन्द्रियों से मेल होता है तब इन्द्रियां भी अपने-अपने विषय की 

. ओर चलती हैं। यदि मेलन हो तो इन्द्रियां भी अपने-अपने 
विषय से मेल न खखेंगो । सूत्र का भाव यह है कि.जव चित्त 
इन्द्रियों से मेल न रखकर अपने स्वरूप में स्थिर हो तब उसकी 
निरुद्धावस्था होती है । बस चित्त की इसी निरुद्धावस्था का 
अनुकरण करके जब इन्द्रियां भी अपने-अपने विषय से मेल 
न रखकर निरुद्ध हो जावें तो इस अवस्था को प्रत्याहार कहेंगे। 


ततः परभावर्यतेन्द्रियाणास ॥५५॥ 
ग्रथ--इस (प्रत्याहार की सिद्धि) त इन्द्रियां पूर्णतया वश 
सें हो जाती हैं । 

व्याख्या-चित्त की एकाग्रता इन्द्रियों के विषय में न 
होकर जब अन्य ओर हो जाती है तव न चित्त विषयों की ओर 
जाता और न इन्द्रियां । इस प्रकार चित्त का इन्द्रियों सहित 
विषयों की ओर न जाना जितेन्द्रियता कही जाती है। यही 
जितेन्द्रियता प्रत्याहार से प्राप्त हो जाती है। 

इति द्वितीय: साधन पादः । 
द्वितीय साधनपाद समाप्त हुझ्ना । 


विभूति पाद 


[२ ५] धारणा 
देशबन्धड्चित्तस्य धारणा ॥। १॥। 
अर्थ-चित्त का (किसी) देश में बांधना धारणा 
(कहलाता) है । 
व्याख्या-अपने शरीर के नाभि-चक्र हृदय-कमल, श्र मध्य 
नासिका के अग्रभाग, जिह्वा के अग्रभाग या ब्रह्म-र्ध्य (मूर्धा) 
अथवा किसी बाह्य-विषय में चित्त का; वृत्तियों के माध्यम से 
ठहराना धारणा कहाता है। 
[२६] ध्यान 
तत्र प्रत्येकतानता ध्यानम्‌ ॥२॥ 
 गर्थ-उस (धारणा) में प्रत्यय (ज्ञान) का एक सा बना 
रहना घ्याच कहा जाता हूँ । 
व्याख्या-देश विशेष (नाभि-चक्रादि) में चित्त का ठहरना 
धारणा कहा गया है । यह चित्त का ठहराव जब स्थिर हो 
जावे और ध्येय का ज्ञान एक जैसा बना रहे और दूसरा किसी 
प्रकार काज्ञान चित्तमें न आवे तो इस अवस्था का नाम 
ध्यान कहा जायेगा । 


[२७] समाधि 
तदेवार्थमात्रनिर्भासं स्वरू पश्न्यमिव समाधिः॥३॥ 

अर्थ--उसी (व्यान) में जव अर्थ (ध्येय) मात्र का प्रकाश 


रह्‌ जावे और (ध्याता) अपने रूप से शून्य सा हो जावे तो उसे 
समाधि (कहेंगे) । 

व्याख्या-ध्यान और समाधि में अन्तर यह है कि ध्यान 
म ध्याता, ध्यान ्रौर ध्येय इन तीनों का ज्ञान योगी को 
रहता हू, परन्तु समाधि में अर्थ (ध्येय) मात्र का प्रकाश रह 
जाता हूँ । ध्याता और ध्यान न रहते हों यह नहीं होता । ये 
रहते जरूर हैं परन्तु इनका स्वरूप शून्य-सा हो जाता है। 
व्याता पर ध्येय के स्वभाव का पूर्ण आवेश हो जाता है। इस 
आवेश का फल यह्‌ होता है कि ध्याता को अपनी सुध-वुध 
नहीं रहती और वह केवल ध्येय के प्रकाश ही में निमग्न और 
तल्लीन सा हो जाता है। 


[२८] वृत्तियों के निरुद्ध होने से पहली बातें 


त्रयसेकत्र सांयसः ॥४॥ 


अर्थ-तीनो (धारणा, ध्यान और समाधि) एकत्रित 
होकर संयम (कहलाते हैँ) । 


व्याख्या-इन तीनों को किसी एक लक्ष्य पर लगाना, 
योग दरशन की परिभाषा में, संयम करना कहलाता है। 
तज्ज यात्प्रज्ञाऽऽलोक्ः ॥४५॥। 


अथं-उस (संयम) के जय (सिद्ध) होने से प्रज्ञा का 
आलोक (प्रकारा) हो जाता है। 

व्याख्या--धा रणा, ध्यान और समाधि के ग्रभ्यास ऑर 
इन तीनों के किसी एक ध्येय पर लगा सकने की योग्यता प्राप्त 
हो जाने से योगी की बुद्धि निर्मल हो जाती है और उस प्रज्ञा 
के नैमंल्य से योगी ऐसे काम ले सकता है जो साधारण वुद्धि 
वालों को आशचयं में डालने वाले होते हैं । 

तस्य भूमिश्ु विनियोगः ॥६॥। 

अर्थ -उन (संयम) का भूमियों में विनियोग (होता है)॥ 

व्याख्या--संयम करने की योग्यता अभ्यास से वढ़ती है। 
अभ्यास वार-बार एक ही काम फे करने से पूरा होता है ।पहले 
सबसे नीचे दरजे का अभ्यास करे, उसके वाद क्रमशः ऊचे 
दरजे का अ्रभ्यास करता और बढ़ाता जावे । उन्हीं दरजों को 
योग दर्शन की परिभाषा में भूमि कहते हैं। विनियोग के अथ 
लगाना, काम में लाना आदि हैं। तात्पर्यं यह हुआ कि योग 


की शक्ति, योग की भूमि में, लगाई जाती है तभी उसकी वृद्धि 
होती है। 


त्रयमन्तरग पूर्वभ्यः ।॥७॥ 


अर्थ--(ये) तीन [बारणा, ध्योन और समाधि] पहले 
(यम नियमादि) से अन्तरंग हैँ । 


व्याख्या--यम से प्रत्याहार पर्यन्त बहिरंग और इनकी 
अपेक्षा धारणा, ध्यान और समाधि अन्तरंग हैं । 


तदपि बहिरंग निर्बोजस्य ।।८॥। 


विभूति पाद द १४५ 
e000 vo ९७ व ६०५७० ९०९३९७-६९०९३ ५७५७ ५७ «७ ६०२० ६०९७ ९७-५०९> 
अथ-तो भी (उपयु क्त तीनों धारणा, ध्यान और समाधि) 
निर्बीज (या ग्रसम्प्रज्ञात समाधि) का बहिरंग है। 
व्याख्या--धा रणा, ध्यान और समाधि वे साक्षात्‌ साधन 
सवीज या सम्प्रज्ञात समाधि के हैं परन्तु निर्बीज या असम्प्रज्ञात 
समाधि के ये असाक्षात्‌ कारण ही कहे जा सकते हैं। इसी लिये 
इन्हें निबींज समाधि की अपेक्षा बहिरंग कहा गया है । 


(२९) परिणा विवरण 
व्युस्थाननिरोधसंस्कारयोगाभिसवप्रादुर्भावो निरोध- 
क्षणचित्तान्वयो निरोधपरिणामः ॥६॥ 


अर्थे- वब्युत्थान संस्कार का छिपना झौर निरोध संस्कार 
का प्रकट होना और निरोध क्षण के चित्त से जिनका सम्बन्ध 
हो, उसे निरोध परिणाम कहते हैं। 

व्याख्या--व्यूत्थान के अर्थ विरोधाचरण के हैं । योग-दशन 
में ब्युत्थात चित्त की क्षिप्त, मूढ़ और विक्षिप्त भूमियों को 
कहते हैं । FA 

जिस समय चित्त निरुद्ध होता है तब ये व्युत्थान दव जाया 
करते हैँ । 

ये दोनों (व्युत्थान और निरोध) चित्त के धमे हैं जिनमें से 
एक के उदय होने पर दूसरा अस्त हो जाया करता है। चित्त 
के तीन परिणाम हैं (१) निरोध परिणाम (२) समाधि परिणाम 
(३) एकाग्रता परिणाम । इनमें से इस सूत्र में पहले निरोध 
परिणाम का लक्षण किया गया है। जब चित्त: का व्युत्थान 
संस्कार दव जाता है भौर चित्त निरुद्ध होकर संस्कारमात्र रह 

जाता है तो चित्त की इस परिवर्तित संस्कार-शेष अवस्था को 
निरोध परिणामः कहते हैं । 
तस्य प्रशान्तवाहिता संस्कारात्‌ ॥ १०॥ 
अर्थ- संस्कार से उस (चित्ता) की प्रशांत वाहिता होती 
व्याख्या--जब व्यत्थान संस्कार दव जाता है और निरोध 
संस्कार प्रकट हो जाता है तो इससे चित्त निर्मल होकर शान्त 
हो जाता है। 
सर्वार्थतेकाग्रतयोः क्षयोदयौ चित्तस्य संसाधि- 


परिणामः ॥१ १॥ 

ग्र्थ--चित्त की सर्वार्थता (सब विषयों में लगा रहना) का 
क्षय और एकाग्रता. का उदय होना समाधि परिणाम - 
कहलाता है । 

व्याख्या-जब चित्त की ऐसी अवस्था हो जावे कि वह 
प्रत्येक विषय की ओर न जाकर किसी एक केन्द्र पर एकाग्रित 
हो जाये तो चित्त की इस एकाग्रित अवस्था का नाम समाधिः 
परिणाम होता है । 


` ततः पुनः शान्तोदितो तुल्यप्रत्ययों चित्तस्येकाग्रता- 


परिणासः ॥ १२॥। 

भ्र्थे-शान्त बीते हुए को कहते हैं और उदित वर्तमान 
को, शान्त प्रत्यय वह ज्ञान हैं जो चित्त में पहले का है और 
उदित प्रत्यय वह ज्ञान है जो चित्त में अब आया है। जिस 
अवस्था में यह दोनों ज्ञान (शान्त और उदित) एक जैसे होकर 
रहने लगें तो चित्त की इस परिवर्तित अवस्था का नाम 
एकाग्रता-परिणाम है । 

एतेन भूतेर्ब्रियेष धर्मलक्षणाउवस्थापरिणामा 
व्याख्याताः ॥ १३॥ 


अथ--इससे (पञ्च) भूतों और इन्द्रियों में घमं परिणाम, 
लक्षण परिणाम और अवस्था परिणाम (भी) कहा गया 
ईसमभो)। 


व्याख्या--ऊपर जो चित्त के तीन परिणाम कहे गये हैं ऐसे : 


ही पञ्चभ्ूतों और इन्द्रियों में भी, घमें, लक्षण और अवस्था 
भेद से तीन परिणाम होते हैं जिन्हें धर्म-परिणाम, लक्षणः 
परिणाम और अवस्थापरिणाम कहते हैं । इन तीनों परिणामों 
का विवरणं इस प्रकार है:-- 

पांच भूत और इन्द्रियां सभी सत्व रज और तम भेद से 
न्निगुणात्मक हैँ । परिणाम इन्हीं गुणों में हुआ करता है। परि- 
णाम का अर्थे यह है कि एक गुण को छोड़कर दूरे का धारण 


करना । इनमें पहला धमं-परिणाम है । जैसे पांच भूतों में से . 


एक भूत पृथ्वी का परिणाम मनुष्य, पशु और पक्षियों के शरीर 
तथा धर घटादि हैं, दूसरा परिणाम लक्षण परिणाम है। इस 


परिणाम का कारण कालभेद है, जैसे पूर्व शरीर, वर्तमान 
शरीर और भविष्यत्‌ शरीर । धर्म-परिणाम इस परिणाम से 


पृथक नहीं रहता बल्कि धर्म-परिणाम ही काल भेदं से लक्षण 
परिणाम हो जाता है । तीसरा अवस्था परिणाम जैसे पुराना 
घर, नया घर, जवान लड़का, बुढा आदमी इत्यादि । 

योगाचार्य लक्षण परिणाम के भविष्यत्‌ परिणाम को 
साक्षात्‌ रूप से नहीं परन्तु शक्ति रूप से अवस्थित मानते हैं । 
उन्होंने उदाहरण दिया है कि पीपल, वट झौर आम आदि के 
बीज से अवसर पाकर क्रमपूर्वेक पीपल वट और आम आदि के 
ही वृक्ष बनेंगे । इसका मतलब यह है कि भावी वृक्ष शक्ति रूप 
से वर्तमान बीज में उपस्थित हैं ग्रौर यह ठीक हैं। 


बान्तोदिताव्यपदेश्यधर्सानुपातो धर्मी ॥१४॥ 


अर्थे--शान्त (बीते हुए), उदित (वर्तमान) और अव्यपदेश्य 
(बतलाने या निर्देश करने के अयोग्य= भविष्यत्‌) धर्मों में 
गिरने (या रहने) वाला धर्मी (कहलाता) है । 
व्याख्या-बने हुए, बनते हुए और बनने वाले प्रत्येक घड़े 
में मिट्टी मौजूद रहती है। इसीलिये घडा धर्म और मिट्टी धर्मी 
है। प्रकृति के जितने भी विकार महत्तत्व से लेकर स्थूल भूत 
पर्यन्त हैं, इनमें से जो भी मिट्टी के सदृश धर्मी होंगे वे सभी 
सापेक्ष धर्मी ही कहे जावेंगे। निरपेक्ष धर्मी के सम्बन्ध में 
याद रखने योग्य है कि अन्य दर्शनों में गुण गुणी को प्रायः धर्म 
` और धर्मी कहा गया है परन्तु योगदशन में धर्म ग्रौर धर्मी शब्द 
कार्य कारण के लिये प्रयुक्त हैं। कर 


ऋमान्यत्वं परिणामाउन्यत्वे हेतुः ॥ १५।। | 
अथे--क्रम भेद परिणाम भेद में हेतु हैं । 

व्याख्या -क्रम-भेद का भाव यह है कि कपास से रुई 
निकाली गई, रुई से सूत बना और सुत से वस्त्र तैयार हुआ । 
तो यहां वस्त्र तक पहुंचने में जितना क्रम-भेद हुआ वही क्रम- 
भेद अनेक परिणामों का कारण है। कपास से रुई, फिर रुई से 
सुत, फिर सुत से वस्त्र ये तीन (धर्म) परिणामक्रम भेद से हुए 
हैं। ये भेद धर्म-परिणाम के हैं, इन्हीं में काल और झवस्था-भेद 
के अनेक लक्षण-परिणाम और श्रवस्था-परिणाम होते हैं । इन ` 
अन्तिम परिणामों का कारण भी वही क्रम-भेद है। 
(३०) विभूति 
पहली विभूति 
परि णासत्रयसंयमादतीतानागतज्ञानम्‌ ॥ १६॥ 
अर्थ--तीनों परिणामों के संयम से अतीत (भूत) और 


अनागत (भविष्यत्‌) का ज्ञान होता है । 
व्यार्या--संसार के तीनों कालों में होने वाले समस्त पदार्थ 


इन्हीं तीन (धर्म, लक्षण और अवस्था) परिणामों के अन्तर्गत 
रहते हैं । जब योगी इन्हीं (तीन) परिणामों में संयम करेगा तो 
उसको उस पदार्थ के, जिससे ज्ञान के लिये उसने संयम किया 
है, भूत और भविष्यत्‌ का ज्ञान हो जायेगा। ऊपर कहा जा 
चुका है, (देखो सूत्र १२ की व्याख्या) कि भविष्यत्‌, शक्ति रूप 


, से, वर्त्तमान में मौजूद रहता है ऐसी दशा में भविष्यत्‌ के ज्ञान 


हो जाने का आश्चर्यं ही कयां हो सकता है! यहां से उन 

विभूतियों 'सिद्धियों' का वर्णन शुरु हुआ है जिन्हें योगीजन 
प्राप्त कर लिया करते हैं। संयम. करने का ग्रभिप्राय अपनी 
समस्त (धारणा, ध्यान और समाधि से उपलब्ध) ग्रात्म- 
शक्तियों को किसी एक विषय में लगा देने से है । 
दसरी विभूति 


शब्दाथप्रत्ययानासितरेतराष्यासात्संक रस्तत्प्रविभाग- 
सायमात्सवभतरुतज्ञानम्‌ ॥ १७॥ 
अथ- शब्द, अर्थ और प्रत्यय (ज्ञान) में अन्य में अन्य का 
अभ्यास (अशुद्ध कल्पना) करने से सब संकर (एकमेव) हो 
जाते हैं। (परन्तु) ;उनके विभाग (शब्द, अर्थ और ज्ञान) में 
संयम करने से सबकी बोली का ज्ञान हो जाता है। | 
व्याख्या-शब्द वाचक जैसे जल, अर्थ वाच्य अर्थात्‌ वह 
पतली चीज जिसके {पीने से प्यास शान्त होती है और ज्ञान 
` चित्त की वृत्तियों की तदाकारता । ये तीनों पृथक्‌ पृथक्‌ अपनी- . 
अपनी सीमा रखते हैं। साधारण लोग जो इस सीमा को नहीं 
समभते, एक की जगह दूसरे का प्रयोग करते हैं, परन्तु योगी, 
यथार्थं ज्ञानी होने से तीनों की पृथक्‌-पृथक्‌ सीमाओं को जानता 
है, वह शब्द, अथे और उनके सम्बन्ध की नित्यता को भी 
जानता हैं। सम्बन्ध को नित्यता के कारण शब्द से अर्थ पृथक्‌ 
नहीं किया जा सकता । जब योगी किसी शब्द में, चाहे वह 
मनुष्य को बोल-चाल का हो अथवा पशु-पक्षियों का, संयम 

करता है तो उसे उस शब्द का अर्थ ज्ञात हो जाता है और इस 

प्रकार वह प्रत्येक प्राणी की बोली समझ सकता है। 


तीसरी विभूति 


रांस्कारसाक्षात्करणात्पुवेंजातिज्ञानस्‌ ॥ १८७ 


अर्थ--संस्कार के साक्षात्‌ .करने से पूव जाति (जन्म) का 
ज्ञान हो जाता है। 

व्याख्या--मनुष्य का सुक्ष्म शरीर जो मन, बुद्धि और 
चित्तादि का समुदाय होता है, मृत्यु होने पर स्थूल शरीर के 
नष्ट हो जाने से, नष्ट नहीं होता । सूक्ष्म शरीर में चित्त, जन्म 
जन्मान्तर के रिकार्ड के रूप में होता है । उसमें तीन चीजें होती 
हैं (१) स्मृति (२) वासना (३) संस्कार । (१) जन्म जन्मान्तर 
का प्राप्त ज्ञान स्मृति रूप में रहता है, (२) किये हुए अच्छे बुरे 
कर्म वासना के रूप में (फल प्राप्ति के. लिये) और (३) जच्म- 
जन्मान्तर के पड़े हुए प्रभाव (Impressions) संस्कार के रूप 
में चित्त में रहते हैं। अनेक बालक जिनके अच्छे संस्कार होते 
हैं पिछले जन्म का हाल बता दिया करते हैं परन्तु ज्यों.ज्यों 


(१) किपलिंग ने अपनी जंगल बुक में लिखा है कि एक 
मनुष्य जिसको उसने मौगली (००४४) लिखा है वह भेड़ियों 
से उनकी भाषा बोलकर बात-चीत किया करता था (१८०६।९ 
७००८ ०३ एटा) । स्टूअटं (9४९४४४) महोदय एक दूसरे 
व्यक्ति हैं जिनका हाल इ गलेँड के 0शाए पथ» में छपा है, 
जो भेड़ियों से न केवल बात-चीत करते थे बल्कि उनके साथ 
खेलते भी थे । Vider Leader Dated 5-9-93. 


EE ] 

वे बड़े होते जाते हैं त्यों त्यों उनकी नैसगिक शुद्धता कम होने 
लगती है, और उनके अन्त:करणों पर माया और मोह का 
आवरण पड़ने लगता है। इसका फल यह होता है कि पिछले 
जन्म का चित्त रूप रिकार्ड (लेख-पत्र) साथ होते हुए भी उसे 
जान नहीं सकते । परन्तु जब योगी उस आवरण को, अपनी 
उपलब्ध शुद्धता और यथार्थंज्ञता से हटा दिया करता है तब 
वह चित्त रूपी पट्टिका के पढ्ने के योग्य होकर अपने पिछले 
न्म का हाल जान लिया करता है। योगदर्शन के सूत्र में 
स्मृति वासना और सांस्कार सबका, एक नाम सांस्कार दिया 
गया है । संस्कार के साक्षात्‌ करने का भाव उपयुक्त आवरण 
का चित्त से हटा देना मात्र है। 
चौथी विभूति 
प्रत्ययस्य परचित्तज्ञानम्‌ ॥ १६॥। 
अर्थ-प्रत्यय के साक्षात्‌ करने से दूसरों के चित्त का ज्ञान 
(हो जाता है) । 
व्यार्या-मनुष्य के चित्त की प्रवृत्ति कि वह राग युक्त है 
वा दोषयुक्त, उसके चेहरे, उसकी आंखों आदि से अनुभवी 
पुरुषों को अथवा उन विद्वानों को जिन्होंने आक्ृति-विद्या 
(Science of facial Expressicn) का अध्ययन किया है, ज्ञात 
हो जाया करती है । अनुभव और आक्कति-विद्या के अध्यवम 
' दोनों से योगी की शक्ति जिससे वह संयम करता है, 

अधिक होती है, इसलिये योगी को पराये चित्त का प्रकार 
समझने में कुछ भी कठिनता नहीं होती । अवश्य ही. योगी यह 
नहीं जान सकता कि किसी दूसरे के चित्त की प्रवृत्ति किस 
विषय (धन, स्त्री आदि) की ओर है क्योंकि योगी ऐसे विषयों 
में संयम नहीं कर सकता क्योंकि इसमें उसके पतन होने का 
भय है। 
पांचवीं विभूति 
' कायरूपसंयमात्तद्ग्राह्मशक्तिस्तम्भे चक्षुः प्रकाशासंप्र- 
योगेऽन्तर्धानम्‌ ॥२०॥ 


अर्थ-काय (शरीर) के रूप में संयम करने से उस शरीर 
की ग्राह्म शक्ति रुक जाने और उस (शरीर के रूप) का आंख 
के प्रकाश से संयोग न रहने पर ( योगी ) अन्तर्धान ( हो 
सकता है ) । [ | 

व्याख्या--जहां आंखों में देखने की शक्ति है वहां रूपवाली 
वस्तुओं में दिखाई देने की योग्यता (ग्राह्य शक्ति) भी होती 
है यदि वह योग्यता न हो या न रहे तो फिर उस रूपवाली 
बस्तु को नहीं देख सकता । योगी अपने शरीर के रूप में संयम 
करके उसकी (शरीर के रूप में दिखाई देने को-योग्यता) ग्राह्य 
शक्ति को रोक देता है। फल उसका यह होता है कि कोई 
दूसरा उस (योगी) को नहीं देख सकता । यही योगी का अन्त- 
धान होना हैं। . 


छठी विभूति 
सोपक्रमं निरुपक्रमं च कमं, तत्संयमादप रान्तज्ञान- 
मरिष्टेभ्यो वा ॥२१॥ 

अर्थ--कर्म (के) सोपक्रम और निरुपक्रम (दो भेद) हैं। 
उस (कर्मे) में संयम करने अथवा अरिष्टों से मृत्यु का ज्ञान 
हो जाता है। 

व्याख्या--कम के दो भेद हैं (१) सोपक्रम, जो शीघ्र फल 
देने वाले और (२) निरुपक्रम, जो देर से फल देने वाले होते 
हैं। आयु इन्हीं कर्मों का फल होती है इसलिए कारण रूप, 
किए हुए कर्म के भेदों में संयम करने से कार्यरूप मृत्यु का ज्ञान 


हो जाता है। 
अरिष्ट तीन प्रकार के हैं (१) आध्यात्मिक अर्थात्‌ भीतर 
के घोष (अनहृद शब्द) के सुनने का अभ्यास होते हुए, उनका 
कान वन्द कर लेने पर भी सुनाई न देना (२) आधिभौतिक 
अर्थात्‌ भयप्रद सूरतों व मरे हुए अपने सम्बन्धियों का इस 
प्रकार से दिखाई देना कि मानो वे सामने ही खड़े हैं (३) 
` घ्राधिदेविक अर्थात्‌ श्राकाशस्थ नक्षण व तारों का उलटा-पुलटा 
दिखाई देना। अरिष्ट का धर वे बुरे चिल्ल हैं जो मरने से 
पहले दिखाई देने लगते हैं। इसलिए इन अरिष्टो से भी मृत्यु 
का ज्ञान हो जाता है। 


- सातवीं विभूति 


सेत्र्यादिषु बलानि ॥२२॥ 


अर्थमंत्री आदि में संयम करने से बल (प्राप्त हो 
जाता) है। 

व्याख्या - पहले पाद के ३३वें सुत्र में मैत्री, करुणा, मुदिता 
उपेक्षा इन चार भावनाओं का वर्णन किया गया है। इनमें से 

प्रथम तीन में संयम हो सकता है । उनमें संयम करने से योगी 
को मैत्री, करुणा और मुदिता का बल प्राप्त हो जाता है.। 
उपेक्षा में संयम इसलिए नहीं हो सकता कि कोई भी अनिष्ट 
वस्तु आदि योगी के. संयम का विषय नहीं बन सकती । उपेक्षा 
करने का भाव भी यही है कि योगी उन (पापियों) से पृथक्‌ 

रहना चाहता है। 
आठवीं विभूति 


बलेषु हस्तिबलादीनि ॥२३॥ 


अर्थ-वलों में (संयम करने से) हाथी ग्रादि के बल प्राप्त 
हो जते हैं। 
व्याख्या--हाथी, सिह आदि जिसके बल में भी संयम किया 


. जावेगा उसी का बल योगी को प्राप्त हो जावेगा । योगी यम 


नियम का-पालन करके जिसमें ब्रह्मचर्यादि अनेक दिव्य 
बलप्रद नियम सम्मिलित हैं, स्वयमेव ग्रत्यन्त बलवान्‌ होता है 
फिर संयम के द्वारा उसके लिए और भी बल बढ़ा लेना क्या 
कठिन बात है। 


नवमी विभूति 

प्रवृत्यालोकन्यासात्‌ सुक्ष्मव्यवहितविप्रकृष्ठज्ञानम्‌ ।२४। . 

अर्थ--प्रवृत्ति के आलोक (प्रकाश) को (उनमें) रखने से 

सूक्ष्म व्यवहित (ड़ में रहने वाले पदार्थ) और दूर का ज्ञान 
(हो जाता है ।) 

व्याख्या-- पहले पाद के सूत्र ३६ में ज्यौतिष्मती प्रवृत्ति ' 

की बात कही गई है । उसी प्रवृत्ति के प्रकाश को सुक्ष्म इष्टि 

से ओझल और दूर के पदार्थ के साथ संयूक्त करने से योगी 
को उनका ज्ञान हो जाता है। 


- दसवीं विभूति 


भुवनज्ञानं सुर्यं संयमात्‌ ॥ २५ 
अर्थ-भुवन का ज्ञान सूर्य में संयम करने से (हो 
'जाता है) । 
ग्यारहवीं विभूति ` 


` चन्द्रो ताराव्यूहज्ञानम्‌ ॥२६॥ 


अर्थ-चन्द्र में (संयम करने से) उन नक्षत्रों की स्थिति 
(२०३४०7) का ज्ञान (हो जाता है) । 


बारहवीं विभूति 
ध्र बे तद्गतिज्ञानम्‌ ॥२७॥ : 


अर्थ--श्रुव में (संयम करने से) उन नक्षत्रों की गति का 
ज्ञान (हो जाता है) । ' 
_ सुत्र २५, २६, २७ की व्याख्या-इन सूत्रों में सूर्य, चन्द्र 
और धुव का अर्थ बाह्य सूर्य चन्द्रादि नहीं है किन्तु इनका 
अभिप्राय आन्तरिक सूर्य, चन्द्रादि से है। शरीर में तीन 
नाड़ियां इडा पिंगला भ्रौर सुषुम्णा हैं । इनमें से इड़ा जो शरीर 
के दक्षिण भाग से शुरू होकर ऊपर उत्तर भाग तक जाती है 
वह सूर्ये, और पिंगला जो शरीर के वाथ भाग से प्रारम्भ हो 
ऊपर दक्षिण भाग तक गई है वह चन्द्र और इन दोनों के मध्य . 
खड़ी नाड़ी, जो रीढ़ की हड्डी से होकर गई है, भ्रुव कहलाती 

है । इनमें संयम करने से भुवन, नक्षत्र और नक्षत्रों की गति का 
ज्ञान होता है! इनके.समके में, वेतार के तार वरकी की कार्ये- 
प्रणाली समझने से सुगमता होती है इसलिए उसका विवरण 


` उपोद्घात में दे दिया गया है । मनुष्य शरीर ब्रह्माण्ड का सूक्ष्म 


रूप हैं । सुझुस्णा नाड़ी शरीर की मुख्य नाड़ी है रौर जितने 
(सूर्यादि) चक्र हैं वे सब इसी में हैं इसलिये इस नाड़ी में संयम 
करने से समस्त शरीर का भी ज्ञान हो जाता है और शरीर के 
बाहर का भी । शरीर के अन्तगेत के ज्ञान में, समस्त नाड़ी 
जो नक्षत्र स्थानी हैं, और उनकी गति के प्रकार आदि का सभी 
ज्ञान सम्मिलित है। 
तेरहवीं विभूति 
नाभिचक्र कायव्युहन्ञानम्‌ ॥२८॥ 
अर्थ--नाभि-चक्र में (संयम करने से) शरीर की बनावट 
का ज्ञान हो जाता है । कि 
व्याख्या--शरीर त्रिदोष, वात, पित्त और कफ और सात 
धातु (१) त्वचा, (२) चमं, (३) मांस, (४) स्नायु, (४) अस्थि, 
(६) मज्जा [चर्वी], और (७) शुक्र का समुदाय हूँ। नाभि केन्द्र 
को कहते हैं। शरीर का केन्द्र होने ही से नाभि, “वामि-चक्र" 
कहलाती हैं। इस चक्र में संयम करने से योगी को समस्त 


शरीर का, कि वह क्रिस प्रकार उपयु क्त वस्तुओं से वना और 


उनके संग्रह का ज्ञान हो जाता है 

चौदहवीं विभूति 
कण्ठकूपे क्षुत्पिपासानिवृत्ति: ॥२६॥ 
अर्थे--कण्ठ कूप में (संयम करने से) सूख प्यास की 
, 'निवृत्ति (हो जाती है) । 
व्याख्या-जिह्वा के नीचे सूत के समान एक नस है उस 
तन्तु के प्रधोभाग में कण्ठ और कण्ठ के अधोभाग में कूप (छिद्र) 
है जहां उदान वायु रहता है। किये हुए भोजनादि को यही 
वायु आमाशय में पहुंचाता है अर जव आमाशय खाली होता है 
तो उसकी खबर भी यही (उदान) वायु देता है । कण्ठकृप में 
संयम करने से उदान काम रुका रहता है, काम रुकने का 
अभिप्राय यह है कि वह अब भूख प्यास की खबर नहीं दे 
सकता । जब तक खबर नहीं हो मनुष्य भूख-प्यास की चिन्ता 
से मुक्त रहता है, इसलिए योगी जव तक संयम किये रहेगा 
उसे भूख-प्यास कष्ट न दे सकेगी! 
पन्द्रहवीं विभूति 
कूसंनाड्यां स्थेयंम्‌ ॥३०॥ 
'अर्थ-कूमं नाड़ी में (संयम करने से) स्थिरता (होती है) । 
- व्याख्या -कण्ठ कूप के नीचे वक्षःस्थल में कछुए के थ्राकार 
की एक नाड़ी है, उसी को कमं नाड़ी कहते हैं। उसमें संयम 
करने से योगी का चित्त स्थिर हो जाता है। 

सोलहवी विभूति 
सुद्ध ज्योतिषि. सिद्धदशनस्‌ ॥३ १।॥।. 

अर्थ-मूर्धा की ज्योति में (संयम करने से) सिद्धों का 
दर्शेन होता है। 

व्याख्या--शिर में कपाल (खोपड़ी) के भीतर एक अत्यन्त 
प्रकाशमान छिद्र होता है उसमें संयम करने से योगी के चेहरे 
की आक्कति इस प्रकार की हो जाती है जिससे योग में निपुण 
व्यक्ति, उसे देखकर समक ले कि वह योगाभ्यासी है ग्रौर इस 
प्रकार समझ लेने पर उस ग्रभ्यासी से, सिद्धि प्राप्त योगी, 
मिलने में संक्रोच नहीं करते जैसा कि, भ्रयोगियों से, वे सदैव 
किया करते हैं । यही सिद्ध दर्शन का तात्पयं है । 

सतरहवीं विभूति 
प्रातिभाइा सर्वम्‌ ॥३२॥ 

अर्थ- ग्रथवा प्रातिभ ज्ञान (fntuitiona] 0९h!) से 
प्रत्येक वस्तु का (ज्ञान हो जाता है) । 

व्याख्या -'भा” प्रकाश को कहते हैं। प्रतिभा वह प्रकाश 
(ज्ञान) है जो भीतर से उत्पन्न हो। इसी प्रतिभा से प्रातिभ 
शब्द बनाया गया है । प्रातिभ के अर्थ भी वही हैं जो प्रतिभा 
के हैं । अर्थात्‌ यह ज्ञान जो भीतर (आत्मा की अन्तमु खी वुत्ति) 
से उत्पन्न हो । इस ज्ञान के उत्पन्न होने का तात्पर्यं यह है कि 


आत्मा प्राकृतिक बन्धनों ' से मुक्त हो गया और अब स्वयमेव ' 

reese 
ज्ञान प्राप्त करता है किसी अन्तः बाह्यकरण की, ज्ञानोपलब्ध , 
करने में, उसे अपेक्षा नहीं। ऐसी झवस्था प्राप्त हो जाने 
पर आत्मा के. लिए विना किसी प्रतिवन्ध के, जो चाहे वह 
प्रत्यक्षवत्‌ हो जाता है । व्यास ने अपने भाष्य में लिखा है कि 
मस्तिष्क में एक तारा (स्थान विशेष) है जो प्रतिभा उत्पन्न 
करता है इसीलिए उसे प्रातिभ कहते हैं। उसी घ्रातिभ पर 
संयम करने से योगी सब कुछ जान लिया करता है। इसका 
भी तात्पर्यं यही है कि भीतर से ज्ञान (intuitional insight) 
उत्पन्न किया जावे । 


ग्रठारहवीं विभूतिः 
हृदये चित्तसंवित्‌ ॥।३३॥ 
अर्थ-हृदय में संयम करने से चित्त का ज्ञान (हो 
जाता है) | 
व्यार्या-हृदय कमलाकार. एक पिंड है। चित्त उसी में 
रहता है । इसलिए उस पिंड में संयम करने से उसके भीतर 
रहने वाले चित्त का साक्षात्‌ ज्ञान योगी को हो जाता है | 
चित्त के साक्षात्‌ होने का तात्पर्यं यह हैं कि उसके भीतर रहने 
वाली वासना आदि का ज्ञान योगी को हो गया । 
उन्नीसवीं विभूति 


सत्वपुरुषयो रत्यन्तासंकीणंयो प्रत्ययाऽविशेषो भोगः 
पदार्थत्वात्स्वार्थसंयमात्पुरुषज्ञानम्‌ ।।३४॥ 


/ 

अथे-वुद्धि और पुरुष (जीव) में (एक-दूसरे से जो) | 
अत्यन्त भिन्न हैं, अभेद ज्ञान (दोनों को एक समझना) भोग | 
कहलाता है। यह भोग पदार्थ है, स्वार्थे में संयम करने से जीव 
का ज्ञान हो जाता है। | 


व्याख्या- बुद्धि और पुरुष प्रकार की दृष्टि से एक-दूसरे से 
स्वंथा भिन्न हैं । बुद्धि जड़ है परन्तु पुरुष (जीव) चेतन है। 
बुद्धि में चेतना का प्रकाश जीव ही में से आता है जब कि जीव 
स्वयमेव चेतना प्रकाश मुक्त है । परन्तु सांसारिक भोगों को 
भोगते हुए इन दोनों की भिन्नता को बिसार दिया जाता है 
और बुद्धि अथवा मन अपने को जीव ही समभने लगता है। 
और जीव भी रज:और तम की अधिकता से भिन्नता के विचार 
पर स्थिर सा नहीं रहता और इस प्रकार बुद्धि और जीव के 
अभिन्नता ज्ञान ही से भोग सृष्टि रची जाती है। स्पष्ट है कि 
ये भोग इन्द्रियों और अन्तःकरण द्वारा ही साक्षात्‌ रीति से 
. भोगे जाते हैं। जीव को तो असाक्षात्‌ भोक्ता ही कहा जा 
सकता है । इसलिये भोग पदार्थ हुआ । जब इस बुद्धि भोग्य 
और भोग साधनों से सवंथा भिन्‍न जीव इस पदार्थ के भोग का 
` त्याग करके अपने ही अर्थ में संयम करता है श्र्थात्‌ संयम का 
विषय स्वयमेव जीव बन जाता है तब उस संयम से जीव अपने 
स्वरूप का ज्ञान प्राप्त कर लेता है । ] 


बीस से पच्चीसवीं विभूतियां 


ततः प्रातिभभ्ावणवेदनाऽऽशराऽऽस्वादवाता 
जायन्ते॥।३५ ॥ 

अर्थे-उस (आत्मस्वरूप का ज्ञान हो जाने) के बाद प्रातिभ, 
. श्रावण, वेदना, आदर्श, आस्वाद, और वात (ये ६ सिद्धियां) 
प्राप्त हो जाती हैं । ८ 
व्याख्या-प्रातिभ दूर तथा आड़ में रहने वाली वस्तुओं 
का ज्ञान हो जाना, श्रावण दिव्य शब्द सुनने की योग्यता, 
वेदना दिव्य स्पर्श ग्रहण शक्ति, झ्रादर्श दिव्य रूप ग्रहण कर 
सकना, आस्वाद दिव्य रस काँ ज्ञान और वार्ता दिव्य गन्ध 
ग्रहण की योग्यता । ये ६ विभुतियाँ और भी, आंत्मस्वरूप का 
ज्ञान हो जाने पर, योगी को प्राप्त हो जाती हैं । 


ते समाधावुपसर्गा व्युत्थाने सिद्धयः ॥३६॥ 

अथे--वे (उपयुक्त ६ सिद्धियां) समाधि में तो विघ्न हँ 
(परन्तु) व्युत्थान में सिद्धियां हैं । | 

व्याख्या-ये उपयु क्त ६ सिद्धियां स्थिर चित्त वाले योगी 
का जव वह कंवल्य समाधि लगाता हो, विष्नरूप हैं क्योंकि 
इनसे ईशवर-दर्शन में विघ्न पड़ता है परन्तु उन योगियों को 
जिन्हें केवल चित्त के एकाग्र करने की योग्यता प्राप्त हुई है 
और जो व्युत्थान (समाधि से जाग उठने की सी अवस्था) में 
रहते हैं, अवश्य सिद्धियां हैं । 


छन्बी सवीं विभूति 
बन्धकारण शेथित्यात्प्रचारसंवेदनाच्च चित्तस्य पर- 
शरोर॥55वेशः ॥३७॥ व 


अर्थ-चित्त के बन्धन का कारण शिथिल और प्रचार 

(मागे) का ज्ञान हो जाने से (चित्त) पराये शरीर में प्रवेश 
हो सकता है। । , 
व्याख्या- चित्त (मन) अत्यन्त चंचल है उसके एक शरीर 

(स्थूल) में स्थित रहने का कारण कमं का बन्धन है। जब 
धारणा ध्यान और समाधि के अभ्यास से योगी, सकाम. कर्म 
छोड़कर केवल निष्काम कर्म का आश्रय लेता है, तो वासनाओं 
के न बनने से, (सकाम) कर्म का बन्धन शिथिल हो जाता है; 
और संयम से योगी चित्त के चलने का मार्ग (नाड़ी) जान 
लेता है तव उसके चित्त में अपने से भिन्न शरीर में जाने की 
योग्यता प्राप्त हो जाती है। चित्त के पर शरीर में प्रवेश का 
अभिप्राय यह है कि योगी अपने चित्त को दूसरे शरीर में भेज 
कर उस (दूसरे शरीर) का हाल जान लेता है यह अभिप्राय 
नहीं है कि दूसरे शरीर को अपने चित्त के अनुसार चलाने 
लगता है। हां कुछ काल (क्षण) के लिये तो यह भी 
सम्भव है । ! 


सत्ताइसवीं विभति 
उदानजयाज्जलपङ्ककण्टकादिष्वसङ्गः उत्कान्तिश्व ॥३८ 


ग्रथे-उदान {कण्ठ में रहने वाले घ्राण) के जीत लेने से 
जल, कीचड़ और कांटे आदि से असंग ( रहता है) और 
(इच्छानुसार) उत्क्रान्ति (मरना) होती है। 

व्याख्या--पांच प्राणों में से उदान वह है जिसका स्थान 
कण्ठ है और जो बन्धन ग्रस्त मनुष्य की श्रात्मा को मरने पर 
दुसरे शरीर में ले जाया करता है। इस उदान में संयम करने 

से मनुष्य का शरीर बहुत हल्का हो जाता है और उदान पर 

उस (योगी) का अधिकार हो जाता है । 


शरीर के हलके होने से उसे जल, कीचड़ आदि का भय 
नहीं रहता । वह सुगमता से उन्हें उल्लंघन कर लेता हैं और 
उदान पर अधिकार होने से आत्मा उसके बन्धन से स्वतन्त्र 
हो जाता है और योगी इच्छानुसार अपने आत्मा को शरीर से 
'निकालता है और इस प्रकार अपनी आयु भी बढ़ा सकता है । 


८ अट्ठाईसवी विभूति 


समानजयाज्ज्वलम्‌ ॥३६॥ 
अर्थे--(समान नाभिस्थ प्राण) के जय से तेजस्विता (झा 
जाती है) । 
व्याख्या--नामि चक्र शरीर का केन्द्र है इस पर अधिकार 
हो जाने से योगी की तेजस्विता बढ़ जाती है। इस पर अधि- 
कार “समान प्राण” में संयम करने से हो जांता है। 


उन्तीसवीं विभूति 
श्वोत्राकाशयोः सम्बन्धसंयमाहिव्यं ्ोत्रम्‌ ।॥४०॥ 
अर्थ-श्रोत्रेर्द्रिय और आकाश के सम्बन्धं में संयम करने 
से दिव्य शब्द सुनाई देने लगते हैं। 
व्याख्या--श्रोत्रेन्द्रिय और शब्द दोनों का कारण आकारा 
` (०१) है । जब इस कार्यं और कारण भाव में योगी संयम 
करता है तो आकाश में उपस्थित ऐसे सूक्ष्म और मधुर शब्दो 

को जिन्हें साधारणतया कानों से नहीं सुन सकते और जिन्हें 
दिव्य शब्द भी कहते हैं, सुनने लगता है। शरीर के न्तर्गत 
होने वाले घोष को भी दिव्य शब्द कहते हैं, उनको भी कान से 
कोई नहीं सुन सकता । उनके सुनने के लिए भी कान को बन्द 
कर लेना ही पड़ता है। 
_ तीसवीं विभूति 
कायाकाशयोः सम्बन्धसंयमाल्लघुतूलसमापत्तेश्चा- 
काइगसनस्‌ ॥४ १॥ 

अर्थ-शरीर और आकाश (872००) के सम्बन्ध में संयम 
करने और लघु (हल्के) तूल (रूई के फोये) में समापत्ति (संयम 
करने) से आकाश गमन (की सिद्धि हो जाती) है। 

व्याख्या-शरीर और आकाश (अवकाश) में आधारा- 
श्रे यमात्र सम्बन्ध है । उस सम्बन्ध में संयम करने और रूई के 
फोये सदृश किसी हल्की वस्तु में संयम करके तदाकारता प्राप्त 
हो जाने से योगी का शरीर बहुत हल्का हो जाता है और 
हल्का होकर जल या मकड़ी के जाले तक पर चलने में कोई 
कठिनता नहीं होती। अनेक सरकसों में देखा गया है कि 
अभ्यास करने से सरकस के खिलाड़ी तार पर बाईसिकल चला 
सकते हैं, स्वयं दौड़ सकते हैं, फिर योगी के संयम और अभ्यास 
से आकाश गमन की योग्यता प्राप्त हो जाने में आश्चर्य ही 
क्या हो सकता है । 

इकतीसवीं विभूति 
बहिरकल्पितावत्तिमंहाविदेहा ततः प्रकाशा$5- 
वरणक्षयः ॥४२॥ 


अथ--(शरीर से) बाहर अकह्पिता- वृत्ति महा--विदेहा 
(कहलाती है) उससे प्रकाश के श्रावरण का नाश हो जाता है। 
व्याख्या--यत्नपूर्वक शरीर से बाहर हो जाने वाली मन 
की वृत्ति 'अकल्पिता” कहलाती हैं, परन्तु विना यत्न के जो 
मन की वृत्ति बाहर रहने लगती है उसे 'महाविदेहा' कहते हैं । 
इस अकल्पिता वृति को महाविदेहा कहे जाने का कारण यह है 
कि यह शरीराभिमान शून्या होती है अर्थात्‌ इसे शरीर की 
. अपेक्षा नहीं होती । इस (अकल्पिता) वृत्ति के प्रादुभू त हो जाने 
से रजोगुण और तमोगुण मूलक-आवरण दूर हो जाते हैं । 
बत्तीसवीं विभूति 
स्थूलस्वरूपसुक्ष्मान्वयार्थवत्त्वसंयमाद्‌ भूतजयः ॥४३॥ 
अर्थ-(पंच महाभूतों) स्थूल, स्वरूप, सूक्ष्म, अन्वय और 
अर्थवतत्व में संयम करने से महाभूत जीते जाते हैं । 
व्याख्या--(१) स्थूल-पृथ्वी, जल,अरिनि, वायु और आकाश 
की स्थूलता । 
(र) स्वरूप-पृथ्वी का काठिन्य, जल का गीला 
पन, अग्नि को उष्णता, वायु की गति और 

PPPS 
आकाश का अनावरण (न रुकना) स्वरूप है। 
(३) सूक्ष्म-स्थूल भूतों की पंचतन्मात्रा=शब्द, 
स्पशे, रूप, रस और गन्ध यह सूक्ष्म हुए । 
(४) अन्वय-सत्व, रज और तम भेद से न्रिगुणा- 
न्वयिनी पृथ्वी, इसी प्रकार न्रिगुणान्वयी 
जल, अग्नि और आकाश ये ५ अन्वय हुए। 
(५) अर्थवत्त्व--५ भूतों का भोग, मोक्ष, 
अथ वाला होना अ्थंवत्त्व है । 


ये २५ रूप पंच महाभूतों के हुए। इनसे बाहर भूतों का 
भूतत्व और कुछ नहीं है । इसीलिये जब योगी इन पंजभतों के 
उपयुक्त २५ रूपों में संयम करता है तो उसका प्रकृति के 
विकार इन ५ भूतों पर अधिकार हो जाता है और वे अब उस 
के बन्धन के कारण नहीं हो सकते, यही भूतजय का अभि- 
प्राय है । 
तेतीसवीं से बयालीसवीं तक विभूतियां 
ततोऽणिमादि प्रादुर्भावः कायसम्पत्तद्वर्सानभि- 


घातश्च ॥४४॥ 

अर्थ--उस (भूत जय) से अ्रणिमादि का प्रादुर्भाव देह की 
सम्पदा (ऐश्वर्य) और उन (५ भूतों) के धर्मो (कार्यो) के 
चोट से बचाव हो जाता है। 


 व्याख्या-५ महाभूतो के अधिकृत हो जाने से [सूत्र ४३] 
योगी को १० सिद्धियां और भी प्राप्त हो जाती हैं । 

[१] अणिमा=देह का सुक्ष्म कर लेना ।# 
[२] लघिमा=शरीर को हल्का कर लेना । 
[३] महिमा=शरीर को बढ़ा सकना । 
[४] प्राप्ति--जिस पदार्थ को चाहे प्राष्त कर लेना । 
नोट--५ भूतों के स्थूल रूप में संयम करने से ये ४ विभू- 
तियां प्राप्त होती हैं । 
[५] प्राकाम्य = विना रुकावट के इच्छा का पूरा होना। 
नोट-यह सिद्धि, पञ्चभूतों के स्वरूप में संयम करने से 
सिद्ध होती है । 
[६] वशित्व = १ महाभूतों और भौतिक पदार्थों को अपने 
वश में कर सकना । 
नोट--यह भूतों के सूक्ष्म रूप में संयम करने का फल है। 
, [७] ईशिष्व = रीर और अन्तःकरणों का अधिकार में 
हो जाना। 
नोट--यह विभूति भ्रन्यव में संमय करने से प्राप्त होती है। 
[८] यन्त्र कामावसायित्व = प्रत्येक सांकल्प का पूरा हो 
जाना। 


नोट--यह सिद्धि अर्थवत्व में संयम करने से प्राप्त होती है। 


इन अणिमादि ८५ विभूतियों के सिवा भोजवृत्ति में 
गरिमा' [भारी हो सकना] नाम की एक नवीं विभति श्रौर 
लिखी है परन्तु वह “महिमा के अन्तरगत भ्रा जाती है इसलिये 
उसे पृथक्‌ नहीं लिखा गया। 

(8) काय सम्पत्‌-इसका विवरण आगे के ४९ वें सूत्र में 
दिया गया है । | 


. (१०) तद्धर्मानभिघात = पञ्च महाभूतों के कार्यं, योगी के 
लिये विध्नकारक नहीं होने पाते । 
रूपलावण्यबलबस्त्रसंहननत्वानि कायसस्पत्‌ ॥४५॥ 

अर्थ-रूप, लावण्य और वज्न संहननत्व का नाम काय- 
सम्पत्‌ है । 
व्याख्या--मुखाकृति का च्छा होचा रूप और सौन्दर्ये का 
नाम लावण्य है । वज के तुल्य शरीर के अंग प्रत्यंग का इढ़ 
होना “वजसंहननत्व” कहलाता है और तीनों गुणों का एक 
` नाम कायसम्पत्‌ है। 
| तेतालीसवी विभूति 
ग्रहणस्वरूपास्मितान्वयार्थवत्वसंयमादिन्द्रियजयः ॥४६॥ 
अर्थ--प्रहण, स्वरूप, अस्मिता, अम्वय और अर्थवत्व में 
संयम करने से इन्द्रियजय होता है । 
व्याख्या--(१) इन्द्रियों की, देखने, सुनने और सू घने आदि 
बुत्तियों को, “ग्रहण” कहते हैं। (२) इन्द्रियों के गोलक और 
उनकी बाह्य बनावट “स्वरूप ' कही जाती है। (३) मैं देखता 
हूँ मैं सुनता हूँ इत्यादि अहंकार रूप भावना का चाम अस्मिता 
है। (४) इन्द्रियों के साथ लगे हुए तीन गुण सत्व, रज और 
तम अन्वय कहे जाते हैं। (५) भोग मोक्ष,रूप फल श्रर्थवरव कहा 

जाता है । इन पांच के अन्तर्गत इन्द्रियो से 'सम्बन्धित प्रत्येक 
बात झा गई । इसलिये इनमें संयम करने से, योगी का इन्द्रियों 

पर अधिकार हो जाता है। 
चवालीस से छियालीस तक तीन विभूतियां 
ततो सनोजवित्व विकरणभावः प्रधानजयश्च ॥४७॥ 


अर्थ-उस (इन्द्रिय जय) सें मनोवेग, विकरण भाव 
(होता है) और प्रकृति भी जीती जाती है। 

व्याख्या-(१) ` मनोजवित्व = मन के समान शरीर का 
वेगवान्‌ होना । 

(२) विकरण भाव = इन्द्रियों से काम न लेकर भी इन्द्रिय 
के इष्ट विषय को प्राप्त कर लेना (Un-Instrumental per- 
०९P।००) विकरणाभाव कहलाता है। 

(३) प्रकृति पर यथेष्ट भ्रधिकार प्राप्त कर लेना “प्रधान 
जय” कहा जाता है। 

ग्रहण में संयम करने से मनोजवित्व, स्वरूप में संयम का 
फल विकरण भाव और शेष तीन अस्मिता, अन्वय और अर्थ- 
वत्व में संयम करने से प्रधान जय की प्राप्ति होती हैँ । 

नोट--इन तीनों.(भनोजवित्व, विकरण भाव और प्रधान 
जय) सिद्धियो का, एक सम्मिलित नाम “मधु प्रतीक” है । 

संतालीसवीं और अइतालीसवीं विभूति 


सत्वपुरुषान्यताख्यातिमात्रस्य सवंभावाधिष्ठातृत्वं 
सवंज्ञातृत्वं च ॥४८॥ 

गर्थ-सत्व (बुद्धि) और पुरुष (जीव के भेद ज्ञान का 
फल) सब भावों का अधिष्ठाता और सर्वज्ञ होना है। 
व्याख्या-बुद्धि जड़ और आत्मा से प्रकाश पाने पर भी 
ससीम ज्ञान और शक्ति वाली -रहती है परन्तु आत्मा (जीव) 
अप्राकृतिक, चेतन और स्वरूप से शुद्ध निर्मल और स्वयं प्रकाश 
वाला है। जब मनुष्य आत्मा का अध्यारोप बुद्धि में करता 
और बुद्धि को आत्मा समझने लगता है तो इसका फल यह्‌ होता 
है कि बुद्धि की जड्ता, समीमता आदि का आवरण बुद्धि और 
आत्मा के बीच में आ जाने से मनुष्य अधिक अल्पज्ञता का 
अनुभव करने लगता है। परन्तु जब इन बुद्धि और आत्मा के 
भेद का निश्चयात्मक ज्ञान हो जाता है तब इन बुद्धि और 
आत्मा-के बीच से उपयूक्त श्रावरण हट जाता है, तव आत्मा, 
अपने उपास्य परमात्मा में, लवलीन होकर, उसके गुण सर्वभाव 
अधिष्ठातृत्व और सर्वज्ञातृत्व को प्राप्त कर लिया करता है । 
ईश्वर के गुणों. सवं-अधिष्ठातृत्व और सर्वज्ञातृत्व के प्राप्त कर 
लेने का मतलब यह नहीं है कि जहां तक इन गुणों का सम्बन्ध 
है, उस जीव और ईश्वर में, कुछ अन्तर नहीं रहा । क्योंकि 
ईश्वर में तो ये गुण नित्यता रखते हैं और उसका इनसे सम- 
वाय सम्बन्ध है परन्तु जीव में इनकी अनित्यता होती है, 
- इसलिये जीव का, इस गुणों से संयोग सम्बन्ध है। ईश्वर 
की तरह जीव सर्वाधार और सर्वज्ञ नहीं होता, विभूति 

का अभिप्राय अन्य साधारण अयोगियों की अपेक्षा योगी का 

अधिक आधार और ज्ञान वाला होना है। 

नोट:--इन दोनों सिद्धियों का सम्मिलित नाम 'विशोका' 
है। क्योंकि इनके प्राप्त हो जाने से मनुष्य शोक रहित हो 
जाता है।. 

तद्व॑ राग्यादपि दोषबीजक्षये केवल्यम्‌ ।४६॥ 

अर्थ--उस (विभूति) से भी वैराग्य हो जाने और दोष के 
बीज का क्षय हो जाने से कैवल्य (मुक्ति) हो जाती है। 

व्याख्या--जब योगी सूत्र ४८ के कहे अनुसार सर्वेभाव, 
अधिष्ठातृत्व और सर्वज्ञातृत्व को अपने उपास्यदेव से प्राप्त कर 
लेता है तब उसका प्रम, प्रभु की ओर भी अधिक बढ़ने लगता 
है और प्राकृतिक (इन्द्रिय विषयों के) सुख़ उसे निस्सार जंचने 
लगते हैं । इसका फल यह होता है कि भविष्य में नवीन दोष 
बीज (वासना) नहीं उत्पन्न होते ग्रौर जो इस समय हैं वह 
क्षीण हो जाते हैं । इस प्रकार वासना के अभाव से भावी जन्म 
का अभाव होकर योगी आवागमन के चक्कर से छूट जाता है । 
इसी का नाम केवल्य(मोक्ष)की प्राप्ति है और जब तक वतमान 
शरीर और जीवन रखता है वह मुक्त जीव कहलाता है 

स्थान्युपनिमन्त्रणे सांगस्मयाऽकरणे पुनरनिष्ट- ` 

प्रसागात्‌ ॥५०॥। 

अर्थ--स्थानियों (समीप रहने वालों के निमन्त्रण में) फिर 
अनिष्ट न लगने (के भय से संग और स्मय) (घमण्ड) नहीं 
करना चाहिये । 

व्याख्या--(१) सवितर्का, (२) निवितर्का, (३) सर्विचारा 
और (४) विविचारा समाघियों की योग्यता की दृष्टि से चार 

प्रकार के योगी होते हैं । इनमें से प्रथम श्रेणी के योगी तो प्रार- 
म्भिक अभ्यास वाले होते हैं, इन्होंने पर चित्तादि के जानने की 
. योग्यता अभी प्राप्त नहीं की है। इन्हें कोई अयोग्य समभ 
कर निमंत्रण ही नहीं देता। द्वितीय श्रेणी के योगी वे हैं जिन्होंने 
निर्वितर्का समाधि द्वारा, मधुमती ऋतंभरा प्रज्ञा को पाकर / 
पञ्चभूतों और इन्द्रियों पर विजय प्राप्ति का यत्न जारी कर 
रक्खा है । इन्हीं को गृहस्थ नर-नारी आदर सत्कार पूर्वक 
निमंत्रण देते हैं । तृतीय श्रेणी के योगी वे हैं जिन्होंने स्वाथ 
संयम से विशोका विभूतियों को प्राप्त कर लिया हैं। चतुर्थ 

- श्रेणी के योगी .वे हैं जिन्होंने मधुमती का और विशोका विभू- 
तियों को प्राप्त करके उनसे भी वैराग्य प्राप्त कर लिया है। ' 
इनमें तीसरे और चौथे श्रेणी के योगियों को पुणं जितेन्द्रिय होने 
से किसी प्रकार से भी पतित होने का भय नहीं हैं। यह सूत्र 
केवल द्वितीय श्रेणी के योगियों से सम्बन्धित है । उन्हीं के लिये 
कहा गया है कि यदि उन्हें निमन्त्रण दिया जावे तो नञ्रता के 
साथ उसे भ्रस्वोकार कर देवें और उस संग से अपने को बचाये 
रकखें। परन्तु यह समझकर कि बहुत लोग उसे निमन्त्रण देते 
हैं, अभिमान भी न करे क्योंकि जहां वह संग उसके लिए हानि- 
कारक नियम हैं उसी प्रकार यह अभिमान भी हानिकारक है । 
क्योंकि यह नियम है कि जब मडुष्य अपने को बड़ा समने 
लगता है तभी उसकी भावी उन्नति रुक़ जाती है । 


१७४ योग रहस्य 
२०७७ छ ७७ ७७७९७९७७७७७७७७२७७७७९७२६७७७६७७७७७०७५७७७ PPPS 
` उनचासवीं विभूति 


-क्षणतत्क्रसयो संयमाद्विवेकजं ज्ञानम्‌ ॥५१॥ 
अर्थ-- क्षण और उसके क्रम में संयम करने से विवेकज 
ज्ञान (प्राप्त हो जाता है)। 
व्याख्या-समय के परमाणु का नाम क्षण है। एक क्षण 
के बाद दूसरे तीसरे क्षण बराबर आते रहने को क्रम कहते हैं । 
असल में समय वस्तु शून्य और केवल बुद्धि का निर्माण की हुई 
एक वस्तु है । परन्तु व्यवहार में प्रायः सभी लोग उसे वस्तु के 
सदृश मानते हैं और प्रत्येक प्राकृतिक वस्तु उसके अन्तर्गत 
रहती है और उसके परिणाम भी क्षण और उनके क्रम के भीतर 
ही हुआ करते हैं।अपरिणामी केवल आत्मा और परमात्मा है। 
विवेकज़ ज्ञान का भाव यह है कि आत्मा को प्राकृतिक पदार्थों 
शरीर, चित्त और बुद्धि आदि से पृथक्‌ समभा जावे। जिस 
समय योगी क्षण और उनके क्रम में संयोग करता है तो उसे 
प्राकृतिक पदार्थों की यथार्थ सीमा, परिणामी होने के कारण, 
ज्ञात हो जाते हैं और अपरिणामी होने से आत्मा को वह 
' इनसे पृथक्‌ समझने लगता है, इसका निश्चयात्मक ज्ञान हो 
जाना ही विवेकज ज्ञान कहलाता है। 


जातिलक्षणदेशेरन्यताऽनवच्छेदातुल्ययोस्ततः 


प्रतिपत्तिः ॥ ५२ 


ग्रर्थ-जाति, लक्षण और देश से भिन्नता का निश्चय न 
करने से दो तुल्य (पदार्थों में उस) (विवेकज ज्ञान) से भिन्नता 


का ज्ञान हो जाता है। 
व्यास्या-गाय और बुलबुल के भेद का ज्ञान जाति से होता 


योग रहस्य | १७५ 
५७4७७७७५8५५८४९७९०९७९७७९७९७७७७७२७७७५७७७९७९४२७२७०२७९७९०७७६७७७ ७७९७९ ७९७९५ 
है। दो गायों में भेद, उनके रंग आदि रूप लक्षण से होता है । 
परन्तु जब रंग श्रादि (लक्षण) भी समान हों तब उनमें देश से 
अन्तर होता है कि एक गाय मथुरा की ओर की है और दूसरी 
रोहतक प्रान्त की । परन्तु जब देश भी दोनों का एक हो और 
जाति, लक्षण और देश तीनों में से किसी से भी उनमें भिन्नता 
न की जा सके तब विवेकज ज्ञान से उनकी भिन्नता जानी 
जाया करती है। इसी प्रकार सूक्ष्म से सुक्ष्म पदार्थ अणु और 
परमाणुओं की विभिन्नता का ज्ञान भी विवेकज ज्ञान वाले 

योगी को हो जाता है। 


[३१] विवेकज ज्ञान ओर कैवल्य 


तारक सवदिषयं सर्वथा विषयसक्रसं चेति 
विवेकजं झानस्‌ ॥५३॥ 


अथे- तारक (स्वयमेव उत्पन्न ज्ञान), सव को विषय 
बताने वाले (0/८7 ०४।२०४४९), सब प्रकार से विषय वताने 
(Semper ०४९०८८४९) और क्रम की अपेक्षा रहितiSimuiteneous) 
ज्ञान को विवेकज ज्ञान कहते हैं । 

व्योख्या-विद्रेकजज्ञान का लक्षण यह है कि उनमें चार 
बातें होनी चाहिये । (तारक)-तारक का शब्दार्थ आंख की 
पुतली है, जिस प्रकार पुतली में स्वयमेव प्रकाश होता है इसी 
प्रकार जो ज्ञान विना सिखाये और उपदेश किये स्वयमेव 
उत्पन्न होता है उसे तारक कहते हैं । (२) सबको विषय वताने 
का अभिप्राय है कि प्रत्येक बात को विना किसी रोक-टोक 
के जान सकना । (३) प्रत्येक बात को उसके प्रत्येक पहलू से 

जान सकना । (४) क्रम की अ्रपेक्षा रहित होकर एक ही समय 
में कई बातों को जान सकना । मन में युगपत्‌ ज्ञान अर्थात्‌ एक 
समय में एक से अधिक विषय के ज्ञान व ग्रहण का होना सम्भव . 
नहीं बतलाया जाता है परन्तु विवेकज ज्ञान उत्पन्न कर लेने 
के योग्य हो जाने पर योगी, इस नियम के भी बन्धन सें मुक्त 
हो जाता है । 


सत्वपुरुषयोः शुद्धिसाम्ये केवल्यस्‌ ॥५४।॥। 


अर्थ--सत्व (बुद्धि) और पुरुष (जीव) की शुद्धि समान 
होने पर कैवल्य (मोक्ष) हो जाता है । 

व्याख्या--जब बुद्धि से अज्ञान ग्रौर अविद्या दूर हो जाती 
है तो उससे राग-द्वेघादि की निवृत्ति हो जाती है इन (रागादि) 
के निवृत्त होने से वासनोत्पादक सकाम कर्म छूट जाते हैं। इन 
(सकाम) कर्मों के छूटने से जन्म छूट जाता और जन्म के छूट 
जाने से दुःखों की अत्यन्त निवृत्ति होकर मोक्ष हो जाता है। 
जब योगी की बुद्धि इसी क्रम से इसी अन्तिम ध्येय की ओर 
चलने लगती है तो जब वह सकाम कमो की निवृत्ति तक पहुंच 
जाती है तो उसकी निर्मलता ऐसी ही होने लगती है जैसे कि 
आत्मा की । बस इसी मार्ग पर और एक दो स्टेशन चलने से 
बुद्धि और आत्मा दोनों सर्वतोभावेन शुद्ध और निर्मल हो जाते 
हैं और ऐसा योगी जीवन-मुक्त और शरीर छोड़ने के बाद 
मुक्त हो जाता है । 


इति तृतीयः विभूति पादः 
तीसरा विभूति पाद समाप्त हुआ। 


कैबवल्य पाद 
[३२] सिद्धि ओर चित्त 


जन्सौषधिसन्त्रतपस्समाधिजाः सिद्धयः ॥ १।। 
. अथे--जन्म, औषधि, मन्त्र, तप और समाधि से उत्पन्न 
हुई, ये पांच सिद्धियां हैं। > 
व्याख्या--पाँच सिद्धियां संसार में पाई जाती हैं। 
पहली सिद्धि 
जन्म से प्राप्त होती है जैसे पशुओं का पानी में तेरना, 
पक्षियों का आकाश में उड़ना आदि। 
दूसरी सिद्धि 
औषधि के द्वारा अनेक रोगों का दूर हो जाना अथवा 
सोमरस पान से शरीर को पुनः युवा बना लेना आदि। 
तीसरी सिद्धि 
मन्त्र के जप से होती है, चित्त की एकाग्रता आदि । 
चौथी सिद्धि 
तपस्वी जीवन बनाने से प्राप्त होती है जिसका वर्णन 
द्वितीय पाद के ४३ वें सूत्र में है। अर्थात्‌ तप के द्वारा ग्रशुद्धि के 
क्षय हो जाने से शरीर और इन्द्रियों की सिद्धि प्राप्त होती है। : 
पांचवी सिद्धि 
समाधि से होती है जिसका वर्णन विभूति पाद में क्रिया 
. गया है। 

जात्यन्तरपरिणामः प्रकृत्यापुरात्‌॥२॥ 


अर्थ--प्रकृति के चारों ओर से आकर (शरीर में) भर 
जाने से जात्यन्तर परिणाम हो जाता है। 

व्याख्या-जात्यन्तर परिणाम यह है कि जिस प्रकार का 
शरीर और ग्रन्तःकरण जन्म से किसी व्यक्ति को मिला है 
उनमें, औषधि सेवन, सात्विक भोजन के ग्रहण करने और 
समाधि के द्वारा अनेक विभूतियों के प्राप्त कर लेने से इतना 
अपूर्व परिवर्तन हो जाता है कि परिवर्तित शरीर जन्म से मिले 
शरीर से सर्वथा भिन्न मालूम होने लगता है । जात्यन्तर परि- 
णाम का यह मतलब नहीं है कि मनुष्य से पशु या पशु से. 
मनुष्य हो जाता है। 


नि्ित्तमप्रयोजक प्रकृतीनां, वरणभेदस्तु ततः 
क्षेत्रिकवत्‌ ॥३॥ 


अर्थे- (ग्रौषध सेवन ग्रादि) निमित्त प्रकृतियों का प्रयोजक 
(प्रेरक) नहीं (परन्तु) उस (औषध सेवनादि) से वरण भेद, 
किसान के समान अवशय हो जाता है। 


व्याख्या -वरण-भेद रुकावट दूर हो जाने को कहते हैं ! 
ये औषध सेवनादि पांच निमित्त (देखो इसी पाद का पहला 
सुत्र) प्रकृतियों की प्रेरणा नहीं करते कि वह बाहर से आकर 
योगी के शरीर में प्रविष्ट हो जावे, इसका काम केवल यह है 
कि बाहर की प्रकृतियों के शरीर में दाखिल होने में जो रुका- 
वट होती है उसे दुर कर दें। जिस तरह किसान एक क्यारी 

से दूसरी क्यारी में जब पानी पहुंचाना चाहता है तो पानी के 
साथ कोई यत्न नहीं करता कि दूसरी क्यारी में चला जावे 
बल्कि दूसरी क्यारी में पानी के जाने में जो मेंडरूपी रुकावट 
होती है उसे तोड़कर उस रुकावट को दूर कर देता है। उस 
रुकावट के दूर हो,जाने से, पानी स्वयमेव दूसरी क्यारी में 
पहुंच जाता है। इसी तरह शरीर से रुकावट दुर हो जाने से 
बाहर की प्रकृति शरीर में स्वयमेव दाखिल हो जाती है। 


निर्माणं चित्तान्यस्मितामात्रात्‌ ॥४॥ 


अर्थ--केवल अस्मिता (अहंकार) से चित्तों की (उत्पत्ति) 


होतो है । 


व्याख्या--चित्तों का "उपादान कारण अहंकार है। इसी 
(अहंकार) से अनेक चित्तों को !योगी उत्पन्न कर लेता है। 


. प्रवृत्तिभेदे प्रयोजक चित्त मेकमतेकेषास्‌ ॥५।। 


 अर्थ-एंक चित्त अनेक चित्तों का भिन्न-भिन्न प्रवृत्ति मै 
प्रयोजक (प्रेरक) होता है । 


व्याख्या--असली चित्त सूक्ष्म शरीर का एक अंग है जो 
प्रत्येक व्यक्ति के साथ रहा करता है। योगी शक्तिशाली होता 
है इसलिये वह असली एकचित्त के सिवा,और भी अनेक चित्त, 
` चित्तों के उपादान ()५2४९7।१। ८६५९) अहम्‌ तत्त्व से उत्पन्त 
कर लिया करता है परन्तु इन चित्तों को भिन्न-भिन्न कार्यों. 
(प्रवृत्तियों) में लगाना उस असली एक चित्त ही के आधीन 
रहता है। योगदर्शंन में चित्त शब्द मन श्र चित्त दोनों के 

लिये प्रयुक्त हुआ है । चित्त स्मृति, वासना और संस्कारों का 
भण्डार है। सन का कार्य भिन्न-भिन्न संकल्पो का उत्पन्न 
करना है। इस सुत्र में जो चित्त,की उत्पत्ति लिखी है वह केवल 
प्रवृत्ति के लिहाज से लिखी गई है। अर्थात्‌ ऐसे चित्त की 
उत्पत्ति का भाव केवल इतना है कि भिन्न-भिन्न प्रवृत्ति वाले 
` चित्तों का उत्पन्न कर सकना। _ 


तत्न ध्यानजसनाशयम्‌ ॥६३॥। 


अर्थ--उन (उत्पन्न चित्तों) में से ध्यान द्वारा उत्पन्न हुआ 
चित्त आशय (वासना) से रहित होता है। 

व्याख्या--जो चित्त, समाधि की सिद्धि प्राप्त कर लेने के 
बाद, उसी समाधि से उत्पन्न होता है वह वासना-रहित होतां 
है । वासना सकाम कमै से उत्पन्न होती है । जब योगी समाधि 
लगा सकने के दर्जे में पहुंच जाता है तब उसके भीतर सकामता 
नहीं रहती। उसकी प्रवृत्ति सकामता शून्य होती है इसीलिये' 
उनका प्रवृत्ति रूप चित्त वासना-रहित होता है। सूत्र में प्रयुक्त 
ध्यान शब्द समाधि के लिये प्रयुक्त हुआ है। 


([२३] कमें ओर वासना 
कर्माऽशुक्लाऽक्ृष्णं यो गिन हित्रविधमितरेषाम्‌ ॥।७॥ 
अथे--योगी के कमं पाप पुण्य रहित (होते हैं) परन्तु अन्य 
के तीन प्रकार के। 


व्याख्या-योगी निष्काम होता है इसलिये उसके कर्मों को 
नपाप कह सकते हैं न पुण्य । किन्तु वे इन दोनों से ऊ चे होते 

हैं। पाप-पुण्य, दुःख-सुखादि इन्द्दों का सम्बन्ध प्राकृतिक भोगों 
से है। योगी इन भोगों से कोई सम्बन्ध नहीं रखता इसलिये 
उसके कमं भी इनसे सम्बन्धित होते हैं, परन्तु जो अन्य साधा- 
रण पुरुष हैं उनके कमं तीन प्रकार के होते हैं-- (१) शुक्ल = 
पुण्य, (२) कृष्ण = पाप, (३) शुक्ल कृष्ण (पाप पुण्य) मिश्रित ` 
उदाहरणार्थ--भ्रहिसा सत्यादि सात्विक कर्मं = पुण्य, (२) 
मद्य मांस का सेवनादि तामस कर्म = पाप (३) रजोगुणी कमं 
जिनमें पाप और पुण्य दोनों मिश्चित हैं। । 
ततस्तद्वि पाकानुगुणानासेचाऽभिव्यक्तिर्वासनानाम्‌ = 
अर्थ--उन (तीन :प्रकार के उपथु'क्त कर्मों) में उन्हीं के 
फलानुकूल गुणों वाली वासनाओं का प्रादुर्भाव होता है । 
व्याख्या-योगियों से भिन्न पुरुषों के कमं तीन प्रकार के 
ऊपर कहे गये हैं। उन कर्मों के जैसे भी अच्छे बुरे फल होते हैं 
उन्हीं के अनुकूल वासनाओं की अभिव्यक्ति होती है अर्थात्‌ 
यदि एक व्यक्ति ने चोरी की है तो इस दुष्ट कमं के फलानुसार 
ही वासना बनेगी । इस प्रकार से बनी हुई जो वासना होती है 
उसी कर्म के फिर करने की प्रेरणा करती रहती है । साधारण 
जन सकामता प्रिय होते हैं इसलिये उनके कर्मों से वासनाओं 
का बनना अनिवायें है । वासना से कमं,कर्म से फल,फलानुसार 
फिर वही वासना सकाम कर्म, इश चक्र से निकलना सम्भव . 


 नहीं। 

जातिदेशकालव्यबहितानासप्यानन्तर्य स्मृतिसंस्कार- 
योरेकरू पत्वात्‌ ॥६॥ 
अथ--जाति, देश और काल से व्यवहित (पृथक या दूर) 
होने पर भी, स्मृति और संस्कार के रूप में होने से (वासनाओं 
में) निरन्तरता रहती है । 
व्याख्या-जाति से फासिला होने का अभिप्राय यह है कि 
जब वासनायें बनी थीं उसके बाद अनेक जन्म बीत गये हों। 
इस प्रकार से चाहे अनेक जन्म (जाति) बीच में आ चुके हों 
अथवा देश से व्यवधान (फासला) हो गया हो अथवा सँकड़ों 
. वषं बीत चुके हों तब भी वासनायें निरन्तर बनी रहती हैं और 
इस प्रकार उनके निरन्तर बने रहने का कारण यह है कि 
स्मृति और संस्कार दोनों एक से बने रहते हैं । इस निरन्तरता 
के रखने पर भी वासनायें तिरोहित-सी रहती हैं। परन्तु जब 
कोई ग्रभिव्यंजक (प्रकट करने वाला) कारण आकर उपस्थित 
होता है तो वे अट प्रकट हो जाती हैं। अवश्य जब विरोधी 
वासनायें किसी एक वासना को दबा लेती हैं तब श्रभिव्यञ्जक 
कारण उपस्थित होने पर भी वह्‌ प्रकट नहीं होती । : 


_ तासामनादित्वं चाशिषो नित्यत्वात्‌ ॥ १०॥ 


Es अर्थ--उन ( वासनाशोों) की अनादिता हैं, आशिष के नित्य 
होने से । 


व्यास्या--आशिष (कल्याण की इच्छा) के नित्य होने का 

तात्पर्यं यह है कि मनुष्य में अपने कल्याण की इच्छा सदैव 
बनी रहती है । इस इच्छा के सदैव बने रहने का कारण वास- 
नाओं का मौजूद होना है। इसीलिये वासनाश्रों को, सूत्र में 
अनादि कहा गया है। अनादित्व का तात्पर्य प्रवाह से श्रना- 
दिता का है। कहा जा चुका है कि सकाम कमं कर्ता सदेव 
अपने लिये शुभ फल की इच्छा किया करता है, यह फलेच्छा, 
फल मिलने पर, वासना पदा करती है, वासना से फिर वही 
फलेच्छा उत्पन्न होती है यह चक्र बराबर इशी प्रकार से जन्म 
जन्मान्तर से चला आता है और मुक्ति होने पर्यन्त बराबर 
इसी तरह चलता रहेगा । मोक्ष की अवधि कितनी ही लम्बी 
क्यों न हो, फिर भी वह हद वाली होती है और उस अवघि 
के बीतने पर फिर जीव को संसार में आना ही पड़ता है। 
संसार में रहने की इच्छा होने पर फिर उसी वासना के पुराने 
जाल में फंसना पड़ता है, इसीलिये वासना प्रवाह से भ्रनादि 
कही जाती हैं । 


हेतुफलाथयालस्बनेः संगृहीतत्वादेषासभाचे 
तदृभावः ॥ ११॥ 


ग्रथे-हेतु, फल, आश्रय और आलम्बन से (वासनायें) 
संगुहीत होती हैं । (इस लिये) इन (हेतु आदि) के अभाव से उन 
वासनाओं का भी अभाव हो जाता है। 


व्याख्या- (१) हेतु, क्लेश और कमं को कहते हैं,(२) फल 


नाम जाति, आयु और भोग का है, (३) अधिकारसहित चित्त, 
वासनाश्नों का भण्डार होने से, आश्रय कहलाता है, झऔर (४) 

इन्द्रियो के विषयों को आलम्बन कहते हैं। इन हेतु आदि ४ 

कारणों से उपस्थित होने से वासनायें उत्पन्न होती हैं इसलिये 

इन्हीं के अभाव से वासनाओं का भी श्रभाव हो जाता है। इन 

के अभाव होने से मोक्ष की प्राप्ति होती है इसलिये निष्कर्ष 

यह्‌ है$कि केवल मोक्ष हो जाने पर ही वासनाओं का अभाव 
` होता है। 


ग्रतीताइनागत स्वरूपतोऽस्त्यऽध्वभेदाद्व्माणाम्‌ ॥ १२॥ 


अर्थे-श्रतीत (भूत) आर अनागत (भविष्यत्‌) की सत्ता 
धर्मो के भेद से होती है । 


व्याख्या -ऊपर के सुत्र में जो हेतु आदि के अंभाव से 
वासना का अभाव कहा गया है उसका तात्पर्यं यह नहीं है कि 
हेतु आदि अथवा वासना का श्रत्यन्ताभाव हो जाता है किन्तु 
भाव यह है कि ये हेतु श्रादि ग्रौर वासना अतीत हो जाती हैं। 
जिस प्रकार वर्तमान की सत्ता है इक्षी प्रकार भूत और 
भविष्यत्‌ की भी सत्ता वास्तविक रीति से है। एक उदाहरण 
से यह बात स्पष्ट हो जायेगी । देवदत्त कथा कर रहा है यह 
वत्तंमान की एक घटना है । कथा समाप्त हो जाने के बाद यह 
घटना वर्तमान काल से निकलकर भूतकाल में चली जायेगी 
और तब कहेंगे कि देवदत्ता कथा सुना रहा था। स्वरूप में 
अवश्य अन्तर आ गया सही परन्तु यह कोई नहीं कह सकता 
कि “देवदत्त कथा सुना रहा था” यह घटना असत्य या 
निमू'ल थी। इसीलिये भूतकाल की सत्ता स्वीकार करनी 
पड़ती है। भविष्यत्‌ में इस घटना का रूप यह होगा कि “देव- 

दत्त कथा सुनावेगा। भविष्यत्‌ काल की यह बात वर्तमानकाल 
में परिवर्तित हुई और अन्त में भूतकाल में चली गई । इसी- 
'लिए भविष्यत्‌ काल की सत्ता का मानना भ्रनिवार्य है । चू कि 
भूत और भविष्यत्‌ की वास्तविक सत्ता है इसलिए वासना का 
वर्तमान में अभाव हो गया सही परन्तु उसके अतीत काल में 
चले जाने से उसका अत्यन्ताभाव नहीं हुआ । मोक्ष प्राप्ति के 
लिए इतना काफी है कि वर्तमान काल में चित्त वासना रहित 
हो | इसलिए वासना के अत्यन्ताभाव न होने से भी, मुक्ति 

की प्राप्ति में वाधा का कारण वह नहीं हो सकती । 


ते व्यक्तसुक्ष्मा गुणात्मानः ।। १३॥ 
अर्थे-वे (धर्म) व्यक्त झौर सूक्ष्म गुण स्वरूप हैं । 


व्याख्या -व्यवत वर्तमान को कहते हैं और भूत तथा 
भविष्यत्‌ का नाम सूत्र में सूक्ष्म है। इसलिए सुत्र का भाव यह 
है कि प्रकृति के तीन गुणों सत्‌, रज श्रौर तम के प्रभाव से 
प्रकृति का जितना भी काय्यं महत्तत्वादि के रूप में है और 
जिन्हें (सूत्र १२ में) धर्म कहा गया है, वे दो अवस्थाम्रों में रहते 
हैं-- (१) व्यक्त-- वर्तमान (२) सूक्ष्म = भूत तथा भविष्यत्‌ । 


[२२] विज्ञानवादियों का खरडन , 
परिणासेकत्वाद्ठ स्तुतत्त्वम्‌ ॥ १४॥ 


अर्थ--परिणाम के एक होने से वस्तु तत्त्व (वस्तुका 
एकत्व) है । * ै 

व्याख्या--सरसो, तेल निकालने की मशीन आदि के संयोग 

का परिणाम तेल है इसी प्रकार ,तेल, वत्ती, लेम्प और दिया 

सलाई के मेल का परिणाम जलता हुआ लेम्प है। इसी प्रकार 
प्राकृतिक पदार्थों के त्रिगुणात्मक होने पर भी उनका परिणाम 
'वह पदार्थं जिस रूप में मौजूद है एक ही होता है। 


वस्तुसाम्ये चित्तमेदात्त योविविकत पन्थाः॥। १५॥। 


अर्थवस्तु के एक होने पर भी चित्त के भेद से उन दोनों 
(चित्त और ज्ञेय वस्तु) का मार्ग भिन्न है । 

'व्याख्या- आचार्ये ने इस सूत्र में इस शंका का समाधान 
किया है कि विज्ञान (चित्त) ही एक वस्तु है और वही कारण 
रूप से अनेक नामों से कहा और माना जाता है। आचाय 
का समाधान यह है कि चित्त के भेद से एक ही वस्तु अनेक 
रूपों में देली ओर जानी जाती है जैसे (स्त्री एक वस्तु है उससे 
पति के चित्त को सुख, सम्पत्नी के चित्त को दुःख और संन्यासी 
के चित्त को वैराग्य होता है। यदि स्त्रो रूप वस्तु चित्त से 
भिन्न स्वतन्त्र चित्त वाली होती तो उपय' क्त अनेके चित्त 
वाले व्यक्ति उसे (स्त्री को) भिन्न-भिन्न रूप में न देख सकते 
तः स्पष्ट है कि चित्त और ज्ञोय पदार्थं भिन्न-भिन्न स्वतन्त्र 
सत्ता वाले हैं। 


न चेकचित्ततन्त्रं वस्तु तदप्रमाणकं तदा कि स्यात्‌ ॥ १६॥ 


अर्थ - वस्तु के एक चित्त-तन्त्र (अर्थात्‌ एक ही चित्त के 
आधीन) नहीं है । जब उस (वस्तु) में प्रमाण (चित्त) न लगा 
हो तब क्या हो ? 

व्याख्या--यही नहीं कि चित्त ही एक वस्तु हो वल्कि यह 
भी कि वस्तु एक ही चित्त के आधीन नहीं रहती । यदि घट 
से हटकर चित्त पट में लग जावे तो क्या घट विना चित्त के 
है ? यदि हो तो अन्यों को उस घट की उपलव्धि कंसे होती 
है ? क्योंकि माना तो यह था कि वस्तु एक ही चित्त के 
आधीन है । इसीलिए स्पस्ट हो गया कि वस्तु एक ही चित्त के 
आधीन भी नहीं । . 
तदुपरागापेक्षितत्वाच्चित्तास्य वस्तु ज्ञाताऽज्ञातम्‌ ॥ १७।। 

अर्थ-चित्त के वस्तूपरागापेक्षित होने से वह (वस्तु) ज्ञात 
और अज्ञात होती है। 

व्याख्या-किसी वस्तु के दृष्टि के सामने होने से उसका 
जो प्रभाव इष्टि पर पड़ा करता है उसे उपराग कहते हैं। वस्तु . 
के जानने के लिए चित्त को इसी उपराग की अपेक्षा होती है । 
यदि वस्तु का उपराग है तो वह जान ली जाया करती है। 
यदि नहीं तो वह फिर नहीं जानी जा सकती । 


सदा ज्ञाताहिचत्त वृ्तायस्ततुप्रभोः पुरुषस्याऽपरिणा-. 
सित्वात्‌ ॥ १८॥ 


रथं चित्त की वृत्तियां संदा ज्ञात रहती हैं। उस (चित्त) 
के स्वामीं पुरुष (जीवात्मा) के परिणामी होसे से। 

व्याख्या-चित्त को, परिणामी होने से, वस्तु का ज्ञान 
प्राप्त करने के लिये उसके सामने होने की अपेक्षा होती है ४ 

परन्तु चित्त के स्वामी (जीव) को इस प्रकार की कोई आव- 
श्यकता नहीं यह अ्परिणामी है, और इसीलिये चित्त की 
बृत्तियों का ज्ञाता रहता है। 


न तत्स्वाभास दृश्यत्वात्‌ ॥ १९॥। 


अ्र्थं-- वह (चित्त) दृश्य होने से स्वयं प्रकाश नहीं । 
व्याख्या--द्रष्टा होने से जीवात्मा, ज्ञान और चेतना का 
प्रकाश वाला है । परन्तु दृश्य वस्तु, प्राकृतिक होने से जड़ और 
` चेतना के प्रकाश से शून्य होती है। चित्त भी दृश्य है इसलिये 
वह भी जड़, ज्ञान और चेतना के प्रकाश से रहित है । 


एकसमये चोभयाइनवधारणम्‌ ॥२०॥ 
अर्थ-एक समय में दोनों ग्रहण भी न हो सकेंगे । 


व्याख्या-यदि आत्मा की स्वतन्त्र सत्ता स्वीकार न की 
जावे और चित्त ही को सब कुछ माना जावे जैसा कि कुछ 
अनात्मवादी कहते हैं तो उसका फल यह होगा कि चित्त और 
उसके विषय घटपटादि का एक समय में ग्रहण न हो सकेगा । 
चित्त और उसके विषय घटपटादि दोनों प्राकृतिक होने से जड़ 
हैं और परिणामी भी। एक चित्त ने एक विषय को ग्रहण 
करना चाहा । जिस संमय चित्त ने चाहा उस क्षण के बाद 
चित्त भी बदल गया और जिस वस्तु को ग्रहण करना चाहा 
वह भी बदल गई । इस प्रकार क्षण-क्षण में चित्त और उसके 
विषय घटपटादि के बदलते रहने से दोनों बा एक समय में 
ग्रहण न हो सकेंगा। परन्तु ग्रहण होता है । इसलिये मानना 
पड़ेगा कि जीवात्मा चित्त से भिन्न और श्रपरिणामी है | 

चित्तान्तरदृश्ये बुद्धिबुद्ध रतिप्रसंगः स्मृतिसंकरइच।॥ २ १॥ 
अर्थ--(यदि) एक चित्त को (चित्तान्तर) अन्य चित्त का 

इश्य मानें तो चित्त का चित्त मानना रूप अतिप्रसंग 


` (अनवस्थादोष) होगा और स्मृति का संकर (गडबड) हो 
जायेगा । 


व्याख्या--यदि अनात्मवादी यह पक्ष उपस्थित करे कि एक 
चित्त को दूसरे चित्त का द्रष्टा मामें तो फिर उस द्रष्टा चित्त 
को भी इश्य होना पड़ेगा और उसका द्रष्टा एक तीसरे चित्त 
को मानना पड़ेगा । इसी प्रकार जो जो द्रष्टा होगा, उसे दृश्य 
और उसके लिए पृथक्‌-पृथक्‌ अन्य चित्तों को द्रष्टा स्वीकार 
करना पड़ेगा और इस प्रकार चित्त का चित्त और फिर उसका 
चित्त मानना रूप अनवस्था दोष होगा । इसके सिवा दूसरा 
दोष वह आवेगा कि स्मृति में भी गड़बड़ हो जायेगी । चित्त- 
स्मृति का भण्डार है । चित्त के द्रष्टा और फिर दृश्य बनने रूप 
चक्र में ग्राने से स्मृति भी संकरत्व को प्राप्त होगो इसी लिये इन 
दोषों से बचाव का तरीका यही है कि आत्मा की स्वतन्त्र 
सत्ता स्वीकार की जावे । 


चितेरभ्रतिसंक्रमायास्तदाकारापत्तौ स्वबुद्धि- 
सवेदनस्‌ ॥२२॥ 


श्रथ-- चेतन और अपरिणामी (जीवात्मा),के उस (चित्त) 
के आकार को प्राप्त होने पर अपने चित्त का ज्ञान होता है । 

व्याख्या--चित्त के आकार वाला जीवात्मा के हो जाने का 
यह अभिप्राय नहीं है कि सचमुच आएमा अपने स्वरूप को 
छोड़ चित्ताकार बन जाता है। अभिप्राय केवल यह है कि जिस 

प्रकार स्फटिक मणि शुद्ध और विना किसी रंग के केवल श्वेत 
होता है परन्तु जब उसके पास लाल, पीले, हरे इत्यादि किसी 
रंग के भी फूल रख देते हैं तो मणि उसी रंग का दिखाई देने 
लगता है। इसी प्रकार जीवात्मा तो शुद्ध, रंग भ्रौर आकार 
से रहित, अप्राकृतिक है परन्तु चित्त के समीप होने से मणि 
की तरह, वह चित्त में चित्ताकार वाला प्रतीत होने लगता है। 
-चित्त का आत्मा में इस प्रकार आभास होने से, श्रात्मा को 
चित्त का यथार्थ ज्ञान हो जाया करता है। 


ब्रषटदृश्योपरक्तचित्तं सर्वार्थभ्‌ ॥२३॥ 

अर्थ--द्रष्टा और दृश्यों से उपरक्त (रंगा हुआ) चित्त 
सर्वार्थं (प्रतीति वाला होता है) । 

व्याख्या-चित्त जिस समय द्रष्टा (जीवात्मा) से उपरक्त 
होता है तब वह द्रष्टा प्रतीत होने लगता हैँ और जब दृश्यों से 
उपरक्त होता है तब दृश्य मालूम होने लगता है । इन दोनों से 
एक साथ उपरक्त होने से चित्त को सर्वार्थ(समस्त दृश्य पदाथा) 
का ज्ञान होता है । इस प्रकार चित्त को द्रष्टा और दृश्य दोनों 
से उपरक्त होकर दोनों के रूप में प्रतीत होने से बौद्धादि मतों 
के विद्वान्‌ चित्त ही को सब कुछ समझने लगते हैं और उस 
(चित्त) से भिन्न द्रष्टा (जीव) और दृश्य (जगत्‌) मानना 
आवश्यक समते हैं परन्तु यह उनका भ्रम मात्र है क्योंकि 

द्रष्टा (जीव) और दृश्य (जगत्‌) से उपरक्त न होने पर चित्त 
का मूल्य, मिट्टी के एक तुच्छ ढेले से बढ़कर कुछ नहीं। 
तदऽसंख्येयनासनाभिदिचित्त मपि पदार्थं संहत्यकारि- 
त्वात्‌ ॥२४॥ | 
अर्थ--वह (चित्त) असंख्य वासनाओं से चित्रित (अनेक . 
रंगवाला) भी पराथ है (अन्य =-द्रष्टा और दृश्य के माथ) जुड़ 
कर काम करने वाला होने से । 
व्याख्या-कर्ता को, “स्वतन्त्रः कर्ता” के नियमानुसार, 
कर्म में स्वतन्त्र होना चाहिए परन्तु चित्त स्वतन्त्रता से कुछ 
नहीं कर सकता । उस पर यदि द्रष्टा का प्रभाव न पड़े तो 
वह्‌ स्वयमेव कुछ नहीं कर सकता झौर यदि दृश्य वस्तुओं का 
निधान न हो तो उसे जगत्‌ की किसी वस्तु का भी ज्ञान नहीं 
. हो सकता । इसलिए जब चित्त की यह दशा है कि द्रष्टा और 
इश्य के साथ जुड़े (मेल हुए) विना कुछ नहीं कर सकता तो 
मानना पड़ेगा कि वह पर (जीव) के अर्थ ही है और जो कुछ 
यह करता है जीव की प्रेरणा से और जीव के लिये ही करता 
है। इसलिये कुछ विद्वानों का यह मानना कि वही (चित्त ही) 
संब कुछ है, ठीक नहीं । 
ै मनुष्य जब कमं करता है तव वह कमं वासना के रूप में 
चित्त में श्रंकित हो जाता है। यह वासनाओं की रेखायें कर्मों : 
की विभिन्नता के लिहाज से तरह-तरह के रंग वाली होती हैं 
और इन्हीं को कमं की रेखा कहते हैं। जिसके लिये लोकोक्ति 

है कि “कर्म की रेखा टरे न टारे”। सूत्र में कहा गया है कि 
इन वासनाओ से रंग बिरंगा होने पर भी, चित्त, कतृ त्व में 
स्वतन्त्र नहीं है क्योंकि स्वतन्त्रता से, जीव भी प्रेरणा विना 
कुछ नहीं कर सकता। 
[३४५] आत्म साक्षात्कार ` 
विशेषदर्शिन श्रात्मभावनाविनिवृत्तिः ॥२५॥ 
अर्थ-विशेष दर्शीं को आत्मभाव भावना की निवृत्ति 
हो जाती है । 
व्याख्या-योग दर्शन में “विशेष-दशिन'' जीवात्मा और 
चित्त के निश्चयात्मक भेद-ज्ञान रखने वाले को कहते हैं। इसी 
विशेष-दशिन्‌ के दशंन का नाम विशेष-दर्शी है। “आत्मभाव 
भावना” इन विचारों को कहते हैं कि मैं कौन हूँ ? कहीं था? 
` किस प्रकार यहां आया हूँ ? इत्यादि । जिस समय योगी अपनी 
विशेष इष्टि से जीवात्मा और चित्त का विभेदक निश्चयात्मक 
ज्ञान प्राप्त कर लेता है तब वह “मैं कोन था ? कहां से आया? ” 
इत्यादि प्रश्नों की जानकारी की इच्छा से मुक्त हो जाता है। 
समझने लगता है कि मरना जीना, आना जाना, इन सब 
बातों का सम्बन्ध केवल चित्त और शरीर से है और मैं 
(आत्मा) इनसे संथा भिन्न और अमर हुँ। मरने जीने का 
मुझसे कोई सम्बन्ध ही नहीं। इसलिये फिर मुझे इस प्रकारः: 
की चिन्ता क्यों करनी चाहिये। इसी का नाम आत्मभाव की 
निवृति है । 
तदा विवेकनिम्नं केचल्यप्रारभार चित्तम्‌ ॥२६॥ 


अर्थे--तब विवेक से गम्भीर हुआ चित्त केवल्य (मोक्ष) 
की श्रोर फिर जाता हू। 

व्याख्या--श्रात्मभाव भावना के निवृत्त होने पर, चित्त, 
विवेक अर्थात्‌ इस ज्ञान से कि जीवात्मा ओर चित्त (गन्तः- 
करण) एक दूसरे से सर्वथा भिन्न हैं, भर जाता है और ऐसा 
विवेक पूर्ण चित्त का झुकाव, मोक्ष की ओर हो जाता है और 
उसकी वृत्तियां विषयों से पृथक्‌ रहने लगती हैं । 

तच्छिद्रे षु प्रत्ययान्तराणि संस्कारेभ्यः ।।२७॥। 

अर्थ--उस (विवेक प्रत्यय) के छिद्रों में संस्कारों से अन्य 
प्रत्यय (होते हैं) । 

व्याख्या--विवेक प्रत्यय ऊपर बतलाया जा चुका है कि 
जीवात्मा और अन्तःकरण का एक दूसरे से सर्वथा भिन्न 
` समझना है । जब इस विवेक में छिद्र (विघ्न) उत्पन्न होते हैं 
अर्थात्‌ विवेक ढीला सा हो जाता है तब विवेक में इस प्रकार, 
की शिथिलता श्रा जाने पर पुराने विषय वासना के संस्कार 
जागृत हो उठते हैं और उनसे भी अनेक छिद्र (विध्न) उत्पन्न 
हो जते हैं । 

हानमेषां क्लेशवदुक्तम्‌ ॥२८॥ 

अर्थ--उनका हान (त्याग) क्लेश के समान कहा गया है। 

व्याख्या--क्लेशों के दूर करने की विधि द्वितीय पाद के 
आरम्भ में (देखो सूत्र २ से १० तक) र्वाणत है, उन्हीं 
उपायों से इन उत्पन्न हुए छिद्रों (विध्नों) को भी दूर करना छ 
चाहिये । ु 

प्रसंख्यानेप्यकुसीदस्य सवंथा बिवेकख्यातेधंमंमेघः 
समाधिः ।।२९॥ 


अर्थे प्रसंख्यान में भी लालच न करने वाले (योगी) को 
विवेकख्याति की पूर्णता से धर्ममेध नाम वाली समाधि 
(की सिद्धि हो जाती है) । 


व्याख्या-श्रन्तःकरण और शरीरं से जीवात्मा को सर्वथा 
पृथक्‌ समझने का नाम प्रसंख्यान है । जब योगी को प्र संख्यान 
का भी लोभ बाकी नहीं रहता और वह पूर्ण त्यागी और 
वैरागी हो जाता: है, तब उसकी विवेकख्याति, पूर्णता को प्राप्त 
` हो जाती हैं ग्रौर योगो पूर्ण निष्काम हो जाता है, और उसका 
विवेक एक रस बना रहता है । इस अवस्था का नाम विवेक- 
ख्यातिं की पुर्णता है । इस पुर्णता प्राप्त विवेक ख्याति से योगी 
को, धमेमेध समाधि की सिद्धि हो. जाती है, इस समाधि की 
प्राप्ति का फल मोक्ष है। महषि व्यास के लिखे क्रमानुसार योगी 
“सम्प्रज्ञात” योग की सिद्धि कर लेने पर, उससे आगे बढ़कर 
“प्रसंड्यान” की सिद्धि करता है और प्रसंख्यान के सिद्ध हो 
जाने पर “धमंमेध” समाधि को प्राप्त कर लिया करता है-- 
` इस धर्ममेध समाधि.के संस्कारों से “व्युत्थान” संस्कार बिल्कुल 
दब जाते :हैं और योगी निर्जीव समाधि की ओर चलने 
लगता हैं । 

ततः क्लेशकमं निवृत्तिः ॥३०॥ 
श्रर्थ-क्लेश ग्रौर कमं निवृत्त हो जाते हैं। 
व्याख्या-क्लेश का पहले वर्णन हो चुका है। कमे का 

तात्पयं पुण्यापुण्य कमं से है जो सुख दुःख रूपी (द्न्द्र) फल 
देने वाले होते हैं। आत्मा शुद्ध है, .निर्मेल है। परन्तु इन्हीं 
क्लेश और कर्मों का आवरण, उसके जगत्‌ में कमें के साधन- 
रूप अ्न्तःकरणों पर पड़ जाता है। तब आत्मा विवश सा हो 
जाता है। परन्तु जब इस घर्ममेध समाधि की सिद्धि हो जाती 
है तब वह आवरण उठ जाता है और चित्त भी मलीनता- 
रहित हो जाता है । अब शुद्ध आत्मा, रास्ते की बाक्रानहड-जावेः 
' से अपने श्रन्तिम ध्येय की ओर चल हः oe १२ के 


१० 


तदा सर्वाचरणमलापेतस्यज्ञा 
यसल्पस्‌॥३१॥ ¬ 


आअर्थ-तब सब आवरण और मल से पृथक्‌ हुए ज्ञान के 
अनन्त होने से ज्ञेय अल्प (थोड़ा) रह जाता है। 

व्याख्या--इस दर्जे पर पहुंचे हुए योगी का ज्ञान निर्मल 
और अनन्त . (अन्य झयोगियों की अपेक्षा बहु मात्रा वाला) 
होता है। रजोगुण थ्रौर तमोगुण का आवरण (परदा) अब 
उस ज्ञान से हट चुका है और क्लेश तथा वासना का मल भी 
दूर हो चुका है। भ्रब योगी इस स्थिति में है कि उसके लिये 
जानने की बातें बहुत थोड़ी रह गई हैं। अधिकतर बातों को 
वह अपने विस्तृत ज्ञान से जान लिया करता है। जानने योग्य 

जो रह गया है उसके सम्बन्ध, जगत्‌ से नहीं किन्तु सर्वंज्ञ 
और असीम शक्ति वाले ईश्वर की ही कुछ बातें हैं जिन्हें वह 
नहीं जान सका है । जगत्‌ के सम्बन्ध में ऐसी कोई मुख्य बात 
नहीं जिसे वह न जान सकता हो। 


ततः कृतार्थानां परिणामक्रमसमाप्तिशु णानाम्‌ ॥३२॥ 


अर्थ--तब कृतार्थं गुणों के परिणाम क्रम की समाप्ति हो 
जाती है। 

व्याख्या--जब योगी का ज्ञान विस्तृत हो जाता श्रौर 
ज्ञेय अल्प रह जाता है तब उस (योगी) से सम्वन्धित प्रकृति के 
गुण सत्व, रज और तम भी, कृताथं हो जाते हैं अर्थात्‌ इनमें 
बिषमतां नहों रहती और विषमता न होने सें प्रतियोगिता 
जाती रहतीं है अर्थात्‌ रज तम में से कोई भी उस व्यक्ति पर 
आधिपेत्य जमाने का यत्न नहीं करते। ऐसी अवस्था प्राप्त 
गुणों में ्दल-बदल भी नहीं होता अर्थात्‌ ये गुण अब किसी 
प्रकार से भी योगी के काम में बाधा नहीं डाल सकते। 


क्षणप्रतियोगी परिणासापरान्तनिर्ग्राह्मः ऋसः ।॥।३३॥ 
 अर्थ-क्षण का प्रतियोगी (विरोधी) परिणाम के अपरान्त 
से ग्रहण करने के योग्य “क्रम” (कहलाता है) । 
व्याख्या--ऊपर सूत्रों में जिस “क्रम” की बात कही गई है 
उस (क्रम) को परिभाषा में बतलाया गया है कि क्रम वह है 
जो क्षण में वस्तु्रों के स्वरूप को बदलता रहता है और जो. 

ग्परान्त अर्यात्‌ सबसे अन्त में होने वाले परिणाम से ग्रहण 
किया जाता है। क्रम सिलसिले को कहते हैं। किसी 
सिलसिले का प्रारम्भ एक विशेष क्षण से होता है और 
उसकी समाप्ति एक दूसरे क्षण में होती है। पहले क्षण को, ' 
जहां से क्रम शुरु होता है पूर्वाम्त और अन्तिम क्षण को जहां | 
वह क्रम समाप्त होता है उपरान्त या अपरान्त कहते हैं। 
क्रम की समाप्ति पर ही उस क्रम की सत्ता निर्भर समझी 
जाती है। इसलिये सूत्र में कहा गया है कि क्रम सबसे अन्त 
में होने वाले परिणाम से ग्रहण किया जाता है और क्रम का 
काम यह है कि वह पदार्थों के स्वरूप को क्षण-क्षण में बदलता 
रहता है। 
पुरुषार्थंशून्यानां गुणानां प्रतिप्रसवः कंवल्यं 

स्वरूपप्रतिष्ठा वा चितिशक्तिरिति ॥३४॥ 

अर्थ-पुरुषार्थ-शून्य गुणों का अपने- कारण “में लीन हो 
जाना शक्ति का अपने स्वरूप में स्थिर. हो, जाना कवल्य-ह। 

व्याख्या--जब योगी सत्‌ रज और तम प्रकृति के गुणों सें 
काम लेना छोड़ देता है तव उनके रहने कां: कोई प्रयोजत. 
बाकी नहीं रहता । इसलिये वे अपने कारण (प्रकृति) में-लौट 
जाते हैं और तब चिति शक्ति (जीवात्मा) अपने स्वरूप में 
प्रतिष्ठित हो जाता है । अर्थात्‌ आत्मा की बहुमुखी वृत्ति बन्द 
होकर अन्तमू'खी वृत्ति जागृत हो जाती है. इसी अवस्था का 

नाम कैवल्य (मोक्ष) है। कैवल्य इस अवस्था को इसलिये कहते 
हैं कि आत्मा इसमें तन्हा रह जाता है । प्रकृति के समस्त गुण 
अपने कारण में चले जाते हैं। 
इति चतुर्थ: केवल्य पादः 
चौथा कैवल्य पाद समाप्त हुआ । 


भवतापेन - तप्तानाम, योगः परम साधनम्‌ 
योग का शब्द आधुनिक काल में बड़ा प्रचलित हो गया है परन्तु 
इसका दुरुपयोग भी बहुत होने लगा है। कुछ लोगों ने इसे दुकानदारी 
का साधन बना दिया है यदि यह दृकानदारी न रुक्नी तो योग बदनाम 
हो जायेगा। योग मानव को सांस्कारिक दुःखों, क्लेशो, कष्टों से ऊपर 
ले जाने वाला मार्ग है। मह॒षि दयानन्द अपने अनुभव से इस परि- 
णाम पर पहुंचे कि अष्टांग योग ही वास्तविक योग है और योग 
दर्शेन का व्यास भाष्य ही अधिक लाभदायक है। अपने जीवन काल 
में महषि दयानन्द ने योग का खुलकर प्रचार नहीं किया सम्भवतः 
इसका कारण यह हो कि योग गुरुडम का एक साधन बन सकता 
है। परन्तु सर्वं साधारण के कल्याण के लिए उन्होंने ऋग्वेदादि 
भाष्य भूमिका के उपासना विषय में स्पष्ट लिखा है कि ईश्वर की 
उपासना अष्टांग योग द्वारा ही हो सकती है। इसके लिए प्रत्येक 
को प्रतिदिन न्यून से न्यून एक घण्टा ध्यानावस्थित होना 
चाहिए । ध्यान अष्टांग योग में सांतवीं मंजिल है । यम नियम का 
पूर्ण रूपेण पालन करना, ग्रासन को इढ़ करना और श्वास प्रश्वास 
की गति को रोक कर इन्द्रियों को उसके विषय से अलग कर देना 
और फिर मन को शरीर के किसी एक भाग में एकाग्र करते-करते 
व्यानावस्था में पहुंचना आवश्यक है। |, . .  . | 
` दुष्ट मनुष्ब को उपासना योग सिद्ध नहीं होता । जब तक मनुष्य 
दुष्ट कर्मौ से पृथक्‌ होकर अपने मन की -झांत औरं आत्मा को 
पुरुषार्थी नहीं करता और भीतर के व्यवहारों,को- शुद्ध नहीं करता 
तब;तक कितना ही पढ़े व सुने उसको परमेश्वर की प्राप्ति नहीं 
हो सकती । मह॒षि दयानन्द ने यजुर्वेद के मन्त्र का भावार्थ करते हुए 
बतलाया हैं कि योग के करने वाले मनुष्य तत्व अर्थात्‌ जब अपने मन . 
को पहले परमेश्वर में युक्त करते हैं तब परमेश्वर उनकी बुद्धि को 
अपनी कृपा से अपने में युक्त कर लेता है । फिर वे परमेश्वर के 
प्रकाश को निश्चय करके यथावत धारण करते हैं। पृथ्वी के बीच में 
योगी,का यही प्रसिद्ध लक्षण है। नाआनन्द स्वामी 


' सभा के महत्वपूर्ण प्रकाशन 


१--चारों वेदों के सम्पूर्ण हिन्दी भाष्य 
१० जिल्दों में (९ भागों में) ४७०) 


२---सत्या्े प्रकाश हिन्दी { ६) 
३--सत्याथ प्रकाश उदू ._ १२) 

४-- सत्याथ प्रकाश उडिया २०) 
५-_सत्यार्थे प्रकाश अग्रेजी ५०) 
६--झाये जीवन गृहस्थ धर्मं २)१० 
७- शराबबन्दी क्यों आवश्यक है ! )१० 
८--विद्यार्थी जीवन रहस्य ३) 
६- कथामाला i} 

१०--आत्मदशेन | १०) 

११- मेरे सपनों का भारत ४) 

_ १२-गो हत्या या राष्ट्र हत्या २) 
१३--आयं पर्वं पद्धति १०) 
१४--संस्कार विधि पे) 
१५-दयानन्द दिव्य दर्शन २५) 
१६-- वृहृद्‌ विमान शास्त्र २०) 
१७--कत्त व्य दर्पण द ६) 
१८--मृत्यु और परलोक ऽ) 


सावं देदिक झाये प्रतिनिधि सभा, दयानन्द भवन 

१--सब सत्य बिद्या और 3 
उन्न सबका आदि सूल ' 
२-ईख़र सच्चिदानन्दस्वर 
न्यायकारी, दयालु) अज 
अनुपम, सर्वाधार, सर्वेर र 
अजर, अमर, अभय, नि 
उसी की उपासना करनी: 
३--वेद सब सत्य विद्याओं य 


२--सस्य के ग्रहण करने ओर असत्य के छोड़ने में र 
उद्यत रहना चाहिए। | 
--सब काम धर्मानुसार अर्थात्‌ सत्य ओर असत्य 
विचार करके करने चाहिये | दर 
६--संसार का उपकार करना इस समाज का ग्रुख्य उद्द २ 
` ५ अर्थात्‌ शारीरिक, आत्मिक और सामाजिक उन्नति क 
७--सबसे प्रीतिपूर्वक धर्मानुसार यथायोग्य वतना चा 
८--अविद्या का नाश और विद्या की वृद्धि करनी चाहि! 
8-्रत्येक को अपनी ही उन्नति में सन्तुष्ट न रहना च 
किन्तु सबकी उन्नति में अपनी उन्नति :समझनी चा 
१०-सब मनुष्यों को सामाजिक सब हितः र 
परतन्त्र रहना चाहिए ओर प्रत्येह, 0 तकारी निर 
सब स्वतन्त्र रहें । ॥ 
धावंदेशिक प्रस, नई दिल्ली, | 

